**NODOKĻU ATVIEGLOJUMU ZIŅOJUMS PAR 2018.GADU**

**Finanšu ministrija**

**2019.gada decembris**

### 

### Saturs

[**Saturs**……………. **2**](#_Toc26198348)

[**Saīsinājumu saraksts** 4](#_Toc26198349)

[**Ievads**……… **5**](#_Toc26198350)

[**1.** **Nodokļu atvieglojumu definīcija un būtība** 6](#_Toc26198351)

[**2.** **Nodokļu atvieglojumu vērtēšanas metodes** 8](#_Toc26198352)

[**3.** **Latvijas nodokļu sistēmas īss raksturojums** 9](#_Toc26198353)

[**4.** **Nodokļu atvieglojumu izvērtējums** 13](#_Toc26198354)

[4.1. Iedzīvotāju ienākuma nodokļa atvieglojumi 15](#_Toc26198355)

[*4.1.1. Aktuālie iedzīvotāju ienākuma nodokļa atvieglojumi un atbrīvojumi* 15](#_Toc26198356)

[*4.1.2. Iedzīvotāju ienākuma nodokļa atvieglojumu apmērs...*………….18](#_Toc26198357)

[*4.1.3. Iedzīvotāju ienākuma nodokļa atvieglojumu apmēru prognozes un to efektivitāte* 22](#_Toc26198358)

[*4.1.4. Secinājumi* 25](#_Toc26198359)

[4.2. Uzņēmumu ienākuma nodokļa atvieglojumi 26](#_Toc26198360)

[*4.2.1. Aktuālie uzņēmumu ienākuma nodokļa atvieglojumi* 26](#_Toc26198361)

[*4.2.2. Uzņēmumu ienākuma nodokļa atvieglojumu apmērs* 28](#_Toc26198362)

[*4.2.3. Secinājumi* 33](#_Toc26198363)

[4.3. Mikrouzņēmumu nodoklis 35](#_Toc26198364)

[*4.3.1. Mikrouzņēmumu nodoklis un tā aktuālākās izmaiņas* 35](#_Toc26198365)

[*4.3.2. Mikrouzņēmumu nodokļa atvieglotā režīma apmērs* 38](#_Toc26198366)

[*4.3.3. Secinājumi* 39](#_Toc26198367)

[4.4. Nekustamā īpašuma nodokļa atvieglojumi 40](#_Toc26198368)

*4*[*.4.1. Aktuālie nekustamā īpašuma nodokļa atvieglojumi un atbrīvojumi 40*](#_Toc26198369)

[*4.4.2. Nekustamā īpašuma nodokļa atvieglojumu apmērs* 41](#_Toc26198370)

[*4.4.3. Secinājumi* 43](#_Toc26198371)

[4.5. Pievienotās vērtības nodokļa atvieglojumi 44](#_Toc26198372)

[*4.5.1. Aktuālie pievienotās vērtības nodokļa atvieglojumi un samazinātās likmes* 44](#_Toc26198373)

[*4.5.2. Pievienotās vērtības nodokļa atvieglojumu apmērs* 45](#_Toc26198374)

[*4.5.3. Secinājumi* 47](#_Toc26198375)

[4.6. Akcīzes nodokļa atvieglojumi 48](#_Toc26198376)

[*4.6.1. Aktuālie akcīzes nodokļa atvieglojumi un samazinātās likmes* 48](#_Toc26198377)

[*4.6.2. Akcīzes nodokļa atvieglojumu apmērs* 49](#_Toc26198378)

[*4.6.3. Secinājumi* 53](#_Toc26198379)

[4.7. Dabas resursu nodokļa atvieglojumi 55](#_Toc26198380)

[*4.7.1. Aktuālie dabas resursu nodokļa* *atvieglojumi un atbrīvojumi* 55](#_Toc26198381)

[*4.7.2. Dabas resursu nodokļa atvieglojumu apmērs* 57](#_Toc26198382)

[*4.7.3. Secinājumi* 60](#_Toc26198383)

[4.8. Transportlīdzekļu ekspluatācijas nodokļa un uzņēmumu vieglo transportlīdzekļu nodokļa atvieglojumi 60](#_Toc26198384)

[*4.8.1. Aktuālie transportlīdzekļu ekspluatācijas nodokļa un uzņēmumu vieglo transportlīdzekļu nodokļa atvieglojumi un atbrīvojumi* 60](#_Toc26198385)

[*4.8.2. Transportlīdzekļu ekspluatācijas nodokļa un uzņēmumu vieglo transportlīdzekļu nodokļa atvieglojumu apmērs* 62](#_Toc26198386)

[*4.8.3. Secinājumi* 64](#_Toc26198387)

[4.9. Elektroenerģijas nodokļa atvieglojumi 64](#_Toc26198388)

[*4.9.1. Aktuālie elektroenerģijas nodokļa* *atvieglojumi* 64](#_Toc26198389)

[*4.9.2. Elektroenerģijas nodokļa atvieglojumu apmērs* 64](#_Toc26198390)

[*4.9.3. Secinājumi* 66](#_Toc26198391)

[4.10. Izložu un azartspēļu nodokļa atvieglojumi 67](#_Toc26198392)

[*4.10.1. Aktuālie izložu un azartspēļu nodokļa* *atvieglojumi* 67](#_Toc26198393)

[**Nobeiguma secinājumi un priekšlikumi** **68**](#_Toc26198394)

### Saīsinājumu saraksts

AN – akcīzes nodoklis

BO – brīvosta

CSDD – Ceļu satiksmes drošības direkcija

CSP – Centrālā statistikas pārvalde

DRN – Dabas resursu nodoklis

EEZ – Eiropas ekonomiskā zona

EK – Eiropas komisija

ES – Eiropas Savienība

ESAO – Ekonomiskās sadarbības un attīstības organizācija

FM – Finanšu ministrija

IAN – izložu un azartspēļu nodoklis

IKP – iekšzemes kopprodukts

IIN – iedzīvotāju ienākuma nodoklis

NĪN – nekustamā īpašuma nodoklis

PVN – pievienotās vērtības nodoklis

SEZ – speciālā ekonomiskā zona

TEN – transportlīdzekļa ekspluatācijas nodoklis

UIN – uzņēmumu ienākuma nodoklis

UVTN – uzņēmumu vieglo transportlīdzekļu nodoklis

VID – Valsts ieņēmumu dienests

VSAOI – valsts sociālās apdrošināšanas obligātās iemaksas

VARAM – Vides un reģionālās attīstības ministrija

### Ievads

Nodokļu atvieglojumu ziņojums izstrādāts, lai veidotu sabiedrības labāku izpratni par nodokļu atvieglojumiem, to apmēru, mērķi un ietekmi uz budžeta ieņēmumiem.

Eiropas Savienības *(turpmāk – ES)* Padomes direktīvas 2011/85/ES (2011.gada 8.novembris) par prasībām dalībvalstu budžeta struktūrām 14.panta otrā daļa nosaka – dalībvalstis dara zināmu atklātībai detalizētu informāciju par nodokļu izdevumu (atvieglojumu) ietekmi uz budžeta ieņēmumiem. [[1]](#footnote-1)

Eiropas Komisijas *(turpmāk – EK)* ģenerāldirektorāts Ekonomikas un finanšu lietās ir secinājis, ka bieži vien ES dalībvalstu informācija par nodokļu izdevumiem jeb atvieglojumiem netiek atspoguļota kā vienots veselums un tai trūkst caurskatāmības, kas ir par iemeslu neidentificētiem nodokļu ieņēmumu zaudējumiem, kā arī budžeta ietvaros pilnībā netiek atspoguļota nodokļu izdevumu jeb atvieglojumu daļa. Tiek uzsvērts, ka trūkst nodokļu izdevumu salīdzināšanas iespējas starp dalībvalstīm. Pie tam bieži vien pastāv būtiskas atšķirības starp dalībvalstu sniegtās informācijas formu un to, kāda veida informācija būtu nepieciešama EK.

Regulāra nodokļu atvieglojumu efektivitātes izvērtēšana ir nepieciešama, jo jāpārliecinās, vai tie sasniedz izvirzīto mērķi, nerada konkurences kropļojumus, būtiskas papildizmaksas un administratīvo slogu. Kā vienu no aspektiem jāmin budžeta ieņēmumu samazinājumu. Savukārt, lai iegūtu plānoto no­dokļu ieņēmumu apjomu, ir jāpalielina nodokļu slogs pārējiem nodokļu maksātājiem.

Tāpēc valdībai ir regulāri jāizvērtē esošo nodokļu atvieglojumu efektivitāte, atceļot tos nepietiekamas efektivitātes gadījumā, vienlaikus neapdraudot ilgtermiņa plānošanu, jo nodokļu atvieglojumu biežas izmaiņas, pat gadījumā, ja tās ir izrādījušās kļūdainas, apdraud valdības politikas uzticamību.

Ziņojums sastāv no ievada, četrām nodaļām, secinājumiem un priekšlikumiem, un pielikuma. Pirmajā nodaļā sniegta nodokļu atvieglojumu definīcija un to būtības skaidrojums. Otrajā nodaļā aprakstītas nodokļu atvieglojumu vērtēšanas metodes. Trešajā nodaļā sniegts Latvijas nodokļu sistēmas īss raksturojums. Ceturtajā nodaļā sniegts būtiskāko nodokļu atvieglojumu novērtējums pēc to apmēra, kā arī to aktuālākās izmaiņas. Galvenie secinājumi un priekšlikumi ir apkopoti ziņojuma beigās. Savukārt pielikumā Nr.1 uzskaitīti visi spēkā esošie nodokļu atvieglojumi.

Tāpat atbilstoši 2017.gada beigās publicētajam Valsts kontroles ziņojumam *“Budžeta plānošana Latvijā – vai esošā pieeja ir efektīva?”* (kas apstiprināts ar Valsts kontroles Revīzijas un metodoloģijas departamenta 22.12.2017. lēmumu Nr.2.4.1-7/2016)un tam pievienotajam *“Finanšu ministrijas ziņošanas par ieteikumu ieviešanu laika grafiks”,* lai sabiedrībai sniegtu pilnīgu un caurskatāmu valsts budžeta izstrādes informāciju, ir sniegta informācija par būtiskāko nodokļu atvieglojumu (konkrēti iedzīvotāju ienākuma nodokļa atvieglojuma par apgādībā esošām personām, diferencētā neapliekamā minimuma un pensionāra neapliekamā minimuma) ietekmi uz nākamo gadu valsts budžetiem (skat. 4.1.3.apakšnodaļu).

### Nodokļu atvieglojumu definīcija un būtība

Starptautiskajā praksē izmanto plašāku nodokļu atvieglojumu apzīmējumu „nodokļu izdevumi” *(tax expenditures).* Lai gan nav vispārpieņemtas definīcijas, kas ir nodokļu izdevumi, tos var definēt kā tiesību normas, regulējumus vai praksi, kas samazina vai atliekt nodokļu nomaksu salīdzinoši šauram nodokļu maksātāju skaitam[[2]](#footnote-2). Vēl var teikt, ka nodokļu izdevumi ir valsts nesaņemtie ienākuminodokļa atvieglojumu pastāvēšanas dēļ. Tā kā nodokļu izdevumi nav faktiski budžeta izdevumi, tad izdevumu apmērs ir nosacīts, pieņemot novērtējumu par maksājumiem vispārīgā gadījumā.[[3]](#footnote-3)

Par nodokļu atvieglojumu var uzskatīt jebkuras novirzes no attiecīgās valsts likumos noteiktā vispārējā nodokļu režīma, kas kādam nodokļu maksātājam vai maksātāju grupai paredz nodokļa sloga samazinājumu vai izdevīgāku nodokļa nomaksas kārtību, vadoties pēc kritērija, ka nodokļu maksātājs vai to grupa atbilst nodokļu likumā noteiktai pazīmei (ienākumu apmērs, ģimenes stāvoklis, saimnieciskās darbības veids, reģions u.tml.).[[4]](#footnote-4)

Nodokļu izdevumiem var būt dažādas formas:

1. izņēmumi ar nodokli apliekamajā bāzē;
2. ar nodokli neapliekamā bāzes daļa (piemēram, neapliekamais minimums);
3. samazinātās likmes;
4. nodokļu “brīvdienas”;
5. speciālās ekonomiskās zonas;
6. nodokļu kredīti;
7. atlikts nodokļa maksājums;
8. samazinājums nodokļu saistībās.

Nodokļu atvieglojumi bieži vien ir radīti, lai zināmā mērā kompensētu augstās likmes dažādu nodokļu kategorijās, bet pastāv arī citi būtiski faktori – tirgus nepilnību labošana, ienākumu pārdales veicināšana, atsevišķu nozaru un reģionu ekonomiskā stimulēšana, kā arī administratīvā sloga samazināšana.

Nodokļu atvieglojumi tiek uzskatīti arī par vienkāršu risinājumu nodokļu politikas problēmām, jo tos ir samērā viegli iekļaut budžeta projektā, kas šķietami nerada papildus izmaksas atšķirībā no infrastruktūras attīstības, cilvēkresursu apmācības vai citām programmām, kas veicina investīcijas.

Bieži vien nodokļu atvieglojumi tiek ieviesti ar mērķi veicināt investīciju pieplūdi, taču jāņem vērā fakts, ka daudz svarīgāki faktori par nodokļu atvieglojumiem, pieņemot lēmumu par kapitāla investēšanu, ir eko­nomiskā stabilitāte, piemērota in­fra­­struktūra, dabas resursi, darba spēka kvalifikācija, tiesu varas reputācija u.tml.

Jāatzīmē, ka Finanšu ministrija lai nodrošinātu, ka nodokļu atvieglojumu piemērošanas rezultātā iedzīvotāju un komersantu rīcībā palikušie līdzekļi palīdz sasniegt valsts mērķus un prioritātes, atbilstoši 2018.gada 31.maijā publicētajam Valsts kontroles ziņojumam *“Nodokļu atlaides – neredzamie budžeta izdevumi”* (kas veikta pamatojoties uz Valsts kontroles Revīzijas un metodoloģijas departamenta 2017.gada 19.oktobra revīzijas uzdevumu Nr.2.4.1-41/2017)un tam pievienotajam *“Finanšu ministrijas ziņošanas par ieteikumu ieviešanu laika grafiks”,* plāno iekļaut nodokļu politikas pamatnostādnēs nākamajam periodam konkrētu darbību plānu un termiņus secīgai un sistēmiskai spēkā esošo nodokļu atvieglojumu pārskatīšanai, definējot to mērķus, kā arī nosakot konkrētus sasnieguma rādītājus, kas ļautu novērtēt mērķu sasniegšanas pakāpi.

### Nodokļu atvieglojumu vērtēšanas metodes

Pamatā nodokļu atvieglojumi tiek vērtēti pēc zaudēto ieņēmumu metodes *(revenues forgone method)*, kas ir līdzekļi, kuri nenonāk budžetā. Taču iespēju robežās ir jāvērtē to ietekme uz visu ekonomiku kopumā, kas ne vienmēr ir pilnībā identificējams rādītājs.[[5]](#footnote-5)

Praksē tiek pielietotas arī ieņēmumu pieauguma *(revenue gain method)* un līdzvērtīgo izdevumu *(outlay equivalence method)* metodes. Ieņēmumu pieauguma metode balstās uz novērtējumu, kāds būtu budžeta ieņēmumu palielinājums, ja konkrētais nodokļu atvieglojums tiktu atcelts, ņemot vērā nodokļu maksātāja uzvedību, kas mainītos minētā nodokļa atvieglojuma atcelšanas rezultātā (piemēram, atceļot vai samazinot atlaidi darbaspēka nodokļiem, pastāv risks, ka pieaugtu nelegālā nodarbinātība un “aplokšņu” algas). Līdzvērtīgo izdevumu metode novērtē izdevumus naudas izteiksmē, kas būtu nepieciešami, lai sasniegtu tādu pašu mērķi, kas tiek panākts ar nodokļu atvieglojumiem, bet ne ar nodokļu politikas palīdzību.

Tāpat daudzas valstis nosaka atvieglojumu ierobežojumu attiecībā pret iekšzemes kopproduktu vai attiecīgā nodokļa ieņēmumiem budžetā.

Latvijā nodokļu atvieglojumu ietekme tiek vērtēta pēc zaudēto ieņēmumu metodes*,* kuri nenonāk budžetā šo nodokļu atvieglojumu piemērošanas rezultātā. Šajā gadījumā netiek ņemti vērā citi faktori, piemēram, iespēja izvēlēties citu nodokļu atvieglojumu piemērošanu.

Ziņojumā detalizētāk tiek aplūkoti būtiskākie nodokļu atvieglojumi, kuru īpatsvars no iekšzemes kopprodukta *(turpmāk – IKP)* ir vismaz 0,05 procenti, kā arī tie, kuru apmēri ir nosakāmi. Pārējo nodokļu atvieglojumu saraksts ir apkopots pielikumā Nr.1.

Bāzes dati uzņēmumu ienākuma nodokļa, pievienotās vērtības nodokļa, akcīzes nodokļa un elektroenerģijas nodokļa atvieglojumu ietekmes aprēķiniem iegūti no attiecīgo nodokļu deklarācijām, kā arī Zāļu valsts aģentūras. Iedzīvotāju ienākuma nodokļa atvieglojumi tiek vērtēti, izmantojot iedzīvotāju ienākuma nodokļa deklarācijas un paziņojumus par fiziskām personām izmaksātajām summām. Par dabas resursu nodokļa atvieglojumiem informācija iegūta no Vides un reģionālās attīstības ministrijas *(turpmāk – VARAM)*, par transportlīdzekļu nodokļu atvieglojumiem – no Ceļu satiksmes drošības direkcijas *(turpmāk – CSDD)*, par nekustamā īpašuma nodokļa atvieglojumiem – no pašvaldībām, bet par izložu un azartspēļu nodokļa atbrīvojumiem – no Izložu un azartspēļu uzraudzības inspekcijas. Vērtējot atsevišķas pozīcijas dažu nodokļu atvieglojumu noteikšanā, tiek izmantoti arī Finanšu ministrijas *(turpmāk – FM)* aprēķini.

Aktuālie likumdošanā noteiktie atvieglojumi ar atbilstošajām izmaiņām likumdošanā atspoguļoti arī par 2019.gadu, savukārt atvieglojumu ietekme tiek aplūkota vairāku gadu griezumā (no 2016. līdz 2018.gadam), lai būtu uzskatāmāk redzamas izmaiņu tendences to apmērā (nesaņemto ienākumu vērtība naudas izteiksmē, kas samazina budžeta ieņēmumus tekošajā periodā).

### Latvijas nodokļu sistēmas īss raksturojums

Nodokļu sistēmu Latvijā veido nodokļi, kuru ieņēmumi ir paredzēti attiecīgi valsts vai pašvaldību funkciju finansēšanai, lai nodrošinātu finansējumu tādiem valsts sniegtajiem pakal­pojumiem kā, piemēram, ceļu uzturēšana, sociālie pakalpojumi, izglītība un veselības aprūpe.

Daļa valsts iekasēto nodokļu ir personalizēti un saistīti ar saņemamā pakalpojuma apjomu, piemēram, slimības pabalsti, bērnu kopšanas pabalsti, pensijas, bezdarbnieku pabalsti.

Savukārt, tādi publiskie pakalpojumi, no kuriem iegūst visi valsts iedzīvotāji, piemēram, neatliekamā medicīniskā palīdzība, valsts ārējā drošība (armija) un iekšējā drošība (valsts un pašvaldību policija), valsts ugunsdzēšanas un glābšanas dienests, tiek finansēti no kopējiem valsts budžeta ieņēmumiem.

Laika gaitā atbilstoši ekonomiskajai situācijai mainījušies nodokļu veidi, likmes, kā arī ar nodokļiem apliekamie objekti. Tomēr joprojām viens no būtiskiem valsts finanšu kvalitātes aspektiem ir stabilu un prognozējamu nodokļu ieņēmumu no­dro­šināšana budžetā valdības prioritāro sociālo un ekonomisko pasākumu finansēšanai. Pie tam ir būtiski nodrošināt Latvijas nodokļu sistēmas konkurētspēju ar kaimiņvalstīm.

Kā neatņemama sastāvdaļa nodokļu sistēmas pilnveides procesā jāmin arī nodokļu likumu saskaņošana ar ES prasībām.

Latvijas nodokļu sistēmu veido 14 nodokļi, kas atbilstoši ekonomiskajām funkcijām nosacīti iedalāmi trīs grupās:

1. **darbaspēka nodokļi**, tai skaitā:

* [iedzīvotāju ienākuma nodoklis](http://www.fm.gov.lv/lv/sadalas/nodoklu_politika/iedzivotaju_ienakuma_nodoklis/23673-iedzivotaju-ienakuma-nodoklis) no darba ienākumiem un saimnieciskās darbības;
* [valsts sociālās apdrošināšanas obligātās iemaksas](http://www.likumi.lv/doc.php?id=217642);
* [mikrouzņēmumu nodoklis](http://www.fm.gov.lv/lv/sadalas/nodoklu_politika/mikrouznemumu_nodoklis/23681-mikrouznemuma-nodoklis);
* solidaritātes nodoklis;

1. **kapitāla un īpašuma nodokļi**, tai skaitā:

* [uzņēmuma ienākuma nodoklis](http://www.fm.gov.lv/lv/sadalas/nodoklu_politika/uznemumu_ienakuma_nodoklis/23701-uznemumu-ienakuma-nodoklis);
* nekustamā īpašuma nodoklis;
* [uzņēmumu vieglo transportlīdzekļu nodoklis](http://www.fm.gov.lv/lv/sadalas/nodoklu_politika/uznemumu_vieglo_transportlidzeklu_nodoklis/23706-uznemumu-vieglo-transportlidzeklu-nodoklis);
* [izložu un azartspēļu nodoklis](http://www.likumi.lv/doc.php?id=57415);
* [iedzīvotāju ienākuma nodoklis](http://www.fm.gov.lv/lv/sadalas/nodoklu_politika/iedzivotaju_ienakuma_nodoklis/23673-iedzivotaju-ienakuma-nodoklis) no kapitāla;

1. **patēriņa un vides nodokļi**, tai skaitā:

* [pievienotās vērtības nodoklis](http://www.fm.gov.lv/lv/sadalas/nodoklu_politika/pievienotas_vertibas_nodoklis/?doc=44625);
* [akcīzes nodoklis](http://www.fm.gov.lv/lv/sadalas/nodoklu_politika/akcizes_nodoklis/7796-akcizes-nodoklis);
* muitas nodoklis;
* [dabas resursu nodoklis](http://www.fm.gov.lv/lv/sadalas/nodoklu_politika/dabas_resursu_nodoklis/23671-dabas-resursu-nodoklis);
* [elektroenerģijas nodoklis](http://www.fm.gov.lv/lv/sadalas/nodoklu_politika/elektroenergijas_nodoklis/23672-elektroenergijas-nodoklis);
* [transportlīdzekļa ekspluatācijas nodoklis](http://www.fm.gov.lv/lv/sadalas/nodoklu_politika/transportlidzekla_ekspluatacijas_nodoklis/23699-transportlidzekla-ekspluatacijas-nodoklis).

Nodokļu ieņēmumi tiek ieskaitīti un sadalīti pa sekojošiem budžetiem:

* valsts pamatbudžets;
* valsts speciālais budžets;
* pašvaldību pamatbudžets;
* pašvaldību speciālais budžets.

Latvijā spēkā esošo nodokļu veidi un to ieņēmumu procentuālais sadalījums starp budžetiem atspoguļots 1.tabulā.

1.tabula

**Nodokļu veidi un to ieņēmumu sadalījums pa budžetiem**

| **Nodokļa veids** | | | **Valsts pamatbudžets** | **Pašvaldību budžeti** | **Valsts speciālais budžets** |
| --- | --- | --- | --- | --- | --- |
| 1. Valsts sociālās apdrošināšanas iemaksas1 | | | 2,67%  (2,85%  2019.gadā) |  | 97,33% (97,15% 2019.gadā) |
| 1. Pievienotās vērtības nodoklis | | | 100% |  |  |
| 1. Iedzīvotāju ienākuma nodoklis | | | 20% | 80% |  |
| 1. Uzņēmumu ienākuma nodoklis | | | 100% |  |  |
| 1. Akcīzes nodoklis | | | 100% |  |  |
| 1. Dabas resursu nodoklis | *par dabas resursu ieguvi vai vides piesārņošanu* | | 40% | 60% |  |
| *par radioaktīvo vielu izmantošanu* | |  | 100% |  |
| *par oglekļa dioksīda (CO2) emisijām gaisā* ***(no 2017.gada)*** | | 60% | 40% |  |
| *par zemes dzīļu derīgo īpašību izmantošanu, iesūknējot ģeoloģiskajās struktūrās dabasgāzi* | |  | 100% |  |
| *par videi kaitīgām precēm, iepakojumu, vienreiz lietojamiem galda traukiem un piederumiem, transportlīdzekļiem, akmeņoglēm, koksu un lignītu (brūnoglēm), par uguņošanas ierīcēm, par ūdens resursu lietošanu elektroenerģijas ražošanai hidroelektrostacijā un par prettiesisku dabas resursu ieguvi un lietošanu* | | 100% |  |  |
| 1. Nekustamā īpašuma nodoklis | | |  | 100% |  |
| 1. Izložu un azartspēļu nodoklis | *no azartspēlēm* | | 75% | 25% |  |
| *no azartspēlēm, kuras organizē, izmantojot telekomunikācijas* ***(no 01.01.2018.)*** | | 100% |  |  |
| *no vietējā mēroga izlozēm* | |  | 100% |  |
| *no valsts mēroga izlozēm* | | 100% |  |  |
| 1. Muitas nodoklis2 | | | 100% |  |  |
| 1. Transportlīdzekļu ekspluatācijas nodoklis | | | 100% |  |  |
| 1. Uzņēmumu vieglo transportlīdzekļu nodoklis | | | 100% |  |  |
| 1. Elektroenerģijas nodoklis | | | 100% |  |  |
| 1. Mikrouzņēmumu nodoklis3 | | | 100% |  |  |
| 1. Solidaritātes nodoklis4, *tā sadalījums:* | 1% | *veselības aprūpei* | 100% |  |  |
| 10,5% | *iedzīvotāju ienākuma nodoklim* | 20% | 80% |  |
| 13,59% | *valsts pensijām (14% 2019.gadā5)* |  |  | 100%5 |
| 4% | *privātā pensiju fonda pensiju plānā* ***(no 2019.gada atcelts)*** |  |  |  |
| 6% | *fondēto pensiju shēmas dalībnieka kontā* ***(no 2019.gada atcelts)*** |  |  |  |

*1 Daļa ieņēmumu tiek ieskaitīta valsts fondēto pensiju shēmā. No 2018.gada valsts sociālās apdrošināšanas iemaksas daļa 1% apmērā ir maksājums veselības aprūpes finansēšanai, kas tiek ieskaitīta valsts pamatbudžetā, bet 34,09% - maksājums sociālajai apdrošināšanai valsts speciālajā budžetā.*

*2 No muitas nodokļa kopējiem ieņēmumiem 80% tiek ieskaitīti Eiropas Savienības budžetā*

*3 Reizi ceturksnī MUN tiek sadalīts IIN, VSAOI, UIN un uzņēmējdarbības riska valsts nodevas kontos, atbilstoši nodokļa maksātāja uzņēmējdarbības formai*

*4 Solidaritātes nodoklis**ir**spēkā no 2016.gada 1.janvāra. 2018.gadā solidaritātes nodokli sāk piemērot gada ienākumiem, kas pārsniedz 55 000 euro gadā, bet 2019.gadā gada ienākumiem, kas pārsniedz s 62 800 euro gadā. Līdz 2017.gada 31.decembrim solidaritātes nodoklis 100% apjomā tika ieskaitīts uz valsts pamatbudžetā.*

*5 2019.gadā 14% no samaksātā solidaritātes nodokļa tiek ieskaitīti valsts pensiju speciālajā budžetā, kas tiek reģistrēti nodokļa maksātāja personīgajā kontā saskaņā ar likumu «Par valsts pensijām» (2018.gadā 13,59% tika ieskaitīti valsts pensiju speciālajā budžetā).*

***Avots****: FM dati*

Būtiskākie ieņēmumi valsts budžetā veidojas no valsts sociālās apdrošināšanas iemaksu, pievienotās vērtības nodokļa un iedzīvotāju ienākuma nodokļa ieņēmumiem, kas kopā 2018.gadā veidoja ap 79% no visiem nodokļu ieņēmumiem *(skat. 1.att.)*.

*\* neskaitot iemaksas valsts fondēto pensiju shēmā*

1.att. **Nodokļu ieņēmumi proporcionālā sadalījumā pa to veidiem 2018.gadā**

***Avots:*** *FM dati*

Nodokļu ieņēmumu īpatsvars IKP 2018.gadā Latvijā, salīdzinot ar pārējām ES dalībvalstīm, bija diezgan zems - 31,4% *(skat. 2.att.)*. Zemāks rādītājs bija tikai Lietuvā – 30,5%, Bulgārijā – 29,9% no IKP un Īrijā – 23,0% no IKP. Vidējie nodokļu ieņēmumi no IKP 2018.gadā ES dalībvalstīs bija 40,3% no IKP (2017.gadā – 40,2%, bet 2016.gadā– 39,9%).

*\*Īrijai no 2015.gada mainījusies IKP aprēķināšanas metodoloģija, kā rezultātā būtiski samazinājies nodokļu īpatsvars IKP. Par Rumāniju nav datu.*

2.att. **Nodokļu ieņēmumu īpatsvars IKP ES dalībvalstīs 2018.gadā,** *% no IKP*

***Avots:*** *Eurostat (nodokļa slogs % no IKP var atšķirties no FM aprēķinātā, pastāvot atšķirībām aprēķināšanas metodoloģijā)*

Prognozēts, ka 2019.gadā nodokļu ieņēmumi īpatsvars IKP, nodokļu reformas ieviešanas rezultātā, samazināsies vēl uz 28,9% no IKP *(skat. 3.att.).*

*\* neskaitot iemaksas valsts fondēto pensiju shēmā*

3.att. **Nodokļu ieņēmumi Latvijā no 2016. līdz 2022.gadam** (no 2019.-2022.gadam prognozes uz budžetu pieņemšanu MK uz 03.10.2019.)*, milj. euro un % no IKP*

***Avots:*** *FM dati (nodokļa slogs % no IKP var atšķirties no Eurostat aprēķinātā, pastāvot atšķirībām aprēķināšanas metodoloģijā)*

Ar 2018.gadu stājās spēkā Nodokļu reforma, kas balstās uz Valsts nodokļu politikas pamatnostādnēm 2018. – 2021.gadam, kas tika izstrādātas ciešā sadarbībā ar valdības sociālajiem un sadarbības partneriem.

Nodokļu reforma ir komplekss pasākumu kopums, kuras mērķis ir veicināt Latvijas konkurētspēju reģionālā līmenī, motivēt iedzīvotājus uzsākt uzņēmējdarbību, veicināt investēšanu uzņēmumu attīstībā un piesaistīt investorus, stimulēt iedzīvotājus maksāt nodokļus, veicināt iedzīvotāju ekonomisko aktivitāti un vēlmi atgriezties darba tirgū un pilnveidot nodokļu administrēšanu, lai nodokļu nomaksa un valsts kontroles darbību veikšana būtu maksimāli vienkārša un ar mazākām izmaksām.

Vidēja termiņa nodokļu reformas galvenie virzieni ir iedzīvotāju ienākumu nodokļa sloga sa­ma­zināšana algota darba ienākumam, citu ienākuma veidu nodokļu likmju vienādošana, uzņēmumu ienākumu nodokļa sistēmas reforma, kā arī solidaritātes nodokļa transformēšana. Lai uzlabotu veselības pakalpojumu kvalitāti, tika paaugstināta valsts sociālās apdrošināšanas obligātās iemaksas likme no 34,09% uz 35,09%.

Tā kā tas samazina kopējus nodokļu ieņēmumus valstī no darbaspēka nodokļiem un uzņēmumu ienākuma nodokļa, tad vienlaikus tika īstenoti vairāki pasākumi, kuru mērķis ir nodrošināt nodokļa sloga pārvirzi no darba spēka uz patēriņu un kapitālu. Ārpus nodokļu struktūras pasākumiem tiek pilnveidoti nodokļu administrēšanas pasākumi un nodrošināta aktīvāka ēnu ekonomikas apkarošana. [[6]](#footnote-6)

### Nodokļu atvieglojumu izvērtējums

**2018.gadā** kopējais būtiskāko nodokļu atvieglojumu apmērs bija **2 253,8**milj. *euro*, kas ir **37,7%** no analizēto nodokļu kopējiem ieņēmumiem un **7,63%** no IKP *(skat. 2.tab.)*. 2018.gadā, salīdzinot ar 2017.gadu, kopējais nodokļu atvieglojumu apmērs ir samazinājies par 10,7%, kā arī kopējais nodokļu atvieglojumu apmēra īpatsvars pret IKP ir samazinājies, ko, galvenokārt, ietekmēja nodokļu atvieglojumu izmantošanas intensitāte un nodokļu politikas izmaiņas.

2.tabula

**Būtiskākie nodokļu atvieglojumi pēc to apmēra 2016. – 2018. gadā**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Nodoklis** | **2016** | | | **2017** | | | **2018** | | |
| **Milj. *euro*** | *% no NI1* | *% no IKP* | **Milj. *euro*** | *% no NI1* | *% no IKP* | **Milj. *euro*** | *% no NI1* | *% no IKP* |
|
| 1. Iedzīvotāju ienākuma nodoklis | **877,6** | *57,4* | *3,50* | **872,0** | *51,5* | *3,23* | **819,1** | *47,4* | *2,77* |
| 1. Uzņēmumu ienākuma nodoklis | **327,5** | *78,0* | *1,31* | **267,0** | *62,7* | *0,99* | **6,7** | *2,2* | *0,02* |
| 1. Mikrouzņēmumu nodoklis | **186,8** | *294,2* | *0,75* | **147,1** | *179,1* | *0,54* | **112,4** | *124,9* | *0,38* |
| 1. Nekustamā īpašuma nodoklis | **14,5** | *6,6* | *0,06* | **16,0** | *7,0* | *0,06* | **18,2** | *8,2* | *0,06* |
| 1. Pievienotās vērtības nodoklis | **859,0** | *42,5* | *3,43* | **837,4** | *38,3* | *3,10* | **884,7** | *36,0* | *3,00* |
| 1. Akcīzes nodoklis | **122,7** | *14,3* | *0,49* | **163,2** | *18,0* | *0,60* | **182,1** | *17,7* | *0,62* |
| 1. Dabas resursu nodoklis | **177,5** | *993,9* | *0,71* | **203,5** | *794,2* | *0,75* | **211,2** | *700,8* | *0,72* |
| 1. Transportlīdzekļu ekspluatācijas nodoklis | **6,9** | *8,2* | *0,03* | **10,5** | *11,6* | *0,04* | **11,8** | *12,6* | *0,04* |
| 1. Uzņēmumu vieglo transport­līdzekļu nodoklis | **3,9** | *18,1* | *0,02* | **4,3** | *19,7* | *0,02* | **4,8** | *22,5* | *0,02* |
| 1. Elektroenerģijas nodoklis | **9,2** | *1001,6* | *0,04* | **2,6** | *56,5* | *0,01* | **2,6** | *52,7* | *0,01* |
| **KOPĀ** | **2 585,6** | ***49,4*** | ***10,33*** | **2 523,7** | ***44,5*** | ***9,34*** | **2 253,8** | ***37,7*** | ***7,63*** |

*1 % no analizētā nodokļa ieņēmumiem, ailē KOPĀ – % no analizēto nodokļu kopējo ieņēmum*

***Avots:*** *FM dati*

Lielākie nodokļu atvieglojumi pēc to apmēra 2018.gadā ir bijuši pievienotās vērtības nodokļa un iedzīvotāju ienākuma nodokļa atvieglojumi – attiecīgi 39,3% un 36,3% no visiem identificējamiem nodokļu atvieglojumiem pēc to apmēra, tiem seko dabas resursu nodokļa, akcīzes nodokļa un mikrouzņēmumu nodokļa režīma atvieglojumi – attiecīgi 9,4%, 8,1%, un 5,0% procenti. Vismazākie apmēri bija nekustamā īpašuma nodokļa, transportlīdzekļu nodokļu un elektroenerģijas nodokļa atvieglojumiem – attiecīgi 0,8%, 0,7% un 0,1% no kopējiem identificējamiem nodokļu atvieglojumiem. 2018.gadā būtiski ir samazinājies uzņēmumu ienākuma nodokļa atvieglojumu apmērs (0,3% no kopējiem identificējamiem nodokļu atvieglojumiem), jo no 2018.gada ir spēkā pilnīgi jauna nodokļa sistēma, kas ir veidota investīciju veicināšanai un pēc būtības nav salīdzināma ar iepriekšējo nodokļa sistēmu. Uzskatāms nodokļu atvieglojumu sadalījums atspoguļots 4.attēlā.

4.att. **Nodokļu atvieglojumu procentuālais sadalījums pēc to apmēra 2018.gadā**

***Avots:*** *FM dati*

Nodokļu atvieglojumus nosacīti var iedalīt pēc to mērķa. Kā var redzēt 5.attlēlā, lielākie nodokļu atvieglojumi pēc to apmēra un mērķa tiek piešķirti *sociālā rakstura atvieglojumiem* – **76,4%** no visiem nodokļu atvieglojumiem pēc to apmēra. Tā kā no 2018.gada ir mainījusies uzņēmumu ienākuma nodokļa sistēma, mainījusies arī nodokļu atvieglojumu struktūra pēc tā mērķa. Proti, *investīciju veicināšanai* tiek piešķirti vien **5,0%** (2017.gadā tie bija 13,4%) no visiem nodokļu atvieglojumiem pēc to apmēra, jo pati uzņēmumu ienākuma nodokļa sistēma jau ir veidota investīciju veicināšanai, kā rezultātā jauni atvieglojumi netiek piešķirti. *Dabas resursu aizsardzībai* un *lauksaimniecībai* tiek piešķirti attiecīgi – **9,4%** un **2,1%** no visiem nodokļu atvieglojumiem pēc to apmēra.

5.att. **Nodokļu atvieglojumu procentuālais sadalījums pēc to apmēra un mērķa 2018.gadā**

***Avots:*** *FM dati*

### 4.1. Iedzīvotāju ienākuma nodokļa atvieglojumi

### *4.1.1. Aktuālie iedzīvotāju ienākuma nodokļa atvieglojumi un atbrīvojumi*

Iedzīvotāju ienākuma nodokļa *(turpmāk – IIN)* atvieglojumi ir svarīgs instruments nodokļu politikas sociālo, attīstības u.c. mērķu īstenošanai, sniedzot vērā ņemamu atbalstu sociāli mazāk aizsargātiem iedzīvotājiem (tā piemēram zemu ienākumu saņēmējiem, pensionāriem un personām, kurām apgādībā ir bērni)

IIN atvieglojumusvar iedalīt piecās grupās *(detalizētāk skatīt pielikumu Nr.1)*:

1. *neapliekamie minimumi,* tai skaitā:

* diferencētais neapliekamais minimums;
* pensionāra neapliekamais minimums;

1. *nodokļa atvieglojumi,* tai skaitā:

* atvieglojums par apgādībā esošu personu;
* papildus atvieglojums personām ar invaliditāti vai politiski represētām personām un nacionālās pretošanās kustības dalībniekiem;

1. *attaisnotie izdevumi*, kas pirms ienākuma aplikšanas ar nodokli tiek atskaitīti no gada apliekamo ienākumu apjoma, no tiem:

* nomaksātā sociālā nodokļa summa un valsts sociālās apdrošināšanas maksājumi vai pēc būtības līdzīgi citu ES dalībvalstu vai EEZ valstu noteiktie maksājumi;
* solidaritātes nodoklis*;*
* izdevumi par maksātāja un viņa ģimenes locekļu kvalifikācijas paaugstināšanu, specialitātes iegūšanu, izglītības iegūšanu, tai skaitā interešu izglītības programmu apgūšanu bērniem, par medicīnas un ārstniecisko pakalpojumu izmantošanu un veselības apdrošināšanas prēmiju maksājumiem apdrošināšanas sabiedrībām;
* summa, kas ziedojuma vai dāvinājuma veidā nodota budžeta iestādei vai Latvijas Republikā reģistrētai biedrībai, nodibinājumam, reliģiskai organizācijai vai to iestādei, kurai piešķirts sabiedriskā labuma organizācijas statuss;
* zinātnes, literatūras un mākslas darbu, atklājumu, izgudrojumu un rūpniecisko paraugu autoru un izpildītāju izdevumi, kuri saistīti ar šo darbu radīšanu, izdošanu, izpildīšanu vai citādu izmantošanu un par kuriem autori un izpildītāji saņem autoratlīdzību (honorāru);
* privātajos pensiju fondos izdarītās iemaksas;
* apdrošināšanas prēmiju maksājumi, kas atbilstoši dzīvības apdrošināšanas līgumam (ar līdzekļu uzkrāšanu) izdarīti apdrošināšanas sabiedrībai;
* summas, kas ziedojuma vai dāvinājuma veidā nodotas LR reģistrētai politiskajai partijai vai politisko partiju apvienībai un kas kopā taksācijas gada laikā nepārsniedz to attaisnotajos izdevumos ietveramo izdevumu summu;

1. *neapliekamie ienākumi,* kas netiek ietverti gada apliekamajā ienākumā un netiek aplikti ar nodokli (*detalizētāk skat. pielikumā Nr.1*);

5) *īpašie noteikumi*, tai skaitā attiecībā uz:

* ienākumu no tāda nekustāmā īpašuma atsavināšanas, kurš pēc lietošanas mērķa ir lauksaimniecības zeme, ja ir izpildīti atbilstoši nosacījumi (*detalizētāk skat. pielikumā Nr.1*);
* summām, kas izmaksātas kā valsts atbalsts lauksaimniecībai vai ES atbalsts lauksaimniecībai un lauku attīstībai ***(spēkā no 2013.gada līdz 2023.gadam****)*;
* ES Nodarbinātības un sociālās inovācijas programmas (EaSI) līdzfinansētā projekta Nr.VS/2015/0206 “Elastīga bērnu uzraudzības pakalpojuma nodrošināšana darbiniekiem, kas strādā nestandarta darba laiku” ietvaros elastīgā bērnu uzraudzības pakalpojuma līdzfinansējuma veidā darbinieka gūtajiem ienākumiem, ja darbinieks strādā nestandarta darba laiku un piedalās minētajā projektā;
* ienākumu no augoša meža un kokmateriālu pārdošanas*;*
* ienākumiem, ko fiziskā persona gūst uz tādu darba attiecību pamata, kas paredz šo personu nodarbināt uz starptautiskos pārvadājumos izmantojama kuģa;
* darba devēja apmaksātiem, koplīgumā noteiktajiem darbinieka ēdinā­šanas izdevumiem, ja tie nepārsniedz 480 *euro* gadā (vidēji 40 *euro* mēnesī) un, ja darba devējs ir izpildījis likumā noteiktos nosacījumus*;*
* sezonas laukstrādnieku ienākumiem*.*

Atkarībā no IIN atvieglojumu mērķa nosacīti tos var iedalīt *sociālā rakstura atvieglojumos*, kas paredzēti, lai samazinātu nodokļu slogu iedzīvotājiem ar zemiem ienākumiem un sociāli mazāk aizsargātiem iedzīvotājiem (pensionāriem un personām, kurām apgādībā ir bērni). Pie sociāla rakstura atvieglojumiem var attiecināt: neapliekamo minimumu, pensionāra neapliekamo minimumu, atvieglojumu par apgādībā esošu personu, atvieglojumus personām ar invaliditāti un politiski represētām personām, attaisnotos izdevumus par izglītību un ārstniecību, kā arī attaisnotos izdevumus par ziedojumiem vai dāvinājumiem. Vēl ir *atvieglojumi uzkrājumu veicināšanai* privātajos pensiju fondos un apdrošināšanas sabiedrībās, *normas izdevumu uzskaites vienkāršošanai* fiziskām personām – autoriem un meža īpašniekiem, kā arī atbalsts *lauksamniecībai* un lauku tūrismam.

Ar **2018.gadu** stājās spēkā nodokļu reforma, kas balstās uz Valsts nodokļu politikas pamatnostādnēm 2018. – 2021.gadam un kas izstrādātas ciešā sadarbībā ar valdības sociālajiem un sadarbības partneriem. Viens no pasākumiem nodokļu reformas ietvaros ir darbaspēka nodokļu reformēšana, kurasmērķis ir samazināt darbaspēka nodokļa slogu īpaši strādājošajiem ar zemiem ienākumiem, palielināt strādājošo iedzīvotāju ienākumus un mazināt ienākumu nevienlīdzību.Bez tādu nodokļaatvieglojumu kā diferencētais neapliekamais minimums, atvieglojums par apgādībā esošu personu un pensionāra neapliekamais minimums paaugstināšanas, darbaspēka nodokļu reforma arī paredz palielināt minimālo darba algu, ieviest progresīvo IIN sistēmu un transformēt solidaritātes nodokli.

3.tabulā redzami IIN galvenie atvieglojumi un to izmaiņas 2016. un 2017.gadā un izmaiņas, kas stājās spēkā no 2018.gada pēc Nodokļu reformas.

3.tabula

**IIN atvieglojumu izmaiņas no 2016.līdz 2020.gadam**

|  |  |  |  |  |  |
| --- | --- | --- | --- | --- | --- |
| **Nodokļa atvieglojums** | **2016** | **2017** | **Nodokļu reforma** | | |
| **2018** | **2019** | **2020** |
| **1. Neapliekamie minimumi,** *euro* mēnesī | | | | | |
| * 1. Neapliekamais minimums1 |  |  |  |  |  |
| *DNM max* | **100** | **115** | **2002** | **230** | **3003** |
| *DNM min* | **75** | **60** | **0** | **0** | **0** |
| *AI min* | 380 | 400 | 440 | 440 | 500 |
| *AI max* | 1000 | 1100 | 1000 | 1100 | 1200 |
| *Koeficients* | *0,0403* | *0,0786* | *0,35714* | *0,34848* | *0,42857* |
| *Formula* | *DNM = DNMmax - Koef .x (AI***4** *– AImin)* | | | | |
| * 1. Pensionāra neapliekamais minimums | 235 | 235 | **250** | **270** | **300 5** |
| 1. **Nodokļa atvieglojumi,** *euro mēnesī* | | | | | |
| * 1. Atvieglojums par apgādībā esošu personu | **175** | 175 | **200** | **230** | **250** |
| * 1. Nodokļu atvieglojums personām ar invaliditāti: |  |  |  |  |  |
| *- personām ar I un II grupas invaliditāti* | 154 | 154 | 154 | 154 | 154 |
| *- personām ar III grupas invaliditāti* | 120 | 120 | 120 | 120 | 120 |
| * 1. Atvieglojumi politiski represētām personām un nacionālās pretošanās kustības dalībniekiem | 154 | 154 | 154 | 154 | 154 |
| 1. **Attaisnotie izdevumi:** | | | | | |
| * 1. Par izglītību un ārstnieciskajiem pakalpojumiem,*euro gadā* | **215 6** | 215 6 | Nepārsniedz **50%** no personas gada apliekamā ienākuma, bet ne vairāk kā **600 *euro*** gadā | | |
| * 1. Par ziedojumiem vai dāvinājumiem**7**,*% no gada apliekamā ienākuma* | 20% | 20% |
| * 1. Privātos pensiju fondos veiktās iemaksas, *% no gada apliekamā ienākuma* | 10% | 10% | Nepārsniedz **10%** no personas gada apliekamā ienākuma, bet ne vairāk kā **4 000 *euro*** gadā | | |
| * 1. Apdrošināšanas prēmiju maksājumi, kas izdarīti atbilstoši dzīvības apdrošināšanas līgumam (ar līdzekļu uzkrāšanu), *% no gada apliekamā ienākuma* | 10% | 10% |

*1 Ar 2016.gada 1.janvāri ieviests diferencētais neapliekamais minimums*, *kas tiek piemērots atkarībā no gūto ienākumu apmēra. Apzīmējumi tabulā:*

*DNM – diferencētais neapliekamais minimums;*

*DNM max -maksimālais mēnesī piemērojamais neapliekamais minimums;*

*DNM min -minimālais mēnesī piemērojamais neapliekamais minimums;*

*AI min -* *apliekamā ienākuma minimālā robeža, līdz kurai tiek piemērots maksimālais mēneša neapliekamais minimums*

*AI max -* *apliekamā ienākuma maksimālā robeža, līdz kurai tiek piemērots maksimālais mēneša neapliekamais minimums*

*2 No 2018.gada diferencēto neapliekamo minimumu piemēro pilnā apmērā jau taksācijas gada laikā (pirms tam mazo ienākumu saņēmēji ieguvumus no diferencētā neapliekamā minimuma varēja iegūt tikai nākamajā taksācijas gadā, iesniedzot gada ienākumu deklarāciju). Proti, VID aprēķina VID prognozēto mēneša neapliekamo minimumu, balstoties uz VID rīcībā esošo informāciju par nodokļa maksātāja iepriekšējā gada ienākumiem, un nosūta to darba devējam.*

*3 2020.gada budžeta izstrādes gaitā valdība atbalstīja lēmumu diferencēto neapliekamo minimumu paaugstināt straujāk kā nodokļu reformā paredzēts, līdz ar to no 2020.gada 1.janvāra maksimālais diferencētais neapliekamais minimums ir* ***300 euro*** *mēnesī ienākumiem līdz 500 euro mēnesī, ienākumiem robežā no 500 līdz 1 200 euro mēnesī neapliekamais minimums atbilstoši formulai pakāpeniski samazinās un ienākumiem, kas pārsniedz 1 200 euro mēnesī tas vairāk netiek piemērots[[7]](#footnote-7)(pirms tam reformas ietvaros bija paredzēts 2020.gadā maksimālo diferencēto neapliekamo minimumu palielināt līdz 250 euro mēnesī, ienākumiem līdz 440 euro mēnesī)*

*4 Apliekamais ienākums (AI) tiek aprēķināts ņemot vērā ne tikai ienākumus no algota darba, bet arī citus ienākuma veidus (tādus kā dividendes, ienākumu no nekustamā īpašuma u.c.). Arī, ja persona ir nodarbināta vairākās darba vietās, ienākums no algota darba tiks saskaitīts kopā un neapliekamais minimums tiks piemērots kopējam ienākumam.*

*5 Lai sniegtu lielāku atbalstu pensijas saņēmējiem, nodrošinot viņu ienākumu pieaugumu, valdība atbalstīja lēmumu palielināt pensionāra neapliekamo minimumu no* ***2021.gada*** *līdz****330 euro****mēnesī.*

*6 Šie ierobežojumi neattiecas uz izdevumiem par zobārstniecību (ieskaitot protezēšanu) un plānotajām operācijām, kurus var iekļaut attaisnotajos izdevumos pilnā apmērā*

*7 Ziedojumiem vai dāvinājumiem budžeta iestādēm, LR reģistrētām biedrībām, nodibinājumiem, reliģiskām organizācijām vai to iestādēm, kurām piešķirts sabiedriskā labuma organizācijas statuss, vai citā ES dalībvalstī vai EEZ valstī, ar kuru Latvija ir noslēgusi konvenciju par nodokļu dubultās uzlikšanas un nodokļu nemaksāšanas novēršanu, ja šī konvencija ir stājusies spēkā, reģistrētām nevalstiskām organizācijām. No 2016.gada 1.janvāra uz arī ziedojumiem un dāvinājumiem politiskajām partijām vai to apvienībām.*

***Avots:*** *Likums “Par iedzīvotāju ienākuma nodokli”; 2016.gada 5.janvāra MK noteikumi Nr.1 “Noteiku­mi par neapliekamā minimuma un nodokļa atvieglojuma apmēru iedzīvotāju ienākuma nodok­ļa aprēķināšanai”; 2017.gada 14.novembra MK noteikumi Nr.676 “Noteikumi par neapliekamā minimuma un nodokļa atvieglojuma apmēru iedzīvotāju ienākuma nodokļa aprēķināšanai”, 1997.gada 8.aprīļa MK noteikumi “Noteikumi par iedzīvotāju ienākuma nodokļa papildu atvieglojumiem personām ar invaliditāti, politiski represētajām personām un nacionālās pretošanās kustības dalībniekiem”.*

### *4.1.2. Iedzīvotāju ienākuma nodokļa atvieglojumu apmērs*

Kopējais IIN atvieglojumu apmērs **2018.gadā** bija **819,1** milj. *euro* jeb **47,7%** no kopējiem IIN ieņēmumiem un **2,77%** no IKP *(skat. 4.tab.).*

Kā var redzēt 4.tabulā, 2018.gadā, salīdzinot ar 2017.gadu, kopā IIN atvieglojumu (ar neapliekamajiem ienākumiem) apmērs samazinājies par 6,1%.

Visbūtiskākie IIN atvieglojumi gan pēc apmēra, gan pēc būtības ir pensionāra neapliekamais minimums, neapliekamais minimums un atvieglojums par apgādībā esošām personām.

*Pensionāra neapliekamā minimuma* apmērs 2018.gadā, salīdzinot ar 2017.gadu, ir nedaudz (par 9,1%) samazinājies, jo samazinājies ir arī fizisko personu skaits, kas izmanto šo atvieglojumu *(skat. 5.tab.).*

Savukārt *neapliekamā minimuma* apmērs skaitliskā izteiksmē ir diezgan būtiski palielinājies par 16,9 milj. *euro* jeb par 14,3%.

4.tabula

**IIN atvieglojumu1 apmērs 2016. – 2018.gadā**

| **Nodokļa atvieglojums** | | **2016** | **2017** | *% pret iepr. gadu* | | **2018** | | | | |
| --- | --- | --- | --- | --- | --- | --- | --- | --- | --- | --- |
| **Milj. *euro*** | | **Milj. *euro*** | | *% pret iepr. gadu* | *% pret IIN ieņēm.* | *% pret IKP* |
| **1. Neapliekamie minimumi,** *tai skaitā:* | | **474,1** | **449,6** | ***-5,2*** | | **436,1** | | ***-3,0*** | ***25,2*** | ***1,48*** |
| 1.1. Neapliekamais minimums | | 139,5 | 117,5 | *-15,8* | | 134,4 | | *14,3* | *7,8* | *0,46* |
| 1.2. Pensionāra neapliekamais minimums | | 334,6 | 332,1 | *-0,7* | | 301,8 | | *-9,1* | *17,5* | *1,02* |
| **2. Nodokļa atvieglojumi,** *tai skaitā:* | | **146,9** | **151,6** | ***3,2*** | | **151,4** | | ***-0,1*** | ***8,8*** | ***0,51*** |
| * 1. Atvieglojums par apgādībā esošu personu | | 126,0 | 128,9 | *2,3* | | 128,6 | | *-0,2* | *7,4* | *0,44* |
| * 1. Atvieglojumi personām ar invaliditāti | | 18,1 | 19,9 | *10,0* | | 20,3 | | *1,9* | *1,2* | *0,07* |
| * 1. Atvieglojumi politiski represētām perso­­nām un nacionālās pretošanās kustības dalībniekiem | | 2,8 | 2,8 | *-2,3* | | 2,5 | | *-9,4* | *0,1* | *0,01* |
| **3. Attaisnotie izdevumi,** *tai skaitā:* | | **53,4** | **54,1** | ***1,4*** | | **43,6** | | ***-19,4*** | ***2,5*** | ***0,15*** |
| * 1. Izglītības un ārstniecības pakalpojumi | | 13,1 | 13,1 | *0,3* | | 25,3 | | *-6,2* | *1,5* | *0,09* |
| * 1. Medicīnas un ārstnieciskie pakalpojumi pilnā apmērā | | 12,7 | 13,3 | *4,9* | |
| * 1. Ziedojumi un dāvinājumi | | 0,5 | 0,5 | *10,0* | |
| * 1. Iemaksas privātajos pensiju fondos un apdrošināšanas prēmiju maksā­jumi | | 27,2 | 27,2 | *0,2* | | 18,4 | | *-32,5* | *1,1* | *0,06* |
| **4. Neapliekamie ienākumi,** *tai skaitā:* | | **203,2** | **216,7** | ***6,6*** | | **187,9** | | ***-13,3*** | ***10,9*** | ***0,64*** |
| * 1. Ienākumi no maksātāja lauksaim­nieciskās ražošanas un lauku tūrisma pakalpojumu sniegšanas | | 3,9 | 4,2 | *9,4* | | 3,3 | | *-21,8* | *0,2* | *0,01* |
| * 1. Ienākums no sava īpašuma atsa­vi­nāšanas (izņemot nekustamo īpašumu) | | 26,0 | 25,0 | *-3,8* | | 19,4 | | *-22,3* | *1,1* | *0,07* |
| * 1. No budžeta izmaksājamie pabalsti | 120,2 | 127,4 | | *5,9* | | 120,9 | *-5,1* | *7,0* | *0,41* |
| * 1. Stipendijas | 1,2 | 1,5 | | *20,7* | | 1,4 | *-5,8* | *0,1* | *0,00* |
| * 1. Apdrošināšanas atlīdzība | 4,0 | 5,5 | | *37,5* | | 4,7 | *-14,4* | *0,3* | *0,02* |
| * 1. Konkursos un sacensībās saņem­tās mantiskās un naudas balvas | 0,2 | 0,2 | | *-17,4* | | 0,1 | *-16,5* | *0,01* | *0,000* |
| * 1. Izložu vai azartspēļu laimesti2 | 3,5 | 6,0 | | *69,0* | | 0,95 | *-84,1* | *0,05* | *0,00* |
| * 1. Citi ienākumi, kuri likumā noteikto normu ietvaros ir neapliekams ienākums | 0,3 | 0,3 | | *3,4* | | 0,2 | *-13,4* | *0,0* | *0,001* |
| * 1. Papildpensijas kapitāls no privātajos pensiju fondos veikto iemaksu ieguldīšanas3 | 0,6 | 5,4 | | *806,7* | | 3,3 | *-39,5* | *0,2* | *0,01* |
| * 1. Ienākums, kas gūts aizdevuma (kredīta) saistību samazināšanas vai dzēšanas rezultātā | 2,1 | 3,0 | | *44,5* | | 2,3 | *-22,4* | *0,1* | *0,01* |
| * 1. Darba devēja apmaksātie darba koplīgumā noteiktie darbinieka ēdināšanas izdevumi, kas nepārsniedz 480 *euro* gadā | - | 0,02 | | *100,0* | | 0,3 | *1208,6* | *0,02* | *0,001* |
| * 1. Citi neapliekamie ienākumi4 | 41,1 | 38,2 | | *-7,2* | | 30,9 | *-19,0* | *1,8* | *0,10* |
| **KOPĀ ATVIEGLOJUMI (bez neapliekamiem ienākumiem)** | **674,4** | **655,3** | | ***-2,8*** | | **631,2** | ***-3,7*** | ***36,5*** | ***2,14*** |
| **KOPĀ** | **877,6** | **872,0** | | ***-0,6*** | | **819,1** | ***-6,1*** | ***47,4*** | ***2,77*** |

*1 Kas klasificējami kā nodokļu atvieglojumi.*

*2 2016. un 2017.gadā izložu un azartspēļu laimesti netika aplikti ar IIN, bet no 2018.gada 1.janvāra ar IIN neapliek izložu vai azartspēļu laimestus, ja laimesta apmērs (to kopsumma) gadā nepārsniedz 3 000 euro.*

*3 Papildpensijas kapitāls, kas veidojies no pašas fiziskās personas vai tās laulātā, vai radinieka veiktajām iemaksām privātajos pensiju fondos atbilstoši licencētiem pensiju plāniem un izmaksāts pensiju plānu dalībniekiem.*

*4 Pārējie ar IIN neapliekamo ienākumu veidi, kas noteikti likuma 9.pantā.*

***Avots:*** *VID dati uz 2019.gada septembri un FM aprēķini*

Tai pašā laikā, kā redzams 5.tabulā, fizisko personu skaits, kas piemēro neapliekamo minimumu, ir samazinājies par 185,8 tūkst. jeb no 672,4 tūkst. 2017.gadā uz 486,6 tūkst. 2018.gadā.

5.tabula

**Fizisko personu skaits, kas izmantojuši IIN atvieglojumus**

**2016. – 2018.gadā,** *tūkst.*

|  |  |  |  |
| --- | --- | --- | --- |
| **Atvieglojuma veids** | **2016** | **2017** | **2018** |
| Neapliekamais minimums | 680,3 | 672,4 | 486,6 |
| Pensionāra neapliekamais minimums | 570,3 | 566,4 | 561,6 |
| Atvieglojums par apgādībā esošām personām | 211,7 | 212,4 | 215,8 |
| Atvieglojumi personām ar invaliditāti | 67,1 | 73,1 | 92,1 |
| Atvieglojumi politiski represētām personām un nacionālās pretošanās kustības dalībniekiem | 7,5 | 7,3 | 8,0 |
| Attaisnotie izdevumi par izglītības, medicīnas un ārstniecisko pakalpojumu izmantošanu | 330,8 | 325,6 | 340,1 |
| Ziedojumi un dāvinājumi | 5,9 | 6,6 |
| Iemaksas privātajos pensiju fondos un apdrošināšanas prēmiju maksājumi | 167,8 | 173,0 | 158,9 |
| Ienākumi no maksātāja lauksaimnieciskās ražošanas un lauku tūrisma pakalpojumu sniegšanas | 12,2 | 11,8 | 11,0 |

***Avots:*** *VID dati uz 2019.gada septembri*

Tas izskaidrojams ar to, ka no 2018.gadā vairs netiek piemērots minimālais mēneša neapliekamais minimums, ko piemēroja visiem strādājošajiem neatkarīgi no viņu ienākumu līmeņa (2016.gadā – 75 *euro* mēnesī, bet 2017.gadā – 60 *euro* mēnesī). Tai pašā laikā 2018.gadā būtiski jeb uz 200 *euro* mēnesī ir palielināts maksimālais neapliekamais minimums, ko piemēro zemāku algu saņēmējiem (2018.gadā ar ienākumiem līdz 440 *euro* mēnesī).

Pie tam atšķirībā no iepriekšējiem gadiem, kad maksimālo neapliekamo minimumu varēja piemērot tikai, iesniedzot gada ienākumu deklarāciju, 2018.gadā visiem strādājošajiem jau taksācijas gada laikā tika piemērots VID prognozētais mēneša neapliekamais minimums. VID prognozēto mēneša neapliekamo minimumu divreiz gadā aprēķina VID, balstoties uz VID rīcībā esošo informāciju par nodokļa maksātāja iepriekšējā gada ienākumiem:

* par periodu no taksācijas gada 1.janvāra līdz 31.jūlijam, balstoties uz ienākumiem par periodu no pirms pirmstaksācijas gada 1.oktobra līdz pirmstaksācijas gada 30.septembrim;
* par periodu no taksācijas gada 1.augusta līdz 31.decembrim, balstoties uz ienākumiem par periodu no pirmstaksācijas gada 1.decembra līdz taksācijas gada 31.maijam, ņemot vērā prognozēto diferencētā neapliekamā minimuma apmēru, kas aprēķināts par periodu no taksācijas gada janvāra līdz jūlijam.

*Atvieglojuma par apgādībā esošām personām* apmērs pēdējos gados nav būtiski mainījies.

Arī *attaisnoto izdevumu* apmērs ir būtisks samazinājies – 2018.gadā, salīdzinot ar 2017.gadu, par 10,5 milj. *euro* jeb 19,4%. No tiem visvairāk ir samazinājies attaisnoto izdevumu apmērs par iemaksām privātajos pensiju fondos un apdrošināšanas prēmiju maksājumiem (2018.gadā, salīdzinot ar 2017.gadu, par 32,5%). Te jāņem vērā, ka no 2018.gada 1.janvāra noteikts šo attaisnoto izdevumu ierobežojums(līdz **4 000** euro gadā iemaksām privātajos pensiju fondos un apdrošināšanas prēmiju maksājumiem, nepārsniedzot 10% no personas gada apliekamā ienākuma), līdz ar to samazinājies ir arī fizisko personu skaits, kas izmanto šo atvieglojumu (*skat. 5.tab.*). Tomēr fizisko personu skaita izmaiņas 2018.gadā nav vienīgais faktors, kas ietekmējis atvieglojuma apmēra izmaiņas – jāņem vērā arī IIN likmes samazinājums. Tā attaisnoto izdevumu par izglītību, ārstniecības pakalpojumiem, kā arī ziedojumiem un dāvinājumiem apmērs, neskatoties uz to, ka palielinājies fizisko personu skaits, kas izmanto šo atvieglojumu, 2018.gadā, salīdzinot ar 2017.gadu, ir samazinājies par 6,2%.

Kopumā visbūtiskāk ir samazinājies *neapliekamo ienākumu* apmērs – 2018.gadā, salīdzinot ar 2017.gadu, par 28,8 milj. *euro* jeb 13,3%. Viens no iemesliem, kāpēc samazinājušies neapliekamie ienākumi, ir tas, ka no 2018.gada 1.janvāra ir atcelts vispārējais IIN atbrīvojums izložu un azartspēļu laimestiem un ieviests IIN atbrīvojums izložu un azartspēļu laimestiem, ja laimesta apmērs (to kopsumma) taksācijas gadā nepārsniedz 3 000 *euro*. Tādējādi no 2018.gada 1.janvāra visi izložu un azartspēļu laimesti, kas taksācijas gadā pārsniedz 3 000 *euro,* tiek aplikti IIN. Līdz ar to šī atbrīvojuma apmērs 2018.gadā samazinājies par 84,1%. Samazinājies ir arī citu neapliekamo ienākumu apmērs.

Saskaņā ar VID sniegto informāciju, pēdējo gadu laikā ir vērojams pieaugums vienam nodokļa maksātājam IIN atmaksājamo summu apmēros. Pamatojoties uz gada ienākumu deklarācijām, 2018.gadā (*atmaksas par 2017.gadu*) nodoklis 123,27 milj. *euro* apmērā atmaksāts 579 tūkstošiem nodokļu maksātāju jeb vienam nodokļu maksātājam 2018.gadā vidēji atmaksāti **213,0***euro* (2016.gadā vidēji – 157,4 *euro*, bet2017.gadā vidēji – 189,9 *euro*), kas ir par 12,2% vairāk nekā 2017.gadā. IIN atmaksu pieaugums skaidrojams ar diferencētā neapliekamā minimuma būtisko paaugstināšanu no 2018.gada. Proti, IIN tiek atmaksāts arī tad, ja gada laikā diferencētais neapliekamais minimums tika piemērots mazākā apmērā, nekā gada beigās, saskaitot nodokļa maksātāja faktisko gada ienākumus, tam būtu bijis jāpiemēro. Tāpat IIN atmaksas veidojas, nodokļu maksātājam gada beigās iesniedzot attaisnotos dokumentus par izglītību, ārstniecības pakalpojumiem, ziedojumiem un dāvinājumiem, kā arī iemaksām privātajos pensiju fondos un apdrošināšanas prēmiju maksājumiem.

Tai pašā laikā divas reizes ir palielinājies arī to nodokļu maksātāju skaits, kam bija budžetā jāpiemaksā IIN – no 64 tūkstošiem 2017.gadā līdz 145 tūkstošiem nodokļu maksātāju. Savukārt summa, kas vidēji vienam nodokļu maksātājam jāpiemaksā budžetam, 2018.gadā bija **307,1** *euro*, kas ir par 55% mazāk kā 2017.gadā. Nodokļu maksātāju, kam budžetā jāpiemaksā IIN, skaita pieaugums, skaidrojams ar to, ka no 2018.gada ir ieviestas IIN progresīvās likmes, līdz ar to daļai nodokļu maksātāju ir jāpiemaksā budžetā maksājamais nodoklis.

6.att. **Gada ienākumu deklarācijās norādītās piemaksas un atmaksas 2016.-2018.gadā,** *milj. EUR*

***Avots:*** *VID dati uz 2019.gada 16.septembri*

Kā var redzēt 7.attēlā, 2018.gadā no kopējiem nodokļa atvieglojumiem pēc to apmēra vislielāko īpatsvaru veido pensionāra neapliekamais minimums – 36,8%, neapliekamie ienākumi – 22,9%, neapliekamais minimums – 16,4% un atvieglojumi par apgādībā esošām personām – 15,7%. Te gan jāmin, ka vienai fiziskai personai var tikt piemēroti vairāki atvieglojumu veidi. Pārējo atvieglojumu ietekme uz budžetu nav tik būtiska.

7.att. **IIN atvieglojumu procentuālais sadalījums pēc to apmēra 2018.gadā**

***Avots:*** *VID dati uz 2019.gada septembri*

### *4.1.3. Iedzīvotāju ienākuma nodokļa atvieglojumu apmēru prognozes un to efektivitāte*

Lai sniegtu pilnīgu un caurskatāmu valsts budžeta izstrādes informāciju, šajā apakšnodaļā atbilstoši 2017.gada beigās publicētajam Valsts kontroles ziņojumam *“Budžeta plānošana Latvijā – vai esošā pieeja ir efektīva?”* (kas apstiprināts ar Valsts kontroles Revīzijas un metodoloģijas departamenta 22.12.2017. lēmumu Nr.2.4.1-7/2016)un tam pievienotajam *“Finanšu ministrijas ziņošanas par ieteikumu ieviešanu laika grafiks”,*), ir sniegta informācija par būtiskāko IIN atvieglojumu (konkrēti iedzīvotāju ienākuma nodokļa atvieglojuma par apgādībā esošām personām, diferencētā neapliekamā minimuma un pensionāra neapliekamā minimuma) ietekmi uz nākamo gadu valsts budžetiem*.*

6.tabula

**Diferencētā neapliekamā minimuma, pensionāra neapliekamā minimuma un atvieglojuma par apgādībā esošām personām prognozētais apmērs** **2018.-2021.gadā**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nodokļa atvieglojums** | **Nodokļa atvieglojuma izmaiņas,** *euro mēnesī* | | | | **Atvieglojuma prognozētais apmērs***, milj. euro* | | |
| **2018** | **2019** | **2020** | **2021** | **2019** | **2020** | **2021** |
| **Diferencētais neapliekamais minimums** |  |  |  |  | **153,6** | **177,9** | **177,8** |
| *DNM max* | 200 | **230** | **300** | 300 |
| *DNM min* | 0 | 0 | 0 | 0 |
| *AI min* | 440 | **440** | **500** | 500 |
| *AI max* | 1000 | **1100** | **1200** | 1200 |
| **Pensionāra neapliekamais minimums** | 250 | **270** | **300** | **330** | **343,7** | **362,0** | **375,4** |
| **Atvieglojums par apgādībā esošu personu** | 200 | **230** | **250** | 250 | **145,2** | **139,6** | **139,5** |

*Diferencētais neapliekamais minimums*

Viens no svarīgākajiem sociālā rakstura atvieglojumiem ir ar nodokli neapliekamais minimums. Neapliekamā minimuma izmaiņām ir relatīvi lielāka ietekme uz zemāk atalgotajiem dar­ba ņēmējiem (ar algu zem vidējās). Tādējādi tas mērķtiecīgāk var ietekmēt tādus ar darba tirgu saistītos jautājumus kā bezdarbs, ekonomiskā aktivitāte, nabadzība un atkarība no pabalstiem.

Darbaspēka nodokļu reformas **mērķis** bija samazināt darbaspēka nodokļa slogu īpaši strādājošajiem ar zemiem ienākumiem, palielināt strādājošo iedzīvotāju ienākumus un mazināt ienākumu nevienlīdzību.

Darbaspēka nodokļu slogu raksturo tāds rādītājs kā nodokļu plaisa jeb ķīlis (*tax wedge*)[[8]](#footnote-8).

Pēc *Eurostat* datiem, nodokļu reformas rezultātā darbaspēka nodokļa plaisas rādītājs strādājošajam bez apgādībā esošām personām, kas saņem 67% no vidējās darba algas Latvijā, samazināsies no 41,9% 2017.gadā (*Eurostat* dati) līdz 38,7% 2018.gadā, kas ir tikai nedaudz augstāk kā ES vidējais rādītājs. Pārējās Baltijas valstīs šis rādītājs bija attiecīgi 37,1% – Lietuvā un 32,9% – Igaunijā. Viszemākās nodokļu plaisas rādītājs zemo algu saņēmējiem 2018.gadā bija Kiprā, Maltā un Īrijā.

8.att. **Nodokļu plaisa zemo algu grupās strādājošam (67% no vidējās darba algas, bez apgādībā esošām personām) ES 2018.gadā,** *%*

***Avots:*** *Eurostat dati[[9]](#footnote-9)*

Līdz ar to secināms, ka darbaspēka nodokļu reformai, it sevišķi diferencētā neapliekamā minimuma paaugstināšanai kopā ar IIN likmes samazināšanu no 23% uz 20% strādājošajiem ar ienākumiem līdz 20 004 *euro* gadā (1667 *euro* mēnesī), bijusi pozitīva ietekme uz zemāk atalgoto strādājošo iedzīvotāju ienākumiem, kopumā, mazinot ienākumu nevienlīdzību. Arī strādājošo ar apgādībā esošām personām nodokļu slogs, pateicoties atvieglojuma par apgādībā esošām personām paaugstināšanai, ir samazinājies.

*Pensionāra neapliekamais minimums*

Pensionāra neapliekamais minimums (personām, kurām piešķirta vecuma pensija, izdienas pensija, speciālā valsts pensija, apgādnieka zaudējuma pensija vai pensija atbilstoši ārvalsts normatīvajiem aktiem) nodrošina to, ka pensionāru saņemtie ienākumi, kas nepārsniedz noteikto limitu, netiek aplikti ar nodokli. Minētais ierobežojums neattiecas uz pensionāriem, kuriem pensija piešķirta līdz 1996.gada 1.janvārim.

Pensionāra neapliekamā minimuma paaugstināšana līdz 300 *euro* mēnesī 2020.gadā (2017.gadā bija 235 *euro* mēnesī) mazina pensionāru maksājamo IIN, tā­dē­jādi palielinot pensionāru rīcībā esošos ienākumus. Jāatzīmē, lai sniegtu lielāku atbalstu pensijas saņēmējiem, nodrošinot viņu ienākumu pieaugumu, valdība atbalstīja lēmumu palielināt pensionāra neapliekamo minimumu no 2021.gada līdz 330 *euro* mēnesī.

*Atvieglojums par apgādībā esošu personu*

Atvieglojuma par apgādībā esošu personupaaugstināšanas **mērķis** ir samazināt darbaspēka nodokļa slogu strādājošajiem ar apgādībā esošām personām.

Atvieglojums par apgādībā esošu personu, kas lielākoties tiek piemērots par bērniem, ir valsts atbalsts mājsaimniecībām ar bērniem, kur vismaz viens no vecākiem strādā. Tādējādi tas ir viens no instrumentiem, kas veicina vecāku nodarbinātību.

Jāatzīmē, ka šis nodokļa atvieglojums jāvērtē vienlaikus ar citiem no valsts budžeta izmaksājamiem pabalstiem par bērniem. Pie tam, ja nodokļa atvieglojumu par apgādībā esošam personām var piemērot tikai strādājošie vecāki, tad ģimenes valsts pabalstu var saņemt visi vecāki, neatkarīgi no tā, vai vecāks strādā, vai nē.

No 2018. gada 1. marta ir ieviestas piemaksas pie ģimenes valsts pabalsta par divu un vairāk bērnu no viena līdz 20 gadu vecumam audzināšanu, kas būtiski paaugstina personu ar vairākiem apgādībā esošiem bērniem ienākumus. Proti, piemaksu pie ģimenes valsts pabalsta par divu un vairāk bērnu no viena līdz 20 gadu vecumam audzināšanu piešķir:

* par diviem bērniem – 10 *euro* mēnesī,
* par trim bērniem – 66 *euro* mēnesī,
* par katru nākamo bērnu – par 50 *euro* lielāks nekā par iepriekšējo.

Atvieglojumu par apgādībā esošu personu nevar piemērot mikrouzņēmumu nodokļa maksātāja darbinieki.

Pēc Finanšu ministrijas aprēķiniem, 2018.gadā aptuveni **34,1%** (2017.gadā 28,0%) no visiem nodokļu maksātājiem, kuriem ir apgādībā esošas personas, nevarēja pilnā apmērā izmantot atvieglojumu par apgādībā esošu personu, jo viņu darba alga bija mazāka par kopējo IIN atvieglojumu summu *(skat. 7.tab.).*

7.tabula

**Nodokļu maksātāju skaits sadalījumā pēc ienākumiem no algota darba un pēc apgādībā esošo personu skaita**

| **Apgādnieka darba alga,** *euro mēnesī* | **Apgādībā esošas personas1** | | | | | **KOPĀ** | **No tiem nevar izmantot IIN atvieglojumus2** |
| --- | --- | --- | --- | --- | --- | --- | --- |
| **1** | **2** | **3** | **4** | **5 un vairāk** |
| 0,00 | 7 397 | 5 556 | 2 052 | 548 | 210 | 15 763 | 15 763 |
| 0,01-380 | 22 576 | 18 266 | 6 852 | 1 916 | 743 | 50 353 | 50 353 |
| 380,01-430 | 5 010 | 3 708 | 1 056 | 228 | 141 | 10 143 | 10 143 |
| 430,01-500 | 9 085 | 6 814 | 1 758 | 372 | 192 | 18 221 | 9 136 |
| 500,01-600 | 9 423 | 7 456 | 1 983 | 336 | 133 | 19 331 | 9 908 |
| 600,01-700 | 7 818 | 6 508 | 1 872 | 424 | 104 | 16 726 | 2 400 |
| 700,01-800 | 7 324 | 6 230 | 1 614 | 300 | 171 | 15 639 | 2 085 |
| 800,01-900 | 6 975 | 6 080 | 1 542 | 240 | 117 | 14 954 | 357 |
| 900,01-1 000 | 6 605 | 6 056 | 1 662 | 308 | 118 | 14 749 | 118 |
| 1000,01-1100 | 6 477 | 5 812 | 1 638 | 256 | 64 | 14 247 | 64 |
| 1100,01-1200 | 5 788 | 5 178 | 1 383 | 272 | 109 | 12 730 | 34 |
| 1200,01-1300 | 5 112 | 4 786 | 1 272 | 224 | 76 | 11 470 | 26 |
| 1300,01-1400 | 4 267 | 4 214 | 1 167 | 168 | 46 | 9 862 | 0 |
| 1400,01-1500 | 3 590 | 3 698 | 1 044 | 160 | 45 | 8 537 | 8 |
| Virs 1 500,01 | 22 336 | 28 606 | 9 354 | 1 412 | 355 | 62 063 | 7 |
| **KOPĀ** | **129 783** | **118 968** | **36 249** | **7 164** | **2 624** | **294 788** | **100 402** |
| ***% no kopējā skaita*** | ***44,0%*** | ***40,4%*** | ***12,3%*** | ***2,4%*** | ***0,9%*** | ***100,0%*** | ***34,1%*** |

*1 Personas, kuras uz 2019.gada 1.janvāri nebija sasniegušas 18 gadu vecumu*

*2 FM aprēķini. Personas, kuras nevar pilnā apmērā izmantot IIN atvieglojumus par apgādībā esošām personām, jo viņu darba alga ir mazāka par IIN atvieglojumu summu*

***Avots:*** *VID informācija uz 2019.gada septembri un FM aprēķini*

No visiem nodokļu maksātājiem, kuriem ir apgādībā esošas personas un kuri nevar pilnā apmērā izmantot atvieglojumu par apgādībā esošu personu, 2018.gadā 39,2% nevarēja izmantot līdz 40% no piešķirtā atvieglojuma apmēra, 35,0%, nevarēja izmantot no 40% līdz 80% no piešķirtā atvieglojuma apmēra, bet 25,8% nevarēja izmantot no 80% līdz 100% no piešķirtā atvieglojuma apmēra.

Noslēgumā jāatzīmē, ka Finanšu ministrija lai nodrošinātu, ka nodokļu atvieglojumu piemērošanas rezultātā iedzīvotāju un komersantu rīcībā palikušie līdzekļi palīdz sasniegt valsts mērķus un prioritātes, atbilstoši 2018.gada 31.maijā publicētajam Valsts kontroles ziņojumam *“Nodokļu atlaides – neredzamie budžeta izdevumi”* (kas veikta pamatojoties uz Valsts kontroles Revīzijas un metodoloģijas departamenta 2017.gada 19.oktobra revīzijas uzdevumu Nr.2.4.1-41/2017)un tam pievienotajam *“Finanšu ministrijas ziņošanas par ieteikumu ieviešanu laika grafiks”,* plāno iekļaut nodokļu politikas pamatnostādnēs nākamajam periodam konkrētu darbību plānu un termiņus secīgai un sistēmiskai spēkā esošo nodokļu atvieglojumu pārskatīšanai, definējot to mērķus, kā arī nosakot konkrētus sasnieguma rādītājus, kas ļautu novērtēt mērķu sasniegšanas pakāpi.

### *4.1.4. Secinājumi*

1. IIN atvieglojumi ir svarīgs instruments nodokļu politikas sociālo, attīstības u.c. mērķu īstenošanai, sniedzot vērā ņemamu atbalstu sociāli mazāk aizsargātiem iedzīvotājiem (tā piemēram, zemu ienākumu saņēmējiem, pensionāriem un personām, kurām apgādībā ir bērni).

2.**2018.gadā** aprēķinātais IIN atvieglojumu apmērs bija **798,7** milj. *euro*, kas **sastāda gandrīz pusi no kopējiem IIN ieņēmumiem** 2018.gadā.

3. Ar 2018.gadu stājās spēkā nodokļu reforma, kuras mērķis ir samazināt darbaspēka nodokļa slogu, it īpaši strādājošajiem ar zemiem ienākumiem. Nodokļu reformas rezultātā darbaspēka nodokļa slogs (nodokļu plaisa) strādājošajiem ar zemiem ienākumiem ir ievērojami samazināts, tuvojoties ES vidējam rādītājam.

4. 2018.gadā pēc to apmēra no kopējiem nodokļa atvieglojumiem procentuāli vislielāko daļu veidoja pensionāra neapliekamais minimums – 37,8%, neapliekamie ienākumi – 21,0%, neapliekamais minimums – 16,8% un atvieglojumi par apgādībā esošām personām – 16,1%.

5. Viens no svarīgākajiem IIN atvieglojumiem ir diferencētais neapliekamais minimums, jo tam ir relatīvi lielāka ietekme uz zemāk atalgotajiem dar­ba ņēmējiem. Tādējādi tas mērķtiecīgāk var ietekmēt tādus ar darba tirgu saistītos jautājumus kā bezdarbs, ekonomiskā aktivitāte, nabadzība un atkarība no pabalstiem. Kā liecina FM aprēķini, tad, palielinot diferencēto neapliekamo minimumu, iedzīvotāju ienākumi palielinās un ienākumu nevienlīdzība mazinās.

6. Pensionāra neapliekamais minimums nodrošina to, ka pensionāru saņemtie ienākumi, kas nepārsniedz noteikto limitu, netiek aplikti ar nodokli. Pensionāra neapliekamā minimuma paaugstināšana mazinās pensionāru maksājamo IIN, tādejādi palielinot pensionāru rīcībā esošos ienākumus.

7. Atvieglojums par apgādībā esošu personu, kas lielākoties tiek piemērots par bēr­niem, ir valsts atbalsts mājsaimniecībām ar bērniem, kur vismaz viens no vecā­kiem strādā. Tādējādi tas ir viens no instrumentiem, kas veicina vecāku nodar­bi­nā­tī­bu. To­mēr, kā liecina FM aprēķini, 2018.gadā aptuveni **34,1%** no visiem nodokļu mak­­sā­tājiem, kuriem ir apgādībā esošas personas, nevarēja pilnībā izmantot atvieg­lo­­jumu par apgādībā esošu personu, jo viņu darba alga bija mazāka par IIN atvieg­lo­­jumu summu. Tāpat šo atvieglojumu nevar pie­­mē­rot mikrouzņēmumu nodokļa maksātāja darbinieki. Tāpēc šis atvieglojums jā­vēr­tē kopā ar citiem no valsts budžeta izmaksājamiem pabalstiem, turklāt šī at­vieg­lojuma paaugstināšanas efektivitāte nākotnē jāvērtē kritiski, jo praktiski ir iz­smel­ts tā tālākas palielināšanas potenciāls darba ņēmējiem ar zemiem ienākumiem.

8. Atsevišķu IIN atvieglojumu apmērs, kas izteikts naudas izteiksmē (piemēram, nodokļu atvieglojumi personām ar invaliditāti un politiski represētām personām) nav mainīts jau vairākus gadus, tāpēc būtu lietderīgi pārskatīt šo atvieglojumu paaugstināšanas iespējas.

9. Finanšu ministrija lai nodrošinātu, ka nodokļu atvieglojumu piemērošanas rezultātā iedzīvotāju un komersantu rīcībā palikušie līdzekļi palīdz sasniegt valsts mērķus un prioritātes, plāno iekļaut nodokļu politikas pamatnostādnēs nākamajam periodam konkrētu darbību plānu un termiņus secīgai un sistēmiskai spēkā esošo nodokļu atvieglojumu pārskatīšanai, definējot to mērķus, kā arī nosakot konkrētus sasnieguma rādītājus, kas ļautu novērtēt mērķu sasniegšanas pakāpi.

### 4.2. Uzņēmumu ienākuma nodokļa atvieglojumi

### *4.2.1. Aktuālie uzņēmumu ienākuma nodokļa atvieglojumi*

2017.gadā uzņēmumu ienākuma nodokļa *(turpmāk – UIN)* likme bija 15%, ko pie­mēroja ar nodokli apliekamajam ienākumam. Turklāt 2017.gadā komersanti varēja izman­tot divdesmit divus dažādus UIN atvieglojumus *(detalizētāk skatīt pielikumu Nr.1)*.

No 2018.gada stājās spēkā nodokļu reforma, kas paredz veikt ne tikai vērienīgas darbaspēka nodokļu izmaiņas, bet arī reformētUINsistēmu, nosakot konceptuāli jaunu UIN maksāšanas režīmu. Tādējādi **no 2018.gada 1.janvāra** stājās spēkā jauns *Uzņēmumu ienākuma nodokļa likums*, kas paredz, ka nodoklis 20% apmērā tiek maksāts peļņas sadales brīdī[[10]](#footnote-10) nevis apliekamajam ienākumam.

Līdz ar to no 2018.gada ir spēkā jauna UIN sistēma, kas ir veidota investīciju veicināšanai un pēc būtības nav salīdzināma ar iepriekšējo nodokļa sistēmu.

Tā kā jaunā UIN sistēma pēc būtības paredz atvieglotu UIN maksāšanas režīmu, tad iepriekš spēkā esošo atvieglojumu saraksts ir samazināts, saglabājot šādus nodokļu atvieglojumus *(detalizētāk skatīt pielikumu Nr.1)*:

1. *atvieglojumu ziedotājiem,*

Nodokļu maksātājs, kas ziedojis sabiedriskā labuma orga­nizācijai, budžeta iestādei vai valsts kapitālsabiedrībai, kura veic Kultūras ministrijas deleģētās valsts kultūras funkcijas, ir tiesīgs pārskata gadā izvēlēties vienu no šādiem atvieglojumiem:

a) neiekļaut taksācijas perioda ar UIN apliekamajā bāzē ziedoto summu, bet ne vairāk kā **5%** apmērā no iepriekšējā pārskata gada peļņas pēc aprēķinātajiem nodokļiem;

b) neiekļaut taksācijas perioda ar UIN apliekamajā bāzē ziedoto summu, bet ne vairāk kā **2%** apmērā no iepriekšējā pārskata gadā kopējās darba ņēmējiem aprēķinātās bruto darba samaksas, no kuras samaksāti valsts sociālās apdrošināšanas maksājumi;

c) samazināt taksācijas periodā par pārskata gadā aprēķinātajām dividendēm aprēķināto UIN par **75%**, bet nepārsniedzot **20%** no aprēķinātās UIN summas par aprēķinātajām dividendēm (lai palielinātu ziedojumu veikšanas intensitāti, **no 2020.gada līdz 2022.gadam** uzņēmumi, kas ziedo sabiedriskā labuma organizācijām, varēs samazināt taksācijas periodā par pārskata gadā aprēķinātajām dividendēm maksājamo UIN par **85**% no ziedotās summas, vienlaicīgi nepārsniedzot **30%** no aprēķinātās UIN summas par aprēķinātajām dividendēm).

1. *atvieglojumu akciju atsavināšanai,*

Ar nodokli apliekamajā bāzē iekļauto dividenžu apmēru var samazināt tādā apjomā, kādā nodokļu maksātājs taksācijas periodā ir guvis ienākumu no tādu tiešās līdzdalības akciju atsavināšanas, kuru turēšanas periods atsavināšanas brīdī ir vismaz 36 mēneši.

1. *atvieglojumu lauksaimniecībai par summām, kas izmaksātas subsīdiju veidā attīstībai,*

Ar nodokli apliekamo ienākumu bāzi var samazināt apjomā, kas atbilst 50% no summas, kas saņemta kā valsts atbalsts lauksaimniecībai vai ES atbalsts lauksaimniecībai un lauku attīstībai, bet ne vairāk kā par taksācijas periodā ar nodokli apliekamajā bāzē iekļauto ar nodokli apliekamo objektu kopsummu.

1. *atvieglots nodokļu režīms kuģošanas nozarei par kuģu pārvadājumiem iekšzemes uzņēmumiem.*

Tāpat ir saglabāti pārejas noteikumi attiecībā uz šādiem nodokļa atvieglojumiem:

1. *iespējai segt taksācijas un iepriekšējo periodu zaudējumus,*

Iepriekšējo gadu zaudējumu segšanai noteikts **četru gadu pārejas periods**, kas paredz iespēju samazināt maksājamo UIN par dividendēm, bet ne vairāk kā 50% no maksājamā UIN un ne vairāk kā 15% apmērā no kopējās nesegto zaudē­jumu summas34*.*

1. *atlaidei par zaudējumiem, kas radušies valsts kapitālsabiedrībai, kuras daļas vai akcijas nedrīkst atsavināt, kura pilda ar saimniecisko darbību nesaistītas valsts deleģētas funkcijas,*

Valsts kapitālsabiedrība, kuras daļas vai akcijas nedrīkst atsavināt, kura pilda ar saimniecisko darbību nesaistītas valsts deleģētas funkcijas un kuras UIN deklarācijā 2017.gada 31.decembrī ir uzrādīti zaudējumi, kas radušies, piemērojot likuma "*Par uzņēmumu ienākuma nodokli*" 9.panta otrās daļas 1.punktu, un kas nav dzēsti, atgūstot līdzekļus no kreditora, ir tiesīga samazināt uzņēmumu ienākuma nodokli par 15% no kopējās nesegto zaudējumu summas, kas radusies, piemērojot minēto likuma "*Par uzņēmumu ienākuma nodokli*" normu.

1. *atlaidei, realizējot atbalstāmo investīciju projektus,*

Uzņēmums ir tiesīgs turpināt piemērot neizmantoto UIN atlaidi, par atbalstāmo investīciju projektiem, kurus **līdz 2017.gada 31. decembrim** ir apstiprinājis MK, taksācijas periodā samazinot UIN par šajā periodā aprēķinātajām dividendēm.

1. *atlaidei investīciju veikšanai brīvostās (turpmāk – BO) un speciālajās ekonomiskajās zonās (turpmāk – SEZ),*

Ja ieguldījumi BO un SEZ veikti **līdz 2035.gada 31.decembrim,** kapitālsabiedrības pārskata gadā aprēķināto UIN par pārskata gadā aprēķinātajām dividendēm ir tiesīgas samazināt par UIN atlaides summu, kas aprēķināta saskaņā ar likumu "*Par nodokļu piemērošanu brīvostās un speciālajās ekonomiskajās zonās*". Minētā atlaide nedrīkst pārsniegt 80% no pārskata gadā aprēķinātā UIN apmēra par aprēķinātajām dividendēm un likumā "*Par nodokļu piemērošanu brīvostās un speciālajās ekonomiskajās zonās*" un līgumā par ieguldījumu veikšanu noteikto pieļaujamo valsts atbalsta intensitāti uzkrāto tiešo nodokļu atlaižu attiecībai pret uzkrāto ieguldījumu summu.

1. *nodokļa atlaide invalīdu biedrību kapitālsabiedrībām, medicīniska rakstura, kā arī citu labdarības fondu kapitālsabiedrībām,*

Invalīdu biedrību kapitālsabiedrības, medicīniska rakstura, kā arī citu lab­darības fondu kapitālsabiedrības, kuras ietvertas likumā noteiktajā sarakstā 2017.gada 31.decembrī, ir tiesīgas pārskata gadā, kas sākas **2018.gadā**, nemaksāt aprēķināto UIN, ja kapitālsabiedrība minētajā pārskata gadā ir pārskaitījusi gūto peļņu tās dalībniekam ne mazāk kā 15% apmērā*.*

### *4.2.2. Uzņēmumu ienākuma nodokļa atvieglojumu apmērs*

Tā kā no 2018.gada stājas spēkā pilnīgi jauna UINsistēma, tad atvieglojumu apmēra izmaiņas ir parādītas divās atsevišķās tabulās (skat. 8. un 9.tabulu zemāk).

**2018.gadā** kopējais UIN atvieglojumu apmērs bija **6,7 milj. *euro****,* kas ir vien 2,2% no UIN ieņēmumiem un 0,02 no IKP. Salīdzinot ar iepriekšējiem gadiem, UIN atvieglojuma apmērs ir būtiski samazinājies jeb 2018.gadā, salīdzinot ar 2017.gadu UIN atvieglojumu apmērs ir samazinājies par**97,5%**. Kā jau minēts, atvieglojuma apmēra samazinājums ir saistīts ar jaunā *Uzņēmumu ienākuma nodokļa likuma* stāšanos spēkā ar 2018.gadu, ar ko tika atcelti vairākums iepriekš piemērotie atvieglojumi.

8.tabula

**UIN atvieglojumu apmērs 2018.gadā**

| **Nodokļa atvieglojums** | **2018** | | |
| --- | --- | --- | --- |
| **Milj. *euro*** | *% pret UIN ieņēm.* | *% pret IKP* |
| 1. **Likumā noteiktie nodokļa atvieglojumi***, tai skaitā:* | **5,6** | ***1,8*** | ***0,019*** |
| * 1. Nodokļa atvieglojums ziedojumiem (kuriem piemēro nodokļa atlaidi 75% no ziedotās summas, bet ne vairāk kā 20% no aprēķinātā nodokļa no dividendēm) | 0,2 | *0,1* | *0,001* |
| * 1. Nodokļa atvieglojums ienākumam no tiešās līdzdalības akciju atsavināšanas | 2,7 | *0,9* | *0,01* |
| * 1. Nodokļa atlaide 50% apmērā no summas, kas saņemta subsīdiju veidā kā valsts atbalsts lauksaimniecībai vai ES atbalsts lauksaimniecībai un lauku attīstībai | 1,4 | *0,4* | *0,005* |
| * 1. Citas nodokli samazinošas summas | 1,3 | *0,4* | *0,004* |
| 1. **Nodokļa atvieglojumi ar pārejas periodu,** *tai skaitā:* | **1,1** | ***0,4*** | ***0,00*** |
| * 1. Nodokļa atlaide iespējai segt taksācijas un iepriekšējo periodu zaudējumus(ar četru gadu pārejas periodu) | 0,4 | *0,1* | *0,001* |
| * 1. Nodokļa atlaide zaudējumiem, kas radušies valsts kapitālsabiedrībai, kuras daļas vai akcijas nedrīkst atsavināt, kura pilda ar saimniecisko darbību nesaistītas valsts deleģētas funkcijas | 0,03 | *0,01* | *0,000* |
| * 1. Nodokļa atlaide, realizējot atbalstāmo investīciju projektus, kas apstiprināti MK līdz 2017.gada 31.decembrim | 0,7 | *0,2* | *0,002* |
| * 1. Nodokļa atlaide investīciju veikšanai brīvostās vai speciālajās ekono­miskajās zonās (ieguldījumiem, kas veikti līdz 2035.gada 31.decembrim) | 0,0 | *0,0* | *0,000* |
| **KOPĀ** | **6,7** | ***2,2*** | ***0,02*** |

***Avots:*** *FM aprēķini un dati no UIN deklarācijām uz 2019.gada 10.septembri*

Kā redzams 9.tabulā, 2017.gadā kopējais UIN atvieglojumu apmērs bija 267,0 milj. *euro,* kas sastādīja 62,7% no UIN ieņēmumiem un 1,0% no IKP. Būtiskākie no tiem bija dažādi UIN atvieglojumi investīciju veicināšanai.

9.tabula

**UIN atvieglojumu apmērs 2016. – 2017.gadā**

| **Nodokļa atvieglojums** | **2016** | **2017** | | | | |
| --- | --- | --- | --- | --- | --- | --- |
| **Milj. *euro*** | **Milj. *euro*** | *% pret iepr. gadu* | *% pret UIN ieņēm.* | *% pret IKP* | |
| 1. **Atvieglojumi investīciju veicināšanai***,* t.sk.: | **227,1** | **188,0** | ***-17,2*** | ***44,2*** | | ***0,7*** |
| * 1. Iespēja segt taksācijas perioda zaudējumus | 95,0 | 64,4 | *-32,2* | *15,1* | | *0,2* |
| * 1. Paātrināta pamatlīdzekļu norakstīšanas kārtība | 39,6 | 39,7 | *0,3* | *9,3* | | *0,1* |
| * 1. Atvieglojums akciju atsavināšanai | 59,7 | 41,7 | *-30,1* | *9,8* | | *0,15* |
| * 1. Atvieglojums ražošanas veicināšanai, iegādājoties jaunas ražošanas tehnoloģiskās iekārtas | 24,8 | 17,1 | *-31,3* | *4,0* | | *0,1* |
| * 1. Atlaides, realizējot atbalstāmo investīciju projektus | 1,4 | 15,4 | *975,0* | *3,6* | | *0,1* |
| * 1. Atlaide investīcijām BO vai SEZ | 5,7 | 8,7 | *52,3* | *2,0* | | *0,03* |
| * 1. Atvieglojums pētniecības un attīs­tības izmaksām, piemērojot koefi­cientu 3 | 0,7 | 0,8 | *20,6* | *0,2* | | *0,003* |
| * 1. Atvieglojums pamatlīdzekļu aizstāšanas gadījumā | 0,2 | 0,2 | *49,6* | *0,1* | | *0,0* |
| **2. Atvieglojumi nozarēm**, t.sk.: | **77,3** | **53,1** | ***-31,3*** | ***12,5*** | | ***0,2*** |
| 2.1.   Nodokļa atvieglojums lauksaim­nie­cībai par summām, kas izmak­sātas subsīdiju veidā attīstībai | 19,2 | 21,9 | *14,2* | *5,2* | | *0,1* |
| 2.2. Atvieglojums ES vai EEZ publiskās apgrozības vērtspapīru atsavināšanai | 22,3 | 11,5 | *-48,7* | *2,7* | | *0,04* |
| 2.3. Banku uzkrājumi debitoru parādiem un apdrošināšanas un pārapdroši­nā­šanas sabiedrību tehniskās rezerves | 32,6 | 15,4 | *-52,8* | *3,6* | | *0,1* |
| 2.4. Nodokļa atlaide par lauksaim­niecībā izmantojamo zemi | 2,0 | 3,2 | *61,2* | *0,7* | | *0,01* |
| 2.5. Atbalsts par ienākumiem, kas gūti no mācību procesa | 1,2 | 1,2 | *-2,5* | *0,3* | | *0,004* |
| **3. Sociālā rakstura atvieglojumi**, t.sk.: | **22,7** | **25,9** | ***14,1*** | ***6,1*** | | ***0,10*** |
| 3.1. Atlaides ziedotājiem | 22,6 | 25,8 | *14,0* | *6,1* | | *0,10* |
| 3.2. Citi sociāla rakstura atvieglojumi | 0,1 | 0,1 | *39,8* | *0,03* | | *0,00* |
| **4. Citi atvieglojumi** | **0,42** | **0,02** | ***-94,3*** | ***0,01*** | | ***0,00*** |
| **KOPĀ** | **327,5** | **267,0** | ***-18,4*** | ***62,7*** | | ***1,00*** |

***Avots:*** *FM aprēķini un dati no UIN deklarācijām uz 2019.gada 10.septembri*

No jaunajā *Uzņēmumu ienākuma nodokļa likumā* noteiktajiem UIN atvieglojumiem lielākais atvieglojuma apmērs bija par *ienākumu no tiešās līdzdalības akciju atsavināšanas, ja akciju turēšanas periods pārsniedz 36 mēnešu –* 2,7 milj. *euro* un to izmantoja 4 komersanti*.* Tomēr, ja salīdzina ar 2017.gadu, kad likumā bija noteikti divi līdzīgi atvieglojumi: atvieglojums par akciju atsavināšanu, kura apmērs sastādīja 41,7 milj. *euro* un kuru izmantoja 293 komersanti, un atvieglojums par ES vai EEZ publiskās apgrozības vērtspapīru atsavināšanu, kura apmērs sastādīja 11,5 milj. *euro* un kuru izmantoja 90 komersanti, 2018.gadā šī atvieglojuma apmērs ir būtiski samazinājies.

Būtiski samazinājies arī atvieglojuma apmērs nodokļa atlaidei, kas atļauj *ar nodokli apliekamo bāzi samazināt* *par 50% no summas, kas saņemta kā valsts atbalsts lauksaimniecībai.* Ja 2017.gadā šim atvieglojuma līdzvērtīgoatvieglojuma apmērs bija 25,1 milj. *euro* (21,9 milj. *euro* par summām, kas izmaksātas subsīdiju veidā attīstībai un 3,2 milj. *euro* par lauksaim­niecībā izmantojamo zemi), tad 2018.gadā tas samazinājies uz 1,4 milj. *euro*. Arī šo atvieglojumu izmantojošo komersantu skaits ir samazinājies no 3 849 komersantiem (2 974 komersanti par summām, kas izmaksātas subsīdiju veidā attīstībai un 875 komersanti par lauksaim­niecībā izmantojamo zemi) 2017.gadā uz 1 005 komersantiem 2018.gadā.

Kas attiecas uz *nodokļa atvieglojumu par ziedojumiem*, tad diemžēl šī atvieglojuma apmēru 2018.gadu no deklarācijās norādītajiem datiem nav iespējams noteikt, jo jaunajā UIN deklarācijā komersantiem nav pienākums norādīt faktisko ziedojuma summas apmēru, bet tikai maksimālo izmantojamo summu (attiecīgi 5% peļņas vai 2% no bruto samaksas). Līdz ar to 2017.gada dati praktiski nav salīdzināmi ar 2018.gada datiem. Kā redzams 10.tabulā, 2018.gadā visvairāk jeb 1,1% no visiem UIN deklarācijas iesniegušajiem komersantiem (kopējais deklarāciju skaits 157 814) bija izmantojuši tieši atvieglojumu par ziedojumiem. Tomēr, salīdzinot 2017.gadu, kad šo atvieglojumu izmantoja 2 722 komersanti, 2018.gadā to izmantoja 1 734 komersanti. Ziedojuma apmēra samazinājums skaidrojams arī ar to, ka gandrīz visi atvieglojumi jaunajā UIN sistēmā tiek piemēroti attiecībā uz aprēķinātajām dividendēm par peļņu, kas gūta sākot ar 2018.gadu (izņemot 8.tabulā minētos 1.3. un 2.2. atvieglojumus). Vienlaikus tiek paredzēts, ka vispirms tiek sadalīta peļņa, kas gūta līdz 2018.gadam, kura netiek iekļauta ar UIN apliekamajā ienākumā (par šīs peļņas sadali tiek maksāts IIN 10% apmērā pirmajos divos gados kopš reformas ieviešanas, turpmāk 20% apmērā). Tāpat kārtējā gada peļņu uzņēmumi parasti sadala dividendēs nākamajā gadā, pēc gada pārskatu apstiprināšanas. Tādējādi 2018. pārskata gadā ar nodokli apliekamā bāze no dividendēm bija salīdzinoši neliela, kas arī ietekmēja atvieglojumu izmantošanas iespējas.

Tā kā vairākiem no jaunajā *Uzņēmumu ienākuma nodokļa likumā* noteiktajiem UIN atvieglojumiem ir noteikts pārejas periods, samazinājies arī līdz šim piemēroto nodokļu atvieglojumu apmēri.

Tā piemēram, nodokļa atlaidi, par *atbalstāmo investīciju projektiem, kurus līdz 2017.gada 31.decembrim ir apstiprinājis Ministru kabinets*, 2018.gadā turpināja piemērot tikai viens komersants. Līdz ar to šī atvieglojuma apmērs samazinājies no 15,4 milj. *euro* 2017.gadā (izmantoja 9 komersanti) uz 0,7 milj. *euro*.

Tāpat, lai gan komersantiem saglabāta iespēja līdz 2022.gadam *segt pirmstaksācijas perioda zaudējumus*, *kuri radušies līdz 2017.gada 31.decembrim*, šī atvieglojuma apmērs samazinājies no 64,4 milj. *euro* 2017.gadā uz 0,4 milj. *euro* 2018.gadā jeb par 99%. Šo atvieglojumu 2018.gadā turpināja izmantot vien 95 komersanti līdzšinējo aptuveni 17 tūkst. komersantu vietā.

Savukārt, lai gan *atlaidei investīciju veikšanai brīvostās vai speciālajās ekonomiskajās zonās* ir noteikts pārejas periods līdz 2035.gadam, 2018.gadā neviens komersants šo UIN atlaidi nav piemērojis.

**2018.gadā** kopējais deklarāciju skaits ir palielinājies par 65%, kas skaidrojams ar to, ka 2018.gada laikā komersantiem bija jāsniedz deklarācija tajos mēnešos, kuros veidojas ar nodokli apliekams objekts (tiek izmaksātas dividendes) un gada beigās deklarāciju par 2018.gadu.

10.tabula

**Būtiskāko UIN atvieglojumu izmantojušo komersantu skaits 2018.gadā**

| **N. p.**  **k.** | **Nodokļa atvieglojums** | **2018** | |
| --- | --- | --- | --- |
| **Skaits** | *% no visiem komer-santiem\** |
| 1. | Nodokļa atvieglojums par ziedojumiem, *tai skaitā:* | 1 734 | *1.1* |
| 1.1. | *Ziedojumi, par kuriem piemēro atvieglojumus, kas nepārsniedz 5% no iepriekšējā gada peļņas pēc nodokļiem* | *904* | *0.6* |
| 1.2. | *Ziedojumi, par kuriem piemēro atvieglojumus, kas nepārsniedz 2% no iepriekšējā pārskata gada kopējās darba ņēmējiem aprēķinātās bruto darba samaksas, no kuras samaksāti valsts sociālās apdrošināšanas maksājumi* | *807* | *0.5* |
| 1.3. | *Ziedojumi, par kuriem piemēro nodokļa atlaidi 75% no ziedotās summas, bet ne vairāk kā 20% no aprēķinātā nodokļa no dividendēm* | *23* | *0.01* |
| 2. | Nodokļa atlaide 50% apmērā no summas, kas saņemta subsīdiju veidā kā valsts atbalsts lauksaimniecībai vai ES atbalsts lauksaimniecībai un lauku attīstībai | 1 005 | *0.6* |
| 3. | Citas nodokli samazinošas summas | 110 | *0.1* |
| 4. | Nodokļa atlaide iespējai segt taksācijas un iepriekšējo periodu zaudējumus(ar četru gadu pārejas periodu) | 95 | *0.1* |
| 5. | Nodokļa atlaide zaudējumiem, kas radušies valsts kapitāl­sa­biedrībai, kuras daļas vai akcijas nedrīkst atsavināt, kura pilda ar saimniecisko darbību nesaistītas valsts deleģētas funkcijas | 39 | *0.02* |
| **KOPĒJAIS IESNIEGTO DEKLARĀCIJU SKAITS** | | **157 814** | |

*\*No visiem deklarāciju iesniegušajiem komersantiem*

***Avots:*** *FM aprēķini un dati no UIN deklarācijām uz 2019.gada 20.septembri*

11.tabula

**Būtiskāko UIN atvieglojumu izmantojušo komersantu skaits 2016. – 2017.gadā**

|  |  |  |  |  |  |
| --- | --- | --- | --- | --- | --- |
| **N. p.**  **k.** | **Nodokļa atvieglojums** | **2016** | | **2017** | |
| **Skaits** | *% no visiem komer-santiem\** | **Skaits** | *% no visiem komer-santiem\** |
| 1. | Paātrināta pamatlīdzekļu norakstīšanas kārtība | 51 620 | *56.9%* | 52 490 | *54.9* |
| 2. | Iespēja segt taksācijas perioda zaudējumus | 17 590 | *19.4%* | 16 955 | *17.7* |
| 3. | Atvieglojums iegādājoties jaunas ražošanas tehnoloģiskās iekārtas | 4 895 | *5.4%* | 5 212 | *5.5* |
| 4. | Nodokļa atvieglojums lauk­saim­nie­cībai par sum­mām, kas iz­mak­sātas subsīdiju veidā attīstībai | 2 777 | *3.1%* | 2 974 | *3.1* |
| 5. | Atlaides ziedotājiem | 2 331 | *2.6%* | 2 722 | *2.8* |
| 6. | Nodokļa atlaide par lauksaimniecībā izmantojamo zemi | 580 | *0.6%* | 875 | *0.9* |
| 7. | Atvieglojums akciju atsavināšanai | 228 | *0.3%* | 293 | *0.3* |
| 8. | Atvieglojums par uzkrājumiem nedrošajiem parādiem | 218 | *0.2%* | 281 | *0.3* |
| 9. | Atvieglojums ES vai EEZ publiskās apgrozības vērtspapīru pārdošanai | 91 | *0.1%* | 90 | *0.1* |
| 10. | Atlaide investīcijām BO vai SEZ | 45 | *0.05%* | 59 | *0.1* |
| 11. | Atvieglojums pētniecības un attīstības izmaksām, piemērojot koeficientu 3 | 30 | *0.03%* | 33 | *0.03* |
| **KOPĒJAIS IESNIEGTO DEKLARĀCIJU SKAITS** | | **90 730** | | **95 583** | |

*\*No visiem deklarāciju iesniegušajiem komersantiem*

***Avots:*** *FM aprēķini un dati no UIN deklarācijām uz 2019.gada 20.septembri*

Kā redzams 9.attēlā, 2018.gadā vislielāko daļu no UIN atvieglojumu apmēra sastāda par atvieglojuma apmērs par ienākumu no tiešās līdzdalības akciju atsavināšanas, ja akciju turēšanas periods pārsniedz 36 mēnešus (44,1%). Otrs lielākais UIN atvieglojums pēc tā apmēra 2018.gadā bija lauksaimniekiem par summām, kas saņemtas subsīdiju veidā (22,0%).

9.att. **UIN atvieglojumu procentuālais sadalījums pēc to apmēra 2018.gadā**

***Avots:*** *FM aprēķini un dati no UIN deklarācijām uz 2019.gada 20.septembri*

Kā var redzēt 10.attēlā, UIN atvieglojumu izmantošanā pa nozarēm 2018.gadā dominēja vairumtirdzniecība un mazumtirdzniecība, automobiļu un motociklu remonts (14% no atvieglojumus izmantojušajiem komersantiem) un apstrādes rūpniecība (12%). Ceturtā daļa no visiem uzņēmumiem, kuri izmanto UIN atvieglojumus, bija tieši šo nozaru uzņēmumi.

10.att. **UIN atvieglojumu izmantošana nozaru griezumā pēc NACE kodiem 2018.gadā**

***Avots:*** *FM aprēķini un dati no UIN deklarācijām uz 2019.gada 2.oktobri*

### *4.2.3. Secinājumi*

1. No 2018.gada 1.janvāra stājās spēkā jauna UIN sistēma (viens no nodokļu reformas pasākumiem), kas paredz ka nodoklis 20% apmērā turpmāk tiks maksāts peļņas sadales brīdī nevis par gūto peļņu. Tādējādi no 2018.gada 1.janvārastājās spēkā jauns *Uzņēmumu ienākuma nodokļa likums*, kurā saglabāti vien atsevišķi no iepriekš spēkā esošajiem nodokļa atvieglojumiem, bet atsevišķiem nodokļa atvieglojumiem noteikts pārejas periods.
2. Kopējais atvieglojumu apmērs **2018.gadā** bija **6,7** milj. *euro*, kas ir 2,2% no kopējiem UIN ieņēmumiem unveido **0,02%** no IKP.
3. UIN atvieglojumu kopējais apmērs 2018.gadā salīdzinājumā ar 2017.gadu ir samazinājies par **97,5%.** Atvieglojuma samazinājums ir saistīts ar jaunā *Uzņēmumu ienākuma nodokļa likuma* stāšanos spēkā ar 2018.gadu, ar ko tika atcelti vairākums līdz tam piemēroto atvieglojumu.
4. Būtiski ir samazinājušies arī līdz šim piemēroto atvieglojumu apmēri un tos izmantojošo komersantu skaits.
5. Nodokļa atvieglojuma par ziedojumiem apmēru no deklarāciju norādītajiem datiem vairs nav iespējams noteikt, jo jaunajā UIN deklarācijā komersantiem nav pienākums norādīt faktisko ziedojuma summas apmēru, bet tikai maksimālo izmantojamo summu (attiecīgi 5% peļņas vai 2% no bruto samaksas). Līdz ar to 2018.gada dati nav salīdzināmi ar 2017.gada datiem. Tomēr pēc šī atvieglojuma izmantojošo komersantu skaita redzams, ka šo UIN atvieglojumu ir izmantojuši visvairāk komersantu jeb 1,1% no visiem 2018.gadā UIN deklarācijas iesniegušajiem komersantiem (1 734 komersanti).
6. Pēc komersantu skaita UIN atvieglojumu izmantošanā pa nozarēm 2018.gadā dominēja vairumtirdzniecība un mazumtirdzniecība, automobiļu un motociklu remonts un apstrādes rūpniecība. Cetur­tā daļa no visiem uzņēmumiem, kuri izmanto UIN atvieglojumus, bija tieši no šo nozaru uzņēmumi, jo šajās nozarēs darbojas lielākais skaits komersantu, kas iesniegušas UIN deklarācijas.

### 4.3. Mikrouzņēmumu nodoklis

### *4.3.1. Mikrouzņēmumu nodoklis un tā aktuālākās izmaiņas*

Tā kā par nodokļu atvieglojumu var uzskatīt arī tādu nodokļa režīmu, kas kādam nodokļu maksātājam vai maksātāju grupai paredz nodokļa sloga samazinājumu vai izdevīgāku nodokļa nomaksas kārtību, salīdzinot ar vispārējo nodokļa režīmu, tad šajā ziņojumā tiek apskatīts arī mikrouzņēmumu nodokļa (*turpmāk – MUN*) režīms.

MUN režīms tika radīts krīzes periodā. Sākotnējais MUN **mērķis** bija radīt nepieciešamos priekšnoteikumus bez darba palikušiem iedzīvotājiem uzsākt uzņēmējdarbību.Šobrīd MUN mērķis ir mazināt administratīvo un nodokļu slogu mikrouzņēmumos, it īpaši saim­nie­cis­kās darbības uzsākšanas periodā, kā arī nozarēs ar zemu ienākuma līmeņa potenciālu, vien­laikus ievērojot sabiedrības kopējās intereses godīgas konkurences un sociālās drošības jomā.

MUN režīms Latvijā stājās spēkā 2010.gada 1.septembrī. *Mikrouzņēmumu nodokļa likums* nosaka, ka par mikrouzņēmumu var būt individuālais komersants, individuālais uzņēmums, zemnieka vai zvejnieka saimniecība, kā arī fiziskā persona, kas reģistrēta VID kā saimnieciskās darbības veicējs, vai SIA, kas atbilst noteiktiem kritērijiem:

1. dalībnieki (ja tādi ir) ir fiziskās personas;
2. apgrozījums kalendāra gadā nepārsniedz 40 000 *euro* ***(pirms 01.01.2018. – 100 000 euro gadā)***;
3. darbinieku skaits nevienā brīdī nav lielāks par pieciem;
4. SIA valdes locekļi ir tikai mikrouzņēmuma darbinieki;
5. fiziskā vai juridiskā persona nav personālsabiedrības biedrs;
6. fiziskā persona vienlaicīgi var tikt nodarbināta kā mikrouzņēmuma darbinieks tikai vienā mikrouzņēmumā *(Mikrouzņēmumu nodokļa likuma 2.2panta**pirmā daļa;* ***spēkā no 2019.gada 1.janvāra****)*.

MUN tiek maksāts no mikrouzņēmuma apgrozījuma. 12.tabulā redzamas MUN likmes un to izmaiņas kopš 2010.gada. Ja sākotnēji MUN likme visiem mikrouzņēmumiem bija vienāda – 9%, tad 2017.gadā MUN likme bija atkarīga no mikrouzņēmuma apgrozījuma, t.i., apgrozījumam līdz 7 000 *euro* likme bija 12% un mikrouzņēmuma apgrozījumam no 7 000,01 līdz 100 000 *euro* – 15%. No 2018.gada 1.janvāra MUN likme atkal ir vienāda – 15% visiem mikrouzņēmumiem ar gada apgrozījumu līdz 40 000 *euro* (toties no 100 000 uz 40 000 *euro* ir samazināts gada apgrozījuma slieksnis, kam piemēro MUN)*.*

12.tabula

**MUN likmes no 2010. līdz 2018.gadam**

|  |  |  |  |
| --- | --- | --- | --- |
| **Apgrozījums,** *euro gadā* | **No 01.09.2010. līdz 31.12.2016.** | **2017.gadā** | **No 01.01.2018.** |
| Līdz 7 000 | **9%** | **12%** | **15%** |
| No 7 000 līdz 100 000  **(no 01.01.2018. – līdz 40 000)** | **15%** |

***Avots:*** *MUN likums*

13.tabulā redzams MUN ieņēmumu sadalījums pa nodokļu veidiem un šī sadalījuma izmaiņas kopš 2010.gada.

13.tabula

**MUN maksājumu sadalījums pa nodokļu veidiem 2010. – 2018.gadā**

|  |  |  |  |
| --- | --- | --- | --- |
| **Nodokļa veids** | **Maksātāji, kas iepriekšējā taksācijas periodā bija:** | | |
| **UIN maksātāji (SIA, ZZvS, IU)** | **IIN maksātāji (saimnieciskās darbības veicēji)** | **IIN maksātāji (IK, ZS, ZvS, IU)** |
| **VSAOI** |  |  |  |
| **2018** | **80%** | | |
| **2017** | 70,4% | | |
| **2016** | 72,4% | | |
| **20151** | 69,4% | | |
| **No 01.09.10.2 līdz 31.12.14.** | 65,0% | | |
| **IIN** |  |  |  |
| **2018** | **18,8%** | **20,0%** | **19,9%** |
| **2017** | 27,6% | 29,6% | 29,5% |
| **2016** | 23,7% | 27,6% | 27,5% |
| **20151** | 26,2% | 30,6% | 30,5% |
| **No 01.09.10. 2 līdz 31.12.14.** | 30,0% | 35,0% | 34,9% |
| **UIN** |  |  |  |
| **2018** | **1,1%** | - | - |
| **2017** | 1,9% |
| **2016** | 3,8% |
| **20151** | 4,3% |
| **No 01.09.10. 2 līdz 31.12.14.** | 4,9% |
| **Uzņēmējdarbības riska nodeva** |  |  |  |
| **No 01.09.10.2 līdz 31.12.20.** | **0,1%** | ***-*** | **0,1%** |

*1 Saskaņā ar Mikrouzņēmumu nodokļa likuma pārejas noteikumu 16.punktu valsts budžetā iemaksātos MUN ieņēmumus 2015.gadā Valsts kase sadala likumā “Par valsts budžetu 2015.gadam” noteiktajā kārtībā*

*2 No 2010.gada 1.septembra, kad stājās spēkā Mikrouzņēmumu nodokļa likums*

***Avots:*** *Mikrouzņēmumu nodokļa likums, likums “Par valsts budžetu 2015.gadam”*

Kā var redzēt 13.tabulā. MUN ietver šādus nodokļus:

1. valsts sociālās apdrošināšanas obligātās iemaksas;
2. IIN par mikrouzņēmuma īpašnieku un darbiniekiem;
3. UIN (ja mikrouzņēmums atbilst UIN maksātāja pazīmēm);
4. uzņēmējdarbības riska nodevu par mikrouzņēmumu darbiniekiem.

Proti, mikrouzņēmumos strādājošie izmanto atvieglotā nodokļu maksāšanas režīma priekšrocības, jo no viņu atalgojuma nav ieturēti darbaspēka nodokļi jeb mikrouzņēmuma darbiniekam aprēķinātais atalgojums (bruto alga) ir vienāds ar saņemto atalgojumu (neto algu). Savukārt darbiniekiem, kas maksā darbaspēka nodokļus vispārējā kārtībā, atšķirība starp bruto algu un neto algu ir būtiska (*skat. piemēru 14.tab.*).

14.tabula

**Darbaspēka izmaksu salīdzinājums**

|  |  |  |  |
| --- | --- | --- | --- |
|  | **SIA - uzņēmums, kas darbojas vispārējā režīmā** | **SIA - mikro-**  **uzņēmums** | **Izmaksu salīdzinājums** |
| **Apgrozījums1**,*euro* *gadā* | - | 15 000 |  |
| **Darbinieku skaits1** | 1 | 2 |  |
| **Darbinieka vidējā alga,** *euro* *mēnesī* | 500 | 500 |  |
| **MUN,** *euro mēnesī* | - | 187,50 |  |
|  |  | (15 000/12\*15%) |  |
| **Darba devēja VSAOI,** *euro mēnesī* | 120,45 | - |  |
| (500\*24,09%) |  |  |
| **Darba ņēmēja VSAOI,** *euro mēnesī* | 55,00 | - |  |
| (500\*11%) |  |  |
| **VSAOI kopā,** *euro mēnesī* | **175,45** | **75,00** | **-100,45** |
|  | (120,45+55,00) | (187,50/2\*80%) |  |
| **IIN2,** *euro mēnesī* | **53,29** | **17,63** | **-35,66** |
|  | ((500-55,00-178,57)\*20%) | (187,50/2\*18,8%) |  |
| **Darbaspēka nodokļi kopā,** *euro mēnesī* | **228,74** | **92,63** | **-136,11** |
|  | (175,45+53,29) | (75,00+17,63) |  |
| **Neto darba alga,** *euro mēnesī* | **391,71** | **500,00** | **+108,29** |
|  | (500-55,00-53,29) |  |  |

*1 Nepieciešams MUN aprēķinam. Saskaņā ar VID datiem 2018.gada 3.ceturksnī mikrouzņēmumu vidējais gada apgrozījums sastāda aptuveni 16 000 euro, vidējā darba alga ~ 528 euro mēnesī un vidējais strādājošo skaits - 2 darbinieki.*

*2 Pieņemot, ka darbiniekam, kas strādā SIA (vispārējā režīmā), aprēķinātais neapliekamais minimums ir 178,57 euro mēnesī un nav apgādībā esošas personas*

***Avots:*** *Finanšu ministrijas aprēķini*

Kā liecina LM sniegtā informācija[[11]](#footnote-11), mikrouzņēmumu darbinieku iemaksu objekts faktiski ir **24-30%** no deklarētajiem ienākumiem. Tas nozīmē, ka sociālā riska iestāšanās gadījumā šīs personas būs mazāk sociāli aizsargātas, jo pakalpojumu apmēri tiks aprēķināti no daudz zemākiem iemaksu objektiem.

Mikrouzņēmumu darbinieku iemaksu objekts 2011.-2016.gadā vidēji mēnesī ir ap **40%** no valstī noteiktās minimālās darba algas. Tādējādi mikrouzņēmumu darbi­nieku veiktās iemaksas nav pietiekamas, lai nodrošinātu uzkrājumu minimālās vecuma pensijas apmēram, un nodokļu maksātājiem, kuri maksā iemaksas vispārējā kārtībā, būs faktiski jāuztur mikrouzņēmumu darbinieki, tiem sasniedzot pensijas vecumu. 11

Zemākas darbaspēka un nodokļu izmaksas bija un ir viens no iemesliem, kāpēc MUN režīms ir tik pievilcīgs un kāpēc pēdējos gados tik strauji pieauga mikrouzņēmumos nodarbināto skaits *(skat. 11.att)*. Savu maksimumu mikrouzņēmumos nodarbināto skaits sasniedza 2016.gadā, kad mikrouzņēmumos bija nodarbināti jau 10,9% no visiem valstī reģistrētajiem nodarbinātajiem un kas bija par 2,6 reizēm vairāk kā mikrouzņēmumos nodarbināto skaits 2011.gadā.

11.att. **Mikrouzņēmumos nodarbināto skaits 2011.-2019.gadā**

***Avots:*** *FM aprēķini un dati no MUN deklarācijām uz 03.10.2019.*

Jau 2011.gada beigās tika konstatēts, ka tiek veidotas nodokļu optimizācijas shēmas, kurās nodokļu maksātājs iesaista savus formāli no darba atbrīvotos darbiniekus, kas turpmāk reģistrējas kā MUN maksātāji – neatkarīgie pakalpojumu sniedzēji – un turpina veikt ierasto darbu šī darba devēja labā. Mikrouzņēmums bieži tiek izmantots kā nodokļu optimizācijas instruments, nevis pilda vienu no sākotnējiem likuma ieviešanas mērķiem – radīt nepieciešamos priekšnoteikumus bez darba palikušajiem iedzīvotājiem uzsākt uzņēmējdarbību.[[12]](#footnote-12)

Lai risinātu problēmas saistībā ar mikrouzņēmumos strādājošo sociālo nodrošinājumu 2015.gadā bija plānots no 2017.gada ieviest mikrouzņēmumu VSAOI minimālo objektu (VSAOI no ½ no minimālās algas objekta), tai pašā laikā tika plānots no MUN izslēgt VSAOI daļu un attiecīgi MUN likmi samazināt no 9% uz 5%. Tomēr šie grozījumi netika pieņemti.

Tāpēc, lai vismaz nedaudz risinātu sociālās aizsardzības jautājumu, 2016.gada 20.decembrī tika grozīts arī *Mikrouzņēmumu nodokļa likums*. Minētie grozījumi paredz, ka no 2017.gada 1.janvāra MUN nodokļa likme mikrouzņēmuma apgrozījumam līdz 7000 *euro* ir 12%, savukārt apgrozījumam no 7000,01 līdz 100 000 *euro* - 15%. No 2018.gada 1.janvāra MUN likme visam mikrouzņēmuma apgrozījumam līdz 40 000 *euro* ir vienāda – 15%*.* Pie tam no 2019.gada 1.janvāra fiziskā persona vienlaicīgi var tikt nodarbināta kā mikrouzņēmuma darbinieks tikai vienā mikrouzņēmumā.

### *4.3.2. Mikrouzņēmumu nodokļa atvieglotā režīma apmērs*

Kā jau iepriekš minēts, mikrouzņēmumos strādājošie izmanto atvieglotā nodokļu maksāšanas režīma priekšrocības, kas paredz neieturēt darbaspēka nodokļus no atalgojuma, tādējādi mikrouzņēmuma darbiniekam aprēķinātais atalgojums (bruto alga) ir vienāds ar saņemto atalgojumu (neto algu). Savukārt darbiniekiem, kas maksā darbaspēka nodokļus vispārējā režīmā, atšķirība starp bruto algu un neto algu ir būtiska.

FM veikusi teorētisku novērtējumu, cik valsts zaudē nodokļu veidā, ļaujot piemērot MUN režīmu. Kā var redzēt 15.tabulā, 2018.gadā, pieņemot, ja pastāvošie MUN maksātāji būtu maksājuši IIN un VSAOI kā parastajā režīmā, neiegūto nodokļu ieņēmumu apmērs sastāda ap **112,4 milj.** *euro*, kas ir 124,9% no kopējiem MUN ieņēmumiem un 0,4% no IKP.

15.tabula

**MUN režīms – teorētiski negūtie ieņēmumi 2016.-2018.gadā**

|  |  |  |  |  |  |  |  |
| --- | --- | --- | --- | --- | --- | --- | --- |
| MUN režīms | **2016** | **2017** | *% pret iepr. gadu* | **2018** | | | |
| *Milj. euro* | | *Milj. euro* | *% pret iepr. gadu* | *% pret MUN ieņēm.* | *% pret IKP* |
| **MUN kopējā ietekme, *t.sk:*** | **186,8** | **147,1** | ***-21,3*** | **112,4** | ***-23,6*** | ***124,9*** | ***0,4*** |
| *MUN ietekme uz VSAOI* | 123,7 | 97,9 | *-20,8* | 83,1 | *-15,2* | *92,3* | *0,3* |
| *MUN ietekme uz IIN* | 63,1 | 49,2 | *-22,1* | 29,4 | *-40,3* | *32,6* | *0,1* |

***Avots:*** *FM aprēķini un dati no MUN deklarācijām uz 03.10.2019.*

2018.gadā, salīdzinot ar 2017.gadu, teorētiski neiegūtie ieņēmumi ir nedaudz samazinājušies par 34,7 milj. *euro* jeb par 23,6%, kas skaidrojams ar to, ka Latvijas valdība veica pasākumus, lai ierobežotu šo režīmu: samazinot apgrozījuma slieksni, paaugstinot nodokļu likmi un citus pasākumus.

### *4.3.3. Secinājumi*

1. MUN režīmu kā atviegloto nodokļu režīmu var uzskatīt par nodokļu atvieglojumu, jo tas paredz nodokļa sloga samazinājumu mikrouzņēmumos nodarbinātajiem, salīdzinot ar nodarbinātajiem, kas maksā darbaspēka nodokļus vispārējā režīmā.
2. Zemākas darbaspēka un nodokļu izmaksas bija un ir viens no iemesliem, kāpēc MUN režīms ir tik pievilcīgs un kāpēc pēdējos gados tik strauji pieauga mikrouzņēmumos nodarbināto skaits (2016.gadā mikrouzņēmumos bija nodarbināti jau 10,9% no visiem valstī reģistrētajiem nodarbinātajiem un kas bija par 2,6 reizēm vairāk kā mikrouzņēmumos nodarbināto skaits 2011.gadā).
3. FM veikusi teorētisku novērtējumu, cik valsts zaudē nodokļu veidā, ļaujot piemērot MUN režīmu. Tā 2018.gadā, pieņemot, ja pastāvošie MUN maksātāji būtu maksājuši IIN un VSAOI kā parastajā režīmā, neiegūto nodokļu ieņēmumu apmērs sastāda ap **112,4 milj.** *euro*, kas ir 124,9% no kopējiem MUN ieņēmumiem un 0,4% no IKP.
4. 2018.gadā, salīdzinot ar 2017.gadu,teorētiski neiegūtie ieņēmumi ir nedaudz samazinājušies par 34,7 milj. *euro* jeb par 23,6%, kas skaidrojams ar to, ka tika veikti pasākumi, lai ierobežotu šo režīmu: paaugstinot nodokļu likmi, samazinot apgrozījuma slieksni u.c.

### 4.4. Nekustamā īpašuma nodokļa atvieglojumi

### *.4.1. Aktuālie nekustamā īpašuma nodokļa* *atvieglojumi un atbrīvojumi*

*Likumā “Par nekustamā īpašuma nodokli”* ir noteikti šādi nekustamā īpašuma nodokļa *(turpmāk – NĪN)* ***atvieglojumi*** nodokļu maksātājiem:

1. **trūcīgām personām** – **90%** apmērā no aprēķinātās nodokļa summas un **maznodrošinātām personām** – **līdz 90%** apmērā no aprēķinātās nodokļa summas par dzīvošanai paredzētu nekustamo īpašumu un tam piekritīgo zemi (piešķir pašvaldība);
2. personai (pašai vai kopā ar laulāto) vai tās laulātajam, kura apgādībā ir trīs vai vairāk bērni līdz 18 gadu vecumam (arī aizbildnībā esoši vai audžuģimenē ievietoti bērni) vai bērni līdz 24 gadu vecumam, kuri iegūst vispārējo, profesionālo vai augstāko izglītību(turpmāk – **atvieglojums daudzbērnu ģimenēm un aizbildņu ģimenēm**) *–* **50%** apmērā no aprēķinātās nodokļa summas par dzīvošanai paredzētu nekustamo īpašumu un tam piekritīgo zemi, **bet ne vairāk par 500 *euro***(līdz 2017.gada 3.maijam – 427 *euro*) pardzīvošanai paredzētām dzīvojamām mājām un tām piekritīgo zemi, ja personai vai tās laulātajam šajā objektā ir deklarētā dzīvesvieta kopā ar vismaz trim no minētajiem (minētos atvieglojumus piemēro arī gadījumā, ja nekustamā īpašuma īpašnieks ir kāds no minētajiem bērniem vai personas vai tās laulātā pirmās pakāpes augšupējais radinieks, kuram šajā objektā ir deklarētā dzīvesvieta);
3. **politiski represētām personām** – **50%** apmērā no aprēķinātās nodokļa summas par dzīvošanai paredzēto nekustamo īpašumu, kā arī par zemi, ja nekustamais īpašums netiek izmantots saimnieciskajai darbībai;
4. **lauku zemēm**, kuru vismaz viens no noteiktajiem lietošanas mērķiem ir no lietošanas mērķu grupas "Lauksaimniecības zeme", "Mežsaimniecības zeme un īpaši aizsargājamās dabas teritorijas, kurās saimnieciskā darbība ir aizliegta ar normatīvo aktu" vai "Ūdens objektu zeme", ja to platība pārsniedz 3 ha, līdz 2025.gadam **NĪN aprēķina no speciālās vērtības**, ko nosaka pēc īpaša nodokļa aprēķina;
5. pēc nodokļa maksātāja sociālā stāvokļa un maksātspējas izvērtēšanas pašvaldībai (pieņemot savus saistošos noteikumus) ir tiesības pieņemt lēmumu par nodokļa maksājumu atlikšanu attiecībā uz dzīvojamām mājām, ja tās netiek izmantotas saimnieciskajai darbībai, kurā persona ir deklarējusi savu dzīvesvietu, un tam piekritīgo zemi līdz nekustamā īpašuma tiesību pārejai citai personai.

Papildus likumā noteiktajiem NĪN atvieglojumiem un atbrīvojumiem ir spēkā dažādi ***pašvaldī­bu saistošus noteikumos noteiktie atvieglojumi*** atsevišķām NĪN maksātāju kategorijām. 2018.gadā papildus likumā paredzētajiem atvieglojumiem 119 pašvaldības savos saistošajos noteikumos bija piešķīrušas pavisam  146 atvieglojumu veidus. Lielākoties pašvaldības savos saistošajos noteikumos papildus nosaka atvieglojumus personām ar invaliditāti, atvieglojumus ģimenēm ar bērniem un dažādus atvieglojumus komersantiem, kas ieguldījuši savus līdzekļus pašvaldībā esošajā infrastruktūrā vai vēsturiskos objektos.

Savukārt nodokļa ***atbrīvojumu*** saraksts ir daudz plašāks – 2019.gadā ir spēkā divdesmit septiņiNĪN atbrīvojumi, no kuriem desmit nekustamo īpašumu veidi **no 2020.gada 1.janvāra** tiks aplikti ar NĪN, ja tie būs vidi degradējoši, sagruvuši vai cilvēku drošību apdraudoši *(detalizētāk skat. pielikumu Nr.1).*

### *4.4.2. Nekustamā īpašuma nodokļa atvieglojumu apmērs*

Kopējais NĪN atvieglojumu apmērs visās pašvaldībās **2018.gadā** bija **18,2** milj. *euro*, kas sastāda **8,2%** no NĪN ieņēmumiem un **0,06%** no IKP*.*

16.tabula

**NĪN atvieglojumu apmērs 2016. – 2018.gadā**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nodokļa atvieglojums** | **2016** | **2017** | *% pret iepr. gadu* | **2018** | | | |
| **Milj*. euro*** | | **Milj*. euro*** | *% pret iepr. gadu* | *% pret NĪN ieņēm.* | *% pret IKP* |
| **Likumā "Par nekustamā īpašuma nodokli" noteiktie atvieglojumu veidi,** *tai skaitā:* | **1,7** | **1,9** | ***9,5*** | **2,0** | ***6,3*** | ***0,9*** | ***0,01*** |
| *Trūcīgām personām* | 0,2 | 0,2 | *-5,1* | 0,1 | *-21,5* | *0,1* | *0,00* |
| *Maznodrošinātām personām* | 0,4 | 0,4 | *2,0* | 0,4 | *-7,7* | *0,2* | *0,001* |
| *Daudzbērnu ģimenēm un aizbildņu ģimenēm* | 0,5 | 0,7 | *31,4* | 0,9 | *27,9* | *0,4* | *0,003* |
| *Politiski represētajām personām* | 0,6 | 0,6 | *-0,5* | 0,6 | *-1,5* | *0,3* | *0,002* |
| **Pašvaldību saistošajos noteiku­mos noteiktie atvieglojumi,** *no tiem***:** | **12,8** | **14,1** | ***10,5*** | **16,2** | ***14,9*** | ***7,3*** | ***0,05*** |
| **Rīgā***, no tiem:* | **6,4** | **7,5** | ***16,7*** | **9,3** | ***25,2*** | ***4,2*** | ***0,03*** |
| *Atvieglojumi ģimenēm ar bērniem* | 2,9 | 3,2 | *7,6* | 3,1 | *-2,6* | *1,4* | *0,01* |
| *Par ēkām, kas atzītas par valsts aizsargājamo kultūras pieminekli* | 0,6 | 1,0 | *50,2* | 1,1 | *17,1* | *0,5* | *0,004* |
| *Par pašvaldības kapitālsabiedrības īpašumā esošajām dzīvojamām mājām* | 0,7 | 0,5 | *-22,5* | 0,5 | *2,6* | *0,2* | *0,002* |
| *Atvieglojums personām, kas pārņēmušas dzīvojamās mājas pārvaldīšanu no pašvaldības* | - | - | *-* | 1,6 | *100,0* | *0,7* | *0,01* |
| **Jūrmalā***, no tiem:* | **3,1** | **3,3** | ***6,4*** | **3,6** | ***8,6*** | ***1,6*** | ***0,01*** |
| *Par īpašumiem, ja fiziska persona deklarējusi dzīvesvietu Jūrmalā* | 2,5 | 2,7 | *5,0* | 3,4 | *28,1* | *1,5* | *0,01* |
| **Speciālajām ekonomiskajām zonām** | **2,4** | **2,2** | ***-7,6*** | **2,0** | ***-8,3*** | ***0,9*** | ***0,01*** |
| **KOPĀ** | **14,5** | **16,0** | ***10,4*** | **18,2** | ***13,9*** | ***8,2*** | ***0,06*** |

***Avots:*** *FM aprēķini, izmantojot Valsts kases un pašvaldību datus*

2018.gadā salīdzinājumā ar 2017.gadu kopējais atvieglojumu apmērs pieaudzis par 13,9% jeb 2,2 milj. *euro*.

*Likumā "Par nekustamā īpašuma nodokli" noteiktie nodokļa atvieglojumi* 2018.gadā sastāda vien **2,0** milj. *euro* jeb 11,2% no kopējā NĪN atvieglojumu apmēra. To apmērs 2018.gadā, salīdzinot ar 2017.gadu, pieaudzis par 6,3%, ko, galvenokārt, noteica atvieglojuma apmēra daudzbērnu ģimenēm un aizbildņu ģimenēm pieaugums (27,9%), kamēr atvieglojuma apmērs trūcīgām ģimenēm (21,5%), maznodrošinātām ģimenēm (7,7%) un politiski represētām personām (1,5%) ir samazinājies.

Lielāko daļu – 2018.gadā **16,2** milj. *euro* jeb 88,8% no kopējā NĪN atvieglojumu apmēra – sastāda *pašvaldību saistošajos noteikumos noteiktie nodokļu atvieglojumi*. 2018.gadā salīdzinājumā ar 2017.gadu pašvaldību saistošajos noteikumos noteikto atvieglojumu apmērs pieaudzis par 2,1 milj. *euro* jeb 14,9 procentiem.

Pie tam vairāk kā pusi – 2018.gadā 57,7% no kopējā NĪN atvieglojumu apmēra, kas noteikts pašvaldību saistošajos noteikumos jeb 9,3 milj. *euro –* sastāda Rīga domes piešķirtie nodokļa atvieglojumi. Salīdzinot ar 2017.gadu, 2018.gadā Rīgas domes piešķirtie atvieglojumi ir palielinājušies par 25,2%, jo kopš 2018.gada tiek piešķirts atvieglojums personām, kas pārņēmušas dzīvojamās mājas pārvaldīšanu no pašvaldības[[13]](#footnote-13). Šī atvieglojuma apmērs 2018.gadā bija 1,6 milj. *euro*, kas ir 17,4% no Rīgas domes piešķirtajiem NĪN atvieglojumiem.

Jāizceļ arī Rīgas domes papildus piešķirtos nodokļa atvieglojumus ģimenēm ar bērniem – 2018.gadā 3,1 milj. *euro* apmērā. Proti, Rīgas dome papildus jau likumā noteiktajiem atvieglojumiem daudzbērnu ģimenēm (**50%** no aprēķinātā NĪN *personām, kuru apgādībā ir trīs vai vairāk bērni* līdz 18 gadu vecumam, bet ne vairāk kā 500 *euro*) ar saviem 2015.gada 9.jūnijā veiktajiem grozījumiem Rīgas domes 2012.gada 18.decembra saistošajos noteikumos Nr.198 “*Nekustamā īpašuma nodokļa atvieglojumu piešķiršanas kārtība Rīgā*”, kas stājās spēkā 2016.gada 1.janvārī, piešķir NĪN atvieglojumuspersonām, kuru apgādībā ir bērni vecumā līdz 19 gadiem vai bērni pēc pilngadības sasniegšanas, kamēr viņi turpina vispārējās, profesionālās, augstākās vai speciālās izglītības iegūšanu dienas nodaļā (pilna laika klātienes studijas), bet ne ilgāk kā līdz 24 gadu vecuma sasniegšanai:

* **90%** apmērā *par trīs vai vairāk bērniem;*
* **70%**apmērā *par diviem bērniem;*
* **50%**apmērā *par vienu bērnu.*

Papildus Rīgas dome piešķir arī atvieglojumus personām, kuru apgādībā ir bērns, kas saņem apgādnieka zaudējuma pensiju.

Pēc Rīgas domes sniegtās informācijas šo grozījumu rezultātā kopējais atbalsts ģimenēm ar bērniem (gan likumā “*Par nekustamā īpašuma nodokli*”, gan saistošajos noteikumos noteiktie nodokļa atvieglojumi) pieaudzis no 0,3 milj. *euro* 2015.gadā uz 3,2 milj. *euro* 2016.gadā, bet 2018.gadā atvieglojuma apmērs sasniedza 3,4 milj. *euro*.

Bez minētajiem Rīgas domes papildus piešķirtajiem nodokļa atvieglojumiem ģimenēm ar bērniem, pašvaldību saistošajos noteikumos paredzētie atvieglojumi ar būtiskāko fiskālo ietekmi 2018.gadā bija piešķirti:

1. Jūrmalā (18,7% no kopējā atvieglojumu apjoma) – par zemes īpašumiem vai tā daļām, ja fiziska persona deklarējusi pamata dzīvesvietu Jūrmalas ad­mi­nistratīvajā teritorijā līdz pirmstaksācijas gada 31.decembrim (3,6 milj. *euro*);
2. Rēzeknē, Rēzeknes novadā, Rīgā, Liepājā, Ventspilī (11,2%) – speciālajai ekonomiskajai zonai (kopumā 2,0 milj. *euro*);
3. Rīgā (6,2%) – par ēkām, kas atzītas par valsts aizsargājamo kultūras pieminekli, ja sabiedrībai tās ir pieejamas no publiskās ārtelpas un tiek saglabātas atbilstoši Valsts kultūras pieminekļu aizsardzības inspekcijas norādījumiem (1,1 milj. *euro*);
4. Rīgā (2,9%) – par pašvaldības kapitālsabiedrības īpašumā vai tiesiskajā valdījumā esošajām dzīvojamām mājām (526,1 tūkst. *euro*).

12.att. **NĪN atvieglojumu procentuālais sadalījums pēc to apmēra 2018.gadā**

***Avots:*** *FM aprēķini*

### *4.4.3. Secinājumi*

1. Pašvaldībām ir piešķirtas plašas tiesības NĪN likmes un dažādu atvieglojumu noteikšanā, kas būtiski ietekmē nodokļa ieņēmumus.
2. Neraugoties uz pašvaldībām piešķirtajām tiesībām pieņemt lēmumu par nodokļa mak­­sā­jumu atlikšanu (vērtējot nodokļa maksātāja sociālo stāvokli) līdz nekustamā īpašuma tiesību pārejai citai personai, pašvaldības šādu atvieglojumu praksē faktiski nepiemēro.
3. NĪN atvieglojumu apmērs **2018.gadā** bija **18,2 milj. *euro***, kas sastāda **8,2%** no NĪN ieņēmumiem un **0,06%** no IKP. No kopējā NĪN atvieglojumu apmēra 2018.gadā **88,8%** sastāda pašvaldību saistošajos noteikumos noteiktie nodokļu atvieglojumi (jeb 16,2 milj. *euro*).
4. 2018.gadā papildus *likumā* *"Par nekustamā īpašuma nodokli*" paredzētajiem atvieglojumiem pašvaldības savos saistošajos noteikumos bija piešķīrušas kopā 146 atvieglojumu viedus (salīdzinājumam; 2017.gadā – 152 atvieglojumu veidus; 2016.gadā – 134 un 2015.gadā – 111).
5. Gandrīz pusi no kopējā atvieglojumu apmēra, kas noteikts pašvaldību saistošajos notei­kumos, sastāda Rīga domes piešķirtie nodokļa atvieglojumi (2018.gadā – 9,3 milj. *euro* apmērā).
6. Īpaši jāizceļ Rīgas domes papildus piešķirtos nodokļa atvieglojumus ģimenēm ar bērniem (šī nodokļa atvieglojuma apmērs 2018.gadā bija 3,1 milj. *euro*, kas ir 33,1% no Rīgas domes piešķirtajiem NĪN atvieglojumiem). Pie tam no 2018.gada Rīgā tiek piešķirts jauns nodokļa atvieglojums personām, kas pārņēmušas dzī­vo­ja­mās mājas pārvaldīšanu no pašvaldības. Šī nodokļa atvieglojuma apmērs 2018.gadā bija 1,6 milj. *euro*, kas ir 17,4% no Rīgas domes piešķirtajiem NĪN atvieglojumiem.
7. Savukārt Jūrmalā piešķirtais NĪN atvieglojums par zemes īpašumiem, ja fiziska persona deklarējusi pamata dzīvesvietu Jūrmalas administratīvajā teritorijā, veidoja 18,7% no kopējā atvieglojumu apmēra un 94,4% no Jūrmalas kopējā atvieglojumu apjoma.

### 4.5. Pievienotās vērtības nodokļa atvieglojumi

### *4.5.1. Aktuālie pievienotās vērtības nodokļa atvieglojumi un samazinātās likmes*

Saskaņā ar *Pievienotās vērtības nodokļa likumu* tiek piemērota pievienotās vērtības nodokļa *(turpmāk – PVN)* **standartlikme****21%** apmērā un divas samazinātās PVN likmes – 12% un 5% apmērā.

***PVN samazinātās likmes***

Samazināto PVN likmi**12% apmērā** piemēro :

1. medikamentu piegādei;
2. medicīnisko ierīču piegādei;
3. zīdaiņiem paredzēto specializēto pārtikas produktu piegādei;
4. pasažieru un to bagāžas regulāro pārvadājumu pakalpojumiem iekšzemē;
5. mācību literatūras un oriģinālliteratūras piegādei;
6. avīžu, žurnālu, biļetenu un citu periodisko izdevumu piegādei;
7. izmitināšanas pakalpojumiem tūristu mītnēs;
8. siltumenerģijas piegādēm iedzīvotājiem;
9. koksnes kurināmā piegādēm iedzīvotājiem.

Samazināto PVN likmi **5% apmērā** piemēro svai­giem augļiem, ogām un dār­ze­ņiem, arī tādiem, kas ir mazgāti, mizoti, lobīti, griezti un fasēti, bet kas nav termiski vai kā citādi apstrādāti, piemēram, saldēti, sālīti vai kaltēti, un kuri ir minēti *likuma pie­likumā* *“Augļi, ogas un dārzeņi, kuriem piemēro no­dokļa samazināto likmi 5 % ap­mē­rā”*. PVN samazinātās likmes 5% apmērā svaigiem augļiem, ogām un dārzeņiem ievie­šanas **mērķis** ir samazināt ēnu ekonomiku, palielināt legālajā tirgū darbojošos komer­santu konkurētspēju, mazināt augļu, ogu un dārzeņu cenas, tādā veidā arī palie­li­not vidējo augļu, ogu un dārzeņu patēriņu. Ņemot vērā, ka PVN sama­zi­nātās likmes ievie­šana ir atkāpe no vispārējās PVN sistēmas un uzskatāma par valsts atbalsta instru­mentu konkrētai nozarei, PVN samazinātās likmes piemērošana 5% apmērā svaigiem augļiem, ogām un dārzeņiem ir **terminēta** – **no 2018.gada 1.janvāra līdz 2020.gada 31.decembrim**. Prognozētā negatīvā fiskālā ietekme no PVN samazinātās likmes 5% apmērā ieviešanas svaigiem augļiem, ogām un dārzeņiem ik gadu ir ap 6,0milj. *euro[[14]](#footnote-14)*.

Tāpat PVN samazinātās likmes tiek piemērotas visu augstāk minēto preču importam un šo preču iegādēm ES teritorijā.

Tomēr jāņem vērā, ka PVN samazināto likmju piemērošanai ir arī vairāki negatīvi aspekti:

* piemērojot PVN samazinātās likmes, nav iespējams sniegt atbal­stu kādai konkrētai iedzīvotāju grupai, jo attiecīgo preci vai pakalpojumu var patē­rēt visi iedzīvotāji. Turklāt turīgākie iespējams to patērē lielākos apjomos un līdz ar to gūst proporcionāli lielāku labumu no PVN samazinātajām likmēm, nekā trūcīgie iedzīvotāji*;*
* pieredze liecina, ka, samazinot PVN likmes, parasti tam neseko līdzvērtīga attiecīgo preču vai pakalpojumu cenu samazināšanās;
* preces vai pakalpojumi netiek patērēti vairāk, ja tiek piemērota samazinātā likme, to patēriņš ir atkarīgs no preces elastības.

***Ar PVN neapliekamās preces un pakalpojumi***

Saskaņā ar PVN likuma 52.pantu[[15]](#footnote-15) dažādu preču un pakalpojumu veidi *netiek aplikti ar PVN.*  Tā piemēram, pasta pakalpojumi un pasta apmaksas zīmes, atsevišķi medicīnas un ar medicīnu saistīti pakalpojumi, zobārstniecības un zobu tehniķu pakalpojumi utt. Pie tam likuma 53.pants nosaka ar PVN neapliekamo preču importu, savukārt likuma 54.pants nosaka ar PVN neapliekamo preču iegādi ES teritorijā *(pilnu sarakstu skat. pielikumā Nr.1 ).*

***Tiesības nereģistrēties VID PVN maksātāju reģistrā***

Kā atvieglots PVN piemērošanas režīms jāmin arī iekšzemes nodokļa maksātāja tiesības nereģistrēties VID PVN maksātāju reģistrā un tādējādi nemaksāt PVN par veiktajiem ar PVN apliekamajiem darījumiem, ja tā veikto ar PVN apliekamo preču piegāžu un sniegto pakalpojumu kopējā vērtība iepriekšējo 12 mēnešu laikā nav pārsniegusi 40 000 *euro* (arī, ja veikto preču iegāde Eiropas Savienības teritorijā kalendāra gadā nav pārsniegusi 10 000 *euro*).

### *4.5.2. Pievienotās vērtības nodokļa atvieglojumu apmērs*

Kopējais PVN atvieglojumu apmērs **2018.gadā** bija **884,7** milj. *euro*, kas ir **36,0%** pret kopējiem PVN ieņēmumiem un **3,0%** no IKP *(skat. 17.tab.)*.

17.tabula

**PVN atvieglojumu apmērs 2016. – 2018.gadā**

|  |  |  |  |  |  |  |  |
| --- | --- | --- | --- | --- | --- | --- | --- |
| **Preces un pakalpojumi** | **2016** | **2017** | *% pret iepr. gadu* | **2018** | | | |
| **Milj. *euro*** | | **Milj. euro** | *% pret iepr. gadu* | *% pret PVN ieņēm* | *% pret IKP* |
| **1. Ar PVN samazināto likmi apliekamie darījumi**, t.sk.: | **82,1** | **84,9** | ***3,4*** | **105,9** | ***24,7*** | ***4,3*** | ***0,36*** |
| 1.1. Medikamentu piegādes | 30,6 | 31,8 | *3,9* | 33,5 | *5,2* | *1,36* | *0,11* |
| 1.2. Medicīnisko ierīču piegādes | 2,8 | 3,2 | *14,6* | 3,6 | *10,6* | *0,15* | *0,01* |
| 1.3. Zīdaiņiem paredzēto specializēto pārtikas produktu piegādes1 | 1,2 | 1,1 | *-5,2* | 1,02 | *-7,3* | *0,04* | *0,00* |
| 1.4. Pasažieru un to bagāžas regulāro pār­­vadājumu pakalpojumi iekšzemē | 11,4 | 11,0 | *-3,7* | 22,0 | *100,2* | *0,9* | *0,07* |
| 1.5. Mācību literatūras un oriģinālliteratūras piegādes | 1,5 | 1,5 | *0,7* | 1,6 | *6,3* | *0,07* | *0,01* |
| 1.6. Avīžu, žurnālu, biļetenu un citu periodisko izdevumu piegādes | 3,4 | 3,3 | *-4,4* | 3,3 | *-0,9* | *0,13* | *0,01* |
| 1.7. Izmitināšanas pakalpojumi tūristu mītnēs | 9,4 | 10,5 | *11,1* | 11,9 | *13,2* | *0,48* | *0,04* |
| 1.8. Siltumenerģijas piegādes iedzīvotājiem | 15,8 | 16,6 | *4,9* | 17,2 | *3,8* | *0,7* | *0,06* |

17.tabulas turpinājums

| **Preces un pakalpojumi** | **2016** | **2017** | *% pret iepr. gadu* | **2018** | | | |
| --- | --- | --- | --- | --- | --- | --- | --- |
| **Milj. *euro*** | | **Milj. *euro*** | *% pret iepr. gadu* | *% pret PVN ieņēm* | *% pret IKP* |
| 1.9. Koksnes kurināmā piegādes iedzīvotājiem1 | 5,9 | 5,8 | *-0,7* | 5,9 | *0,8* | *0,24* | *0,02* |
| 1.10. Svaigu augļu, ogu un dārzeņu piegādes | - | - | *-* | 6,0 | *-* | *0,24* | *0,02* |
| **2. Ar PVN neapliekamie darījumi2** | **776,9** | **752,5** | ***-3,1*** | **778,8** | ***3,5*** | ***31,70*** | ***2,64*** |
| **KOPĀ** | **859,0** | **837,4** | ***-2,5*** | **884,7** | ***5,7*** | ***36,0*** | ***3,0*** |

***1*** *Dati pieejami par 2016.gadu, par 2017. gadu un 2018.gadu aprēķināts indikatīvs rādītājs*

***2*** *Ar PVN neapliekamie darījumi saskaņā ar likuma 52.pantu. Aptuvens aprēķins, jo PVN deklarāciju dati sniedz informāciju par visiem darījumiem, tai skaitā, par viena produkta vairākkārtējam piegādēm, nevis tikai par nodoto gala patēriņam*

***Avots:*** *FM aprēķini, pēc VID datubāzes datiem, Zāļu valsts aģentūras un CSP datiem.*

Lielāko daļu no PVN atvieglojumu apmēra veidoja ar PVN neapliekamie darījumi **778,8** milj. *euro* vērtībā, bet PVN samazināto likmju piemērošanas apmērs bija **105,9** milj. *euro.*

Salīdzinot ar 2017.gadu, 2018.gadā kopējais PVN atvieglojumu apmērs palielinājies par 5,7% jeb 47,3 milj. *euro*. Tas saistīts gan ar to, ka 2018.gadā, salīdzinot ar 2017.gadu, ir palielinājies ar PVN neapliekamo darījumu apmērs (par 3,5% jeb 26,32 milj. *euro*), gan ar to, ka par 24,7% jeb 21 milj. *euro* ir pieaudzis ar PVN samazinātajām likmēm apliekamo darījumu apmērs. Proti, ir pieaudzis ar PVN samazināto likmi 12% apmērā apliekamo medicīnas ierīču piegāžu apmērs (par 10,6%), izmitināšanas pakalpojumu tūristu mītnēs apmērs (par 13,2%), siltumenerģijas piegāžu apmērs (par 3,8%), mācību literatūras un oriģinālliteratūras piegāžu apmērs (par 6,3%), koksnes kurināmā piegāžu apmērs (par 0,8%) un medikamentu piegāžu apmērs (par 5,2%), kā arī pasažieru iekšzemes pārvadājumu apmērs (par 100,2%). Pasažieru un to bagāžas regulāro iekšzemes pārvadājumu straujais atvieglojuma apjoma pieaugums skaidrojams ar PVN aprēķināšanas un uzskaites kārtības precizēšanu pasažieru pārvadājumiem ar braukšanas maksas atvieglojumiem, kas paredz aprēķināt un uzskaitīt PVN arī par nesaņemto ieņēmumu daļu, kuru pārvadātājs nav saņēmis no pasažiera sakarā ar noteikto braukšanas maksas atvieglojumu piemērošanu. Minētā norma stājās spēkā 2018.gada 1.janvārī, līdz ar to 2018.gada dati nav salīdzināmi ar 2017.gada un 2016.gada datiem. Pārējo ar PVN samazināto likmi 12 % apmērā apliekamo darījumu apmērs ir nedaudz samazinājies.

Kā var redzēt 13.attēlā, ar PVN samazināto likmi apliekamo preču un pakalpojumu procentuālā sadalījumā pēc to apmēra vislielākais īpatsvars ir medikamentu piegādēm, kā arī nozīmīgs īpatsvars ir pasažieru iekšzemes pārvadājumu pakalpojumiem, siltumenerģijas piegādēm un tūristu izmitināšanas pakalpojumiem. Tas norāda, ka ar samazinātās PVN likmes piemērošanu tiek sniegts būtisks atbalsts mājsaimniecībām vai noteiktām nozarēm, tiešā veidā samazinot to izdevumus.

Vērtējot PVN samazinātās likmes 5% apmērā piemērošanu 2018.gadā Latvijai raksturīgajiem augļiem, ogām un dārzeņiem, faktiskā ietekme uz valsts budžetu tiek novērtēta **-6,0 milj. *euro*** apmērā, kas atbilst sākotnēji prognozētajam.

PVN samazinātās likmes 5% apmērā svaigiem augļiem, ogām un dārzeņiem ieviešanas mērķis ir samazināt ēnu ekonomiku augkopības un lopkopības, medniecības un saistīto palīgdarbību nozarē un palielināt legālajā tirgū darbojošos komersantu konkurētspēju. Līdz ar to PVN samazinātās likmes 5 % apmērā ietekmes uz valsts budžetu novērtēšanai tika analizēti PVN deklarāciju dati par nodokļu maksātājiem, kuru **pamatdarbības veids ir augkopība un lopkopība, medniecība un saistītas palīgdarbības** (NACE 2.red. apkopojošais kods 01), un kuri 2018.gadā ir deklarējuši ar PVN 5% likmi apliekamos darījumus. 2018.gadā kopējā darījumu vērtība ar PVN 5 % likmi apliekamiem darījumiem šiem nodokļu maksātājiem bija 37,19 milj. *euro* apmērā.

13.att. **Ar PVN samazināto likmi apliekamo preču un pakalpojumu procentuālais sadalījums pēc to apmēra 2018.gadā**

***Avots:*** *FM aprēķini*

### *4.5.3. Secinājumi*

* 1. Par PVN atvieglojumiem var uzskatīt gan PVN atbrīvojumus (25 veidi, kas noteikti likuma 52. un **52.1** pantā), gan samazinātās likmes (12% un 5% apmērā, ko sāk piemērot no 2018.gada **svaigiem augļiem, ogām un dārzeņiem), gan arī** iekšzemes nodokļa maksātāja tiesības nereģistrēties VID PVN maksātāju reģistrā, ja tā veikto ar PVN apliekamo preču piegāžu un sniegto pakalpojumu kopējā vērtība iepriekšējo 12 mēnešu laikā nav pārsniegusi 40 000 *euro* vaiveikto preču iegāde Eiropas Savienības teritorijā kārtējā kalendāra gadā pārsniedz 10 000 *euro*.
  2. Pēdējos gados vērojams stabils PVN atvieglojumu apmērs. Kopējais PVN atvieglojumu apmērs **2018.gadā** bija **884,7** milj. *euro*, kas veido **36,0%** no kopējiem PVN ieņēmumiem un **3,0%** no IKP, tai skaitā PVN samazināto likmju piemērošanas apmērs bija 105,9 milj. *euro*, kamēr ar PVN neapliekamo preču un pakalpojumu apmērs bija 778,8 milj. *euro.*
  3. Preču un pakalpojumu veidos, kam tiek piemērota PVN samazinātā likme 12% apmērā, vis­būtis­kāko ietekmi uz valsts budžetu rada medikamentu piegādes, siltum­enerģijas piegādes, kā arī sabiedriskā transporta un tūristu izmitināšanas pakal­pojumi. Tas norāda, ka ar samazinātās PVN likmes piemērošanu tiek sniegts būtisks atbalsts mājsaimniecībām un noteiktām nozarēm, tiešā veidā samazinot to izdevumus.
  4. Atvieglojuma apmērs par PVN samazinātās likmes 5% apmērā piemērošanu **svaigiem augļiem, ogām un dārzeņiem** **2018.gadā** bija **6,0** milj. *euro*, kas atbilst sākotnēji prognozētajam.
  5. Tā kā PVN samazināto likmju piemērošanai ir arī vairāki negatīvi aspekti, turpmāk ieviešot kādas PVN sama­zi­nātās likmes, tās jānosaka terminētam laika posmam, turklāt jāizvērtē, vai efektīvāk nebūtu sniegt tiešu valsts atbalstu subsīdiju vai pabalstu veidā mērķētai iedzīvotāju sociālai grupai.

### 4.6. Akcīzes nodokļa atvieglojumi

### *4.6.1. Aktuālie akcīzes nodokļa atvieglojumi un samazinātās likmes*

Saskaņā ar likumu *“Par akcīzes nodokli”* un likumu *“Par nodokļu piemērošanu brīvostās un speciālajās ekonomiskajās zonās”* akcīzes precēm tiek piemērotas šādasakcīzes nodokļa *(turpmāk – AN)* ***samazinātās likmes*** *(detalizētāk skat. pielikumu Nr.1):*

1. ***alkoholiskajiem dzērieniem****,* tajā skaitā:
   1. *alum, kas saražots mazajās alus darītavās* *(par vienā kalendāra gadā sa­ražotajiem pirmajiem 10 000 hektolitriem)*, – **50%** apmērā no AN likmes alum, bet ne mazāk kā minimālā AN likme alum;
   2. *pārējiem alkoholiskajiem dzērieniem*, *kas saražoti mazajās alkoholisko dzērienu darītavās (****stājas spēkā ar******2019.gada 1.martu;*** *par vienā kalendāra gadā saražotajiem 1000 litriem absolūtā spirta),* **– 50%** apmērā no pārējo alkoholisko dzērienu likmes;
2. ***naftas produktiem***, tajā skaitā:

*2.1)* *iezīmētiem (marķētiem) naftas produktiem[[16]](#footnote-16), kurus izmanto kā kurināmo* – **56,91** *euro* par 1000 litriem;

*2.2) iezīmētiem (marķētiem) naftas produktiem16, kurus izmanto kā kurināmo, ja vismaz 5% no kopējā produktu daudzuma veido rapšu sēklu eļļa vai no rapšu sēklu eļļas iegūta biodīzeļdegviela,* – **21,34** *euro* par 1000 litriem;

*2.3)* *iezīmētai (marķētai) dīzeļdegvielai, kuru izmanto lauksaimniecībā[[17]](#footnote-17)* – **15%** apmērā no dīzeļdegvielas nodokļa likmes;

*2.4) svinu nesaturošam benzīnam, kuram pievienots etilspirts, kas iegūts no lauksaimniecības izejvielām, –* **30%** apmērā no bezsvina benzīna likmes;

*2.5) rapšu sēklu eļļai, kuru realizē vai izmanto par kurināmo vai degvielu, un biodīzeļdegvielai, kas pilnībā iegūta no rapšu sēklu eļļas –* **0** *euro* par 1000 litriem;

*2.6) naftas gāzēm un pārējiem gāzveida ogļūdeņražiem, ja tos piegādā personām, kuras tos izmanto par kurināmo vai gāzes krāsnīs un citās iekārtās, nevis par degvielu –* **0** *euro* par 1000 kilogramiem;

1. ***dabasgāzei, kuru izmanto par kurināmo rūpnieciskās ražošanas un lauksaim­niecības izejvielu pārstrādes procesiem*** *–* **0,55** *euro* par vienu megavat­stundu (MWh).

***AN atbrīvojumi***

Saskaņā ar likumu *“Par akcīzes nodokli”* tiek piemēroti AN atbrīvojumi šādām akcīzes precēm *(detalizētāk skat. pielikumu Nr.1)*:

* + - 1. naftas produktiem *(9 atbrīvojuma veidi)*;
      2. alkoholiskajiem dzērieniem *(11 atbrīvojuma veidi)*;
      3. tabakas izstrādājumiem *(4 atbrīvojuma veidi)*;
      4. bezalkoholiskajiem dzērieniem un kafijai *(5 atbrīvojuma veidi)*;
      5. dabasgāzei *(5 atbrīvojuma veidi)*.

Papildus AN atbrīvojumi tiek piemēroti akcīzes precēm, kas tiek piegādātas diplomātiem un starptautiskām organizācijām, kā arī tiek piemēroti citi atvieglojumi *(detalizētāk skat. pielikumu Nr.1).*

Pie atbrīvojumiem var attiecināt Ministru kabineta 2005.gada 30.augusta noteikumos Nr.662 “*Akcīzes preču aprites kārtība*” noteiktās pieļaujamās zuduma normas akcīzes precēm, kas zudušas ražošanas, apstrādes, pārstrādes, uzglabāšanas, fasēšanas, pārvietošanas vai naftas produktu sajaukšanas laikā, kad piemērota atliktā nodokļa maksāšana*.*

### *4.6.2. AN atvieglojumu apmērs*

Aprēķinātais AN atvieglojumu apmērs **2018.gadā** bija **182,1** milj. *euro*, kas ir **17,7%** no kopējiem AN ieņēmumiem un **0,62%** no IKP *(skat. 18.tab.)*, tajā skaitā ar AN samazināto likmi apliekamo darījumu apmērs bija 60,9 milj. *euro*, bet AN atbrīvojumu apmērs – 121,2 milj. *euro.*

2018.gadā, salīdzinot ar 2017.gadu, kopējais AN atvieglojumu apmērs palielinājies par 11,6%, tostarp: par samazinātajām likmēm – par 6,2%, bet par atbrīvojumiem – par 14,6%.

18.tabula

**AN atvieglojumu apmērs 2016. – 2018. gadā**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nodokļa atvieglojums** | **2016** | **2017** | *% pret iepr. gadu* | **2018** | | | |
| **Milj. *euro*** | | **Milj. *euro*** | *% pret iepr. gadu* | *% pret AN ieņēm* | *% pret IKP* |
| **1. Samazinātās AN likmes** | **51,0** | **57,4** | ***12,4*** | **60,9** | ***6,2*** | ***5,9*** | ***0,21*** |
| **1.1. Alkoholiskajiem dzērieniem** | **0,8** | **1,1** | ***25,3*** | **1,6** | ***48,4*** | ***0,2*** | ***0,01*** |
| * + 1. Mazo alus darītavu alus realizācija | 0,8 | 1,1 | *25,3* | 1,6 | *48,4* | *0,2* | *0,01* |
| **1.2. Naftas produktiem,** *t.sk.:* | **49,3** | **55,2** | ***12,0*** | **58,2** | ***5,5*** | ***5,7*** | ***0,20*** |
| * + 1. Iezīmēta dīzeļdegviela, petroleja vai deg­vieleļļa, tā aizstājēj­pro­dukti un kom­ponenti, kuru izmanto kā kurināmo | 5,4 | 6,6 | *22,7* | 5,8 | *-13,1* | *0,6* | *0,02* |

18.tab. turpinājums

|  |  |  |  |  |  |  |  |
| --- | --- | --- | --- | --- | --- | --- | --- |
| **Nodokļa atvieglojums** | **2016** | **2017** | *% pret iepr. gadu* | **2018** | | | |
| **Milj. *euro*** | | **Milj. *euro*** | *% pret iepr. gadu* | *% pret AN ieņēm* | *% pret IKP* |
| 1.2.2. Iezīmēta dīzeļdegviela, petroleja vai degvieleļļa, kuru izmanto kā kurināmo, ja 5% veido rapšu sēklu eļļa vai no tās iegūta biodegviela | 4,2 | 4,2 | *0,7* | 4,8 | *13,7* | *0,5* | *0,02* |
| 1.2.3. Iezīmēta dīzeļdegviela, kuru izmanto lauksaimniecības mērķiem | 32,4 | 36,2 | *11,7* | 39,4 | *8,8* | *3,8* | *0,13* |
| 1.2.4. Svinu nesaturošs benzīns, ja tas satur no 70 līdz 85 tilpumprocentiem etilspirta | 0,02 | 0,01 | *-50,9* | 0,03 | *116,8* | *0,0* | *0,00* |
| 1.2.5. Biodīzeļdegviela / rapšu sēklu eļļa | 0,1 | 0,1 | *-40,9* | 0,1 | *12,4* | *0,0* | *0,000* |
| 1.2.6. Naftas gāzes un pārējie gāzveida ogļūdeņraži, ko izmanto par kurināmo (izņemot dabasgāzi) | 7,2 | 8,1 | *13,0* | 8,2 | *1,3* | *0,8* | *0,03* |
| **1.3. Dabasgāzei** | **0,9** | **1,1** | ***21,5*** | **1,1** | ***1,6*** | ***0,1*** | ***0,00*** |
| * + 1. Dabasgāzei izmantošanai par kuri­nāmo rūpnieciskās ražoša­nas un lauksaim­niecības izej­vie­lu apstrādes procesos | 0,9 | 1,1 | *21,5* | 1,1 | *1,6* | *0,1* | *0,00* |
| 1. **Atbrīvojumi** | **71,7** | **105,8** | ***47,6*** | **121,2** | ***14,6*** | ***11,8*** | ***0,41*** |
| * 1. **Alkoholiskajiem dzērieniem***, t.sk.:* | **38,1** | **52,7** | ***38,4*** | **54,3** | ***3,1*** | ***5,3*** | ***0,18*** |
| * + 1. Denaturēts spirts1 | 28,5 | 42,2 | *48,1* | 45,7 | *8,2* | *4,4* | *0,15* |
| * + 1. Pieļaujamie alkoholisko dzērienu zudumi 2 | 1,7 | 2,1 | *24,7* | 2,5 | *18,9* | *0,2* | *0,01* |
| * 1. **Tabakas izstrādājumiem** | 3,0 | 3,0 | *-0,1* | 3,3 | *12,1* | *0,3* | *0,01* |
| * + 1. Tabakas izstrādājumi, kas piegādāti kuģiem un gaisakuģiem, kas veic starptautiskus pārvadājumus3 | 2,7 | 2,5 | *-6,5* | 3,0 | *19,7* | *0,3* | *0,01* |
| * 1. **Naftas produktiem,** *t.sk.:* | **29,0** | **48,6** | ***67,3*** | **62,1** | ***27,9*** | ***6,0*** | ***0,21*** |
| * + 1. Naftas produkti, kurus piegādā un izmanto citiem mērķiem, nevis par degvielu vai kurināmo | 4,6 | 5,0 | *8,5* | 4,1 | *-17,3* | *0,4* | *0,01* |
| * + 1. Naftas produkti, kurus piegādā un izmanto gaisakuģi, kuri netiek izman­toti privātai atpūtai un izklaidei 4 | 19,0 | 38,8 | *103,7* | 52,7 | *35,8* | *5,1* | *0,18* |
| * + 1. Naftas produkti, kurus piegādā un izmanto kuģi, kuri netiek izmantoti privātai atpūtai un izklaidei 4 | 4,5 | 4,5 | *-1,7* | 4,7 | *5,2* | *0,5* | *0,02* |
| * + 1. Naftas produkti, kurus piegādā un izmanto elektroenerģijas ražošanai vai kombinētās iekārtās, kas ražo elektroenerģiju un siltumenerģiju | 0,3 | 0,3 | *7,7* | 0,4 | *29,5* | *0,0* | *0,0* |
| * 1. **Dabasgāzei***, t.sk.:* | **1,6** | **1,5** | ***-2,7*** | **1,3** | ***-13,0*** | ***0,1*** | ***0,00*** |
| * + 1. Dabasgāze, kuru izmanto citiem mēr­ķiem, nevis par degvielu vai kurināmo | 0,5 | 0,5 | *3,6* | 0,4 | *-20,0* | *0,0* | *0,00* |
| * + 1. Dabasgāze, kuru izmanto divējādi, ja to izmanto gan par kurināmo, gan citiem mērķiem, kas nav izmantošana par degvielu vai kurināmo 5 | 0,0 | 0,0 | *-83,8* | 0,0 | *-37,0* | *0,0* | *0,00* |
| * + 1. Dabasgāze, kuru izmanto mineraloģiskiem procesiem | 0,7 | 0,7 | *-6,8* | 0,6 | *-10,2* | *0,1* | *0,00* |
| * + 1. Dabasgāze, kuru izmanto lauksaim­niecībā izmantojamās zemes segto platību (siltumnīcu) siltumapgādei | 0,3 | 0,3 | *-2,2* | 0,2 | *-20,4* | *0,0* | *0,00* |

18.tab. turpinājums

|  |  |  |  |  |  |  |  |
| --- | --- | --- | --- | --- | --- | --- | --- |
| **Nodokļa atvieglojums** | **2016** | **2017** | *% pret iepr. gadu* | **2018** | | | |
| **Milj. *euro*** | | **Milj. *euro*** | *% pret iepr. gadu* | *% pret AN ieņēm* | *% pret IKP* |
| * + 1. Dabasgāze, kuru izmanto rūp­nie­­­cisko māj­putnu novietņu (kūts) un inkubatoru siltumapgādei | 0,0 | 0,0 | *48,4* | 0,1 | *76,7* | *0,0* | *0,00* |
| * 1. **Bezalkoholiskajiem dzērieniem un kafijai** | **0,1** | **0,1** | ***-8,7*** | **0,1** | ***102,6*** | ***0,0*** | ***0,00*** |
| **KOPĀ** | **122,7** | **163,2** | ***33,0*** | **182,1** | ***11,6*** | ***17,7*** | ***0,62*** |

1 *Izmantot denaturēto spirtu Latvijas Republikas teritorijā ir atļauts denaturētā spirta lietotājam, izņemot fizisko personu, kas nav komersants, kurš ir saņēmis VID atļauju denaturētā spirta iegādei un kurš izmanto denaturēto spirtu nepārtikas preču ražo­šanā – iepilda, pievieno vai iestrādā denaturēto spirtu nepārtikas precēs – vai izmanto tehniskām vajadzībām (izņemot dena­turētā spirta izmantošanu par degvielu vai kurināmo) atbilstoši lietotāja atļaujā norādītajam mērķim. Sākot ar 2017.gadu, papil­dus iekļauts arī denaturētā spirta apjoms, kuru lietotājs pats ieved Latvijā un izmanto, pamatojoties uz saņemto atļauju piemērot atbrīvojum (DI atļauja)*

2 *Alkoholiskie dzērieni, kas zuduši ražošanas, apstrādes, pārstrādes, uzglabāšanas, fasēšanas vai pārvietošanas laikā atliktā nodokļa maksāšanas režīmā*

3 *Tabakas izstrādājumi, kurus piegādā kuģiem un gaisakuģiem, kas veic starptautiskus pārvadājumus (arī starp dalībvalstīm), ar nosacījumu, ka šīs preces tiek realizētas (arī gadījumos, kad preču vērtība tiek iekļauta biļetes cenā) uz attiecīgā kuģa vai gaisakuģa mazumtirdzniecībā patērēšanai uz vietas (izņemot realizēšanu mazumtirdzniecībā promnešanai) vai tiek izmantotas kuģa apkalpes apgādei*

4 *Par privāto atpūtu un izklaidi uzskatāmi gadījumi, kad gaisakuģa vai kuģa īpašnieks vai arī cita fiziskā vai juridiskā persona, kas gaisakuģi vai kuģi īrē vai lieto ar citu pamatojumu, neizmanto gaisakuģi vai kuģi komerciāliem mērķiem, it īpaši pasažieru vai preču pārvadāšanai vai pakalpojumu sniegšanai par maksu, vai valsts iestāžu vajadzībām*

5 *Produktu izmantošanu ķīmiskai reducēšanai, elektrolītiskos vai metalurģijas procesos uzskata par divējādu izmantošanu*

***Avots:*** *FM aprēķini, izmantojot VID datus un AN deklarācijas uz 2019.gada 25.septembri*

Lielākais AN atvieglojumu apmērs par samazinātajām likmēm tika piemērots naftas produktiem (sk. 14.attēlu) – 2018.gadā 95,6% no kopējā aprēķinātā AN atvieglojumu apmēra par samazinātajām AN likmēm. To galvenokārt veidoja AN samazinātās likmes piemērošana dīzeļdegvielai, kas paredzēta izmantošanai lauksaimniecības mērķiem (skat. 18.tabulas 1.2.3.punktu).

2018.gadā dīzeļdegviela, kas paredzēta izmantošanai lauksaimniecības mērķiem, tika pārdota 103 tūkst. tonnu apmērā, kas ir par 1 tūkst. tonnām mazāk nekā 2017.gadā. Aprēķinātais AN atvieglojums par minēto degvielu 2018.gadā bija 39,4 milj. *euro* (2017.gadā 36,2 milj. *euro*).

14.att. **AN atvieglojumu (samazināto likmju un atbrīvojumu) apmēra procentuālais sadalījums 2018.gadā**

***Avots:*** *FM aprēķini*

Arī attiecībā uz *atbrīvojumiem* lielākais atbrīvojums pēc tā apmēra tika pie­mē­rots naftas produktiem (sk. 14.attēlā, 2018.gadā no kopējā aprēķinātā at­brīvojumu apmēra 51,2%). Tie ir *naftas pro­dukti, kas atbrīvoti no AN saskaņā ar likuma “Par akcīzes nodokli” 18., 20. un 21.pantu* (deklarācijas 13. un 30.rinda). Likuma 18.pants nosaka atbrīvojumus gan naftas pro­duktiem, kurus piegādā un izmanto kuģiem un gaisakuģiem, kuri netiek izmantoti privātai atpūtai un izklaidei, gan naftas pro­duktiem, kurus piegādā un izmanto elektro­enerģijas ražošanai vai kombinētās iekārtās, kas ražo elektroenerģiju un siltumenerģiju, gan arī naftas produktiem, kurus piegādā un izmanto ķīmiskās apstrādes procesā, pievienojot koksam, kā arī citus atbrīvojumus.

Savukārt likuma 20.pants nosaka atbrīvojumus akcīzes precēm, kas tiek piegādātas starptautiskajām organizācijām vai to pārstāvniecībām, kā arī to darbiniekiem, ES institūcijām, valsts bruņotajiem spēkiem, un līdzīgus atbrīvojumus, bet likuma 21.pants atbrīvojumus akcīzes precēm, kas zudušas nepārvaramas varas dēļ, ražošanas, apstrādes, pārstrādes, uzglabāšanas, fasēšanas, pārvietošanas vai naftas produktu sajaukšanas laikā, kā arī, kas zudušas citās dalībvalstīs un tamlīdzīgi atbrīvojumi. Šeit ietilpst arī atbrīvojums naftas produktiem, kurus licencēta kapitālsabiedrība, zonas kapitālsabiedrība, zonas pārvalde vai brīvostas pārvalde izmanto kuģos un citos peldlīdzekļos, kuri netiek izmantoti atpūtas un izklaides vajadzībām *(likuma “Par nodokļu piemērošanu brīvostās un speciālajās ekonomiskajās zonās” 3.panta astotā daļa)*.

Saskaņā ar VID sniegto informāciju lielākais atbrīvojums pēc tā apmēra – 52,7 milj. *euro* tika piemērots naftas produktiem, kas paredzēti izmantošanai gaisakuģos, kurus izmanto nevis privātai atpūtai un izklaidei, bet komerciāliem nolūkiem vai citiem mērķiem (piemēram, starptautiskiem pasažieru vai preču pārvadājumiem, glābšanas dienestu darbībai u.c.) *(skat. 18.tabulas 2.3.2.punktu).* Turklāt šī atbrīvojuma apmērs 2018.gadā, salīdzinot ar 2017.gadu, pieaudzis par 13,9 milj. *euro* jeb 35,8%. Pēc VID rīcībā esošās informācijas vienīgais komersants, kas izmanto minēto AN atbrīvojumu, piesakot naftas produktus muitas procedūrai – laišanai brīvā apgrozībā, apgādā ar degvielu (petroleju) aviosabiedrības, kas veic starptautiskos pārvadājumus.

Saskaņā ar VID sniegto informāciju laika periodā no 2016.gada līdz 2018.gadam ne reizi nav izmantots atbrīvojums par naftas produktiem, kurus piegādā un izmanto ķīmiskās apstrādes procesā, pievienojot koksam, ko izmanto par kurināmo, kā arī atbrīvojums par naftas produktiem, kurus piegādā un izmanto divējādi (naftas produktu izmantošanu ķīmiskai reducēšanai, elektrolītiskos un metalurģijas procesos uzskata par divējādu izmantošanu).

Otrs lielākais atbrīvojumu apmērs ir par alkoholiskajiem dzērieniem (kā redzams 14.attēlā, 2018.gadā tas veidoja 44,8% no kopējā aprēķinātā atbrīvojumu apmēra). Lielāko daļu no kopējā 2018.gadā aprēķinātā AN atbrīvojuma apjoma alkoholiskajiem dzērieniem sastāda atbrīvojums denaturētam spirtam (45,7 milj. *euro*). Jāatzīmē, ka 2017.gadā, salīdzinot ar 2016.gadu, denaturētā spirta atbrīvojumu apmērs palielinājāspar 48,1%, un bija 42,2 milj. *euro*. Saskaņā ar VID sniegto informāciju tas skaidrojams ar to, ka līdz 2016.gadam (ieskaitot) VID sniegtajos datos nebija iekļauts alkoholisko dzērienu apjoms, kuru lietotājs pats ieved Latvijā un izmanto, pamatojoties uz saņemto atļauju piemērot atbrīvojumu. Līdz ar to 2018.gada un 2017.gada dati nav salīdzināmi ar 2016.gada datiem.

AN atbrīvojumu apmērs par tabakas izstrādājumiem, dabasgāzi, bezalkoholiskiem dzērieniem un kafiju nav tik būtisks.

### *4.6.3. Secinājumi*

* + - * 1. Likumā *“Par akcīzes nodokli”* ir paredzētas dažas samazinātās likmes, tai skaitā: alum, kas ražots mazajās alus darītavās (ar 2019.gada 1.martuarī pārējiem alkoholiskajiem dzērieniem, kas saražoti mazajās alkoholisko dzērienu darītavās), iezīmētiem naftas produktiem, kurus izmanto kā kurināmo un lauksaimniecības mērķiem, biodegvielai un svinu nesaturošam benzīnam, ja tas satur 70 līdz 85 tilpumprocentu etilspirta, kā arī dabasgāzei, kuru izmanto kā kurināmo rūpnieciskās ražošanas un lauksaimniecības izejvielu apstrādes procesos. Tāpat ir paredzēti dažādi AN atvieglojumi un atbrīvojumi alkoholiskajiem dzērieniem, tabakas izstrādājumiem, naftas produktiem, dabasgāzei, bezalkoholiskajiem dzērieniem un kafijai.
        2. Kopējais AN atvieglojumu apmērs 2018.gadā bija **182,1**milj. *euro*, kas ir **17,7%** no kopējiem AN ieņēmumiem un **0,62%** no IKP*.*, tajā skaitā ar AN samazināto likmi apliekamo darījumu apmērs bija 60,9 milj. *euro*, bet AN atbrīvojumu apmērs – 121,2 milj. *euro.*
        3. 2018.gadā, salīdzinot ar 2017.gadu, kopējais AN atvieglojumu apmērs palielinājies par 11,6%, tostarp: par samazinātajām likmēm – par 6,2%, bet par atbrīvojumiem – par 14,6%.
        4. Attiecībā uz samazinātajām likmēm lielākais apmērs tika piemērots naftas pro­duk­tiem – 2018.gadā 95,6% no kopējā aprēķinātā apmēra par samazinātajām AN likmēm. Naftas produktu samazināto likmju aprēķinātais lielākais apmērs veidojas no AN samazināto likmju piemērošanas par dīzeļdegvielu, kas paredzēta izman­to­šanai lauksaimniecības mērķiem, kas ir būtisks atbalsts lauksaimniecības nozarei.
        5. Attiecībā uz atbrīvojumiem lielākais atbrīvojums pēc tā apmēra tika piemērots naftas produktiem – 2018.gadā 51,2% no kopējā aprēķinātā atbrīvojumu apmēra*.* Lielāko apmēru veido atbrīvojums naftas produktiem, kurus piegādā un izmanto gaisakuģiem, kuri netiek izmantoti privātai atpūtai un izklaidei.
        6. Otrs lielākais atbrīvojumu apmērs ir par alkoholiskajiem dzērieniem – 2018.gadā 44,8% no kopējā aprēķinātā atbrīvojumu apmēra. Lielāko apmēru veido atbrīvojums par denaturēto spirtu.

### 4.7. Dabas resursu nodokļa atvieglojumi

### *4.7.1. Aktuālie dabas resursu nodokļa* *atvieglojumi un atbrīvojumi*

Saskaņā ar *Dabas resursu nodokļa likumu* dabas resursu nodokli *(turpmāk – DRN)* *nemaksā* par:

1. fona piesārņojumu, ja nodokļa maksātājs attiecīgo piesārņojuma līmeni ir pierādījis ar monitoringa datiem, kurš veikts atbilstoši normatīvajos aktos noteiktajām prasībām;
2. ūdeņu lietošanu (caurplūdi) zivsaimniecības objektos, zivju audzētavās un dīķsaimniecībās;
3. termālo un tehnisko ūdeņu izmantošanu, kas pēc izmantošanas iesūknēti atpakaļ ūdeņu ieguves horizontā, nemainot ūdeņu ķīmisko sastāvu (izņemot atsāļošanu);
4. balasta smilšu novietošanu vietējās pašvaldības noteiktajās vietās;
5. piesārņojuma ievadīšanu augsnes vai grunts filtrācijas slānī (absorbentā), ja attīrīšanas iekārtas projektā tā paredzēta kā piesārņojuma attīrīšanas metode;
6. avārijas noplūdes dēļ nelikumīgi vidē nonākušā tā piesārņojuma apjomu, kuru atbildīgā persona savākusi vai neitralizējusi saskaņā ar Valsts vides dienesta noteiktajiem termiņiem un prasībām;
7. gruntsūdeņu līmeņa pazemināšanas procesā atsūknētajiem ūdeņiem, ja to atsūknēšana saistīta ar derīgo izrakteņu ieguvi;
8. ražošanas vajadzībām izlietotajiem ūdeņiem, ja tie pēc attīrīšanas izmantoti atkārtoti;
9. radioaktīvo vielu izmantošanu, kuras izmanto:

* valsts iestādes, kuras atbilstoši savām funk­cijām nodrošina:
* radiācijas drošības un kodoldrošības uzraudzību un kontroli;
* metroloģiju;
* gatavību radiācijas avārijām;
* radiometrisko kontroli uz valsts robežas;
* kriminālprocesuālo darbību veikšanu;

- ārstniecības iestā­des, kurām šīs vielas nepieciešamas onkoloģisko, kardioloģisko un kar­dio­ķi­rurģisko slimību ārstēšanā un diagnostikā, mātes un bērna veselības ap­rū­pes nodrošināšanā, nieru transplantācijā un ar HIV inficēto pacientu ap­rū­pes nodrošināšanā atbilstoši valsts programmām, kā arī citu slimību ārstē­šanā un diagnostikā;

- radioaktīvo atkritumu apglabāšanas un pārvaldības komercsabiedrības;

- persona, kura izmanto radioaktīvās vielas, ja pirkuma līgumā ir ietvertas garantijas izlietoto jonizējošā starojuma avotu nosūtīšanai atpakaļ ražotājvalstij;

- persona, kura izmanto radioaktīvās vielas, ja šīs radioaktīvās vielas izmanto demonstrēšanai izstādēs, gadatirgos vai līdzīgos pasākumos un tās ievestas Latvijā uz laikposmu, kas nepārsniedz 30 dienas.

1. oglekļa dioksīda (CO2) emisijām no stacionārajām tehnoloģiskajām iekārtām un gaisa kuģiem, kuru operatori ir iekļauti Eiropas Savienības emisijas kvotu tirdzniecības sistēmā un par oglekļa dioksīda (CO2) emisiju, kas rodas, izmantojot atjaunojamos energoresursus un kūdru;
2. ozona slāni noārdošu vielu izmantošanu, ja komersants atbilstoši vides aizsardzības normatīvajos aktos noteiktajām tehnoloģiskajām un vides aizsardzības prasībām ozona slāni noārdošu vielu izmanto citu ķīmisku vielu ražošanai un ķīmiskajā pārveides procesā ozona slāni noārdoša viela pilnībā maina savu ķīmisko sastāvu.

Savukārt *nodokļa atbrīvojumi* tiek piemēroti šādiem nodokļa objektiem:

1. par transportlīdzekļiem, kurus pirmo reizi pastāvīgi reģistrē LR;
2. par iepakojumu un vienreiz lietojamiem galda traukiem un piederumiem.

Nodokļa maksātājs DRN par iepakojumu un vienreiz lietojamiem galda traukiem un piederumiem (papīra, kartona, metāla folijas, koksnes vai no citām dabiskām šķiedrām) nemaksā, ja tas nodrošina vides aizsardzības normatīvajos aktos noteikto izlietotā iepakojuma un vienreiz lietojamo galda trauku un piederumu reģenerācijas normu izpildi, kā arī izpilda vienu no šādiem nosacījumiem:

* ir izveidojis un piemēro izlietotā iepakojuma vai vienreiz lietojamo galda trauku un piederumu apsaimniekošanas sistēmu, iesniedzis VARAM padotībā esošai iestādei finanšu nodrošinājumu un noslēdzis ar šo iestādi līgumu par izlietotā iepakojuma vai vienreiz lietojamo galda trauku un piederumu apsaimniekošanas sistēmas piemērošanu;

- ir noslēdzis ar iepakojuma vai vienreiz lietojamo galda trauku un piederumu apsaimniekotāju līgumu par piedalīšanos izlietotā iepakojuma vai vienreiz lietojamo galda trauku un piederumu apsaimniekošanas sistēmā.

Iepakojums un vienreiz lietojamie galda trauki un piederumi kā DRN objekts Latvijā ir noteikts ar mērķi motivēt komersantus nodrošināt ražotāju atbildības principa īstenošanu. Iepakotāji, kas nodrošina izlietotā iepakojuma apsaimniekošanas sistēmas īstenošanu, vienojoties ar iepakojuma apsaimniekotājiem, vai paši noslēdzot līgumus ar Valsts vides dienestu par šādu sistēmu īstenošanu, var saņemt atbrīvojumu no DRN samaksas par iepakojumu. Vienlaikus iepakotāji sedz izlietotā iepakojuma un vienreiz lietojamo trauku un galda piederumu dalītās vākšanas, šķirošanas, pārstrādes vai reģenerācijas izmaksas, kā arī komunikācijas pasākumu izmaksas.

Lai nodrošinātu materiālu plūsmu efektīvu kontroli, iepakojuma apsaim­nie­kotājiem ir jāiesniedz atbilstoši normatīvajos aktos noteiktajai kārtībai auditēts pārskats par iepriekšējā kalendārā gadā izlietotā iepakojuma vai vienreiz lietojamo galda trauku un piederumu apsaimniekošanu un aprēķināto nodokli. Iepakojuma apsaimniekotāji 2018.gadā apsaimniekoja vairāk kā 90% no radītā iepakojuma.

Jāatzīmē, ka **no 2018.gada 1.jūlija** paaugstināta DRN likme iepakojumam no oksonoārdāmas plastmasas izejmateriāla no 0,70 *euro* līdz 1,22 *euro* par kg.

Savukārt **no 2019. gada 1. jūlija** nepiemēro vairs DRN atbrīvojumu vienreiz lietojamiem galda traukiem un piederumiem, kas izgatavoti no visu veidu plastmasas (polimēriem), tai skaitā bioplastmasas, un to kompozītmateriāliem (laminātiem). Jauns normatīvais regulējums ir attiecināms uz LR teritorijā mazumtirdzniecībā realizējamiem un sabiedriskajā ēdināšanā izmantojamiem vienreiz lietojamiem galda traukiem un piederumiem (tai skaitā šķīvji, bļodas, krūzes, tasītes, glāzes, kokteiļu salmiņi, naži, dakšiņas, karotes, spraudiņi).

1. par videi kaitīgām precēm.

DRN par videi kaitīgām precēm nodokļa maksātājs līdzīgi kā iepakojuma gadījumā nemaksā, ja tas nodrošina vides aizsardzības normatīvajos aktos noteikto videi kaitīgu preču atkritumu reģenerācijas normu izpildi, kā arī izpilda vienu no šādiem nosacījumiem:

- ir izveidojis un piemēro videi kaitīgu preču atkritumu apsaim­niekošanas sistēmu, iesniedzis VARAM padotībā esošai iestādei finanšu nodrošinājumu un noslēdzis ar šo iestādi līgumu par videi kaitīgu preču atkritumu apsaimniekošanas sistēmas piemērošanu;

- ir noslēdzis ar videi kaitīgu preču atkritumu apsaimniekotāju līgumu par piedalīšanos videi kaitīgu preču apsaimniekošanas sistēmā.

Līdzīgi kā iepakojuma gadījumā, arī videi kaitīgas preces kā DRN objekts ir noteiktas ar mērķi motivēt komersantus nodrošināt ražotāju atbildības principa īstenošanu. DRN maksātajiem par videi kaitīgām precēm, kas nodrošina videi kaitīgu preču atkritumu apsaimniekošanas sistēmas īstenošanu, vienojoties ar videi kaitīgo preču atkritumu apsaimniekotājiem vai pašiem slēdzot līgumus ar Valsts vides dienestu par šādu sistēmu īstenošanu, ir iespēja piemērot atbrīvojumu no DRN samaksas par videi kaitīgām precēm. Šie komersanti sedz videi kaitīgu preču atkritumu dalītās vākšanas, šķirošanas, pārstrādes vai reģenerācijas izmaksas, kā arī komunikācijas pasākumu izmaksas.

Lai efektivizētu nodokļa atbrīvojumu administrēšanu, no 2017.gada 1.janvāra Latvijas vides aizsardzības fonda administrācijas funkcijas attiecībā uz nodokļa atbrīvojumu piemērošanu tika nodotas Valsts vides dienestam.

### *4.7.2. Dabas resursu nodokļa atvieglojumu apmērs*

DRN atbrīvojumu apmērs **2018.gadā** bija **211,2** milj. *euro*, kas ir **0,72%** no IKP un par **7 reizēm** lielāks nekā kopējie DRN ieņēmumi. Salīdzinājumā ar 2017.gadu piemērotais atbrīvojuma apmērs ir palielinājies par 7,69 milj. *euro* jeb 3,8%.

19.tabula

**DRN atbrīvojumu apmērs 2016. – 2018.gadā**1

|  |  |  |  |  |  |  |  |
| --- | --- | --- | --- | --- | --- | --- | --- |
| **Nodokļa atvieglojums** | **2016** | **2017** | *% pret iepr. gadu* | **2018** | | | |
| **Milj. *euro*** | | **Milj. *euro*** | *% pret iepr. gadu* | *% pret DRN ieņēm.* | *% no IKP* |
| 1. **Par transportlīdzekļiem, kurus pirmo reizi pastāvīgi reģistrē LR** | **0,5** | **0,8** | ***76,6*** | **0,9** | ***5,5*** | ***2,9*** | ***0,003*** |
| 1. **Par iepakojumu un vienreiz lietojamiem galda traukiem un piederumiem**,*t.sk.:* | **118,7** | **132,7** | ***11,8*** | **133,7** | ***0,7*** | ***443,6*** | ***0,5*** |
| * 1. No stikla izejmateriāliem | 24,1 | 26,6 | *10,2* | 27,6 | *3,9* | *91,6* | *0,1* |
| * 1. No plastmasas izejmateriāliem | 42,6 | 45,5 | *6,7* | 47,1 | *3,6* | *156,4* | *0,2* |
| * 1. No metāla izejmateriāliem | 11,6 | 13,6 | *16,9* | 13,5 | *-0,8* | *44,8* | *0,05* |
| * 1. No koksnes, papīra un kartona vai citu dabisko šķiedru un bioplastmasas izejmateriāliem | 29,9 | 32,4 | *8,6* | 32,9 | *1,4* | *109,1* | *0,1* |
| * 1. Plastmasas maisiņi | 8,8 | 12,1 | *36,6* | 10,0 | *-17,0* | *33,2* | *0,03* |
| * 1. No oksisadalāmās plastmasas un polistirola izejmateriāliem | 1,6 | 2,6 | *60,3* | 2,6 | *0,0* | *8,5* | *0,01* |
| 1. **Par videi kaitīgām precēm,** *t.sk*.: | **58,4** | **70,0** | ***19,9*** | **76,6** | ***9,5*** | ***254,3*** | ***0,3*** |
| * 1. Smēreļļas | 2,5 | 2,6 | *1,5* | 2,7 | *3,0* | *8,8* | *0,01* |
| * 1. Svinu saturoši elektriskie akumulatori | 3,7 | 3,4 | *-7,3* | 3,6 | *5,2* | *11,9* | *0,01* |
| * 1. Galvaniskie elementi un galvaniskās baterijas | 3,5 | 3,7 | *6,8* | 3,7 | *-1,1* | *12,3* | *0,01* |
| * 1. Citi elektriskie akumulatori | 1,8 | 2,2 | *26,5* | 3,1 | *37,9* | *10,3* | *0,01* |
| * 1. Visu veidu riepas | 5,0 | 7,8 | *57,9* | 10,8 | *38,1* | *35,8* | *0,04* |
| * 1. Liela izmēra mājsaimniecības iekārtas | 9,9 | 12,5 | *26,8* | 12,8 | *2,5* | *42,5* | *0,04* |
| * 1. Liela izmēra dzesēšanas iekārtas, saldētavas un ledusskapji | 7,0 | 9,4 | *34,3* | 10,7 | *14,1* | *35,5* | *0,04* |
| * 1. Maza izmēra mājsaimniecības iekārtas | 4,6 | 5,4 | *16,5* | 5,1 | *-5,7* | *16,8* | *0,02* |
| * 1. Informācijas tehnoloģijas un elektronisko sakaru iekārtas | 4,8 | 4,7 | *-2,9* | 4,3 | *-7,3* | *14,4* | *0,01* |
| * 1. Monitori | 0,7 | 0,9 | *29,6* | 0,9 | *5,6* | *3,0* | *0,003* |
| * 1. Televizori | 1,6 | 3,2 | *103,4* | 4,9 | *49,4* | *16,1* | *0,02* |
| * 1. Elektriskie un elektroniskie instrumenti | 5,4 | 5,8 | *8,0* | 6,0 | *2,8* | *19,9* | *0,02* |
| * 1. Gāzizlādes spuldzes | 1,3 | 1,0 | *-20,1* | 1,1 | *12,0* | *3,7* | *0,004* |
| * 1. Apgaismes ķermeņi | 2,7 | 3,1 | *17,7* | 3,3 | *4,1* | *10,8* | *0,01* |
| * 1. Rotaļlietas, sporta un atpūtas piederumi | 0,9 | 0,8 | *-14,6* | 0,9 | *12,0* | *3,0* | *0,003* |
| * 1. Pārējās videi kaitīgās preces2 | 3,2 | 3,4 | *7,9* | 2,9 | *-15,2* | *9,7* | *0,01* |
| **KOPĀ** | **177,5** | **203,5** | ***14,6*** | **211,2** | ***3,8*** | ***700,8*** | ***0,72*** |

*1 DRN atbrīvojuma piemērošanas apmērs aprēķināts atbilstoši Dabas resursu nodokļa likuma 7., 8. un 9.panta nosacījumiem, t.i., par transportlīdzekļiem, kurus pirmo reizi pastāvīgi reģistrē Latvijas Republikā, par iepakojumu un vienreiz lietojamiem galda traukiem un piederumiem un videi kaitīgām precēm. Savukārt netiek rēķināts atbrīvojuma apjoms no DRN samaksas par Dabas resursu nodokļa likuma 5., 6., 10. un 11.panta pozīcijām, kas ietver – dabas resursu lietošanu un radioaktīvo vielu un ozona slāni noārdošas vielas izmantošanu, un oglekļa dioksīda emisijas, jo tām netiek piemērots atbrīvojums no DRN samaksas, bet gan norādīts, kādos gadījumos DRN nav piemērojams.*

*2 Elektriskie akumulatori (Ni-Cd, Fe-Ni), eļļas filtri, mobilie tālruņi, plašam patēriņam paredzētās iekārtas, monitoringa un kontroles instrumenti, medicīniskās ierīces un tirdzniecības automāti*

***Avots:*** *VARAM dati*

2018.gadā lielākais *atbrīvojuma* apjoms no DRN samaksas tika piemērots iepakojumam un vienreiz lietojamiem galda traukiem un piederumiem – 63,3%, videi kaitīgām precēm tas sastādīja – 36,3% un transportlīdzekļiem, kurus pirmo reizi pastāvīgi reģistrē Latvijas Republikā - 0,4%.

15.att. **DRN atvieglojumu procentuālais sadalījums pēc to apmēra 2018.gadā**

***Avots:*** *FM aprēķini*

Atbrīvojuma apjoms no DRN samaksas *par iepakojumu un vienreiz lietojamiem galda traukiem un piederumiem* 2018.gadā sastādīja **133,7 milj.** *euro*. 2018.gadā, salīdzinot ar 2017.gadu, atbrīvojumu no DRN samaksas par iepakojumu un vienreiz lietojamiem galda traukiem un piederumiem apmērs irpalielinājies par 0,7% jeb 1,0 milj. *euro*.

Atbrīvojuma apjoms no DRN samaksas *par videi kaitīgām precēm* 2018.gadā bija **76,6 milj.***euro*. 2018.gadā, salīdzinot ar 2017.gadu, atbrīvojumu no DRN samak­sas par videi kaitīgām precēm apmērs irpalielinājies par 9,5% jeb 6,7 milj. *euro*.

Šeit jāatzīmē, ka *DRN atbrīvojumu sistēma ir veidota ar konkrētu mērķi* – nodrošināt Latvijas saistības attiecībā uz ES direktīvu prasību izpildi atkritumu, tajā skaitā specifisku atkritumu, apsaimniekošanas jomā un īstenot paplašinātās ražotāju atbildības principa īstenošanu. Valsts ir noteikusi no ES Direktīvām izrietošas prasības atkritumu apsaimniekošanas jomā, kuru izpildei tiek piesaistīti atbilstošo preču ražotāju un tirgotāju līdzekļi, nodrošinot principa “piesārņotājs maksā” īstenošanu. *Tādejādi, ja komersants nodrošina šo prasību īstenošanu un sedz ar to saistītos izdevumus, viņš nodokli nemaksā. Nodoklis ir jāmaksā tajā gadījumā, ja netiek īstenotas atbilstošās atkritumu pārstrādes un reģenerācijas prasības.* Jāatzīmē, ka ES Direktīvas atkritumu sektorā paredz ekonomisko instrumentu izmantošanā, jo tiem ir pozitīvs efekts izvirzīto mērķu sasniegšanā.

Jāņem vērā, ka nodokļa likmju apmērs veidots 2-3 reizes augstāks, nekā atbilstošo atkritumu apsaimniekošanas izmaksas, lai panāktu ražotāju un tirgotāju aktīvu iesaisti un atbildību par viņu darbības rezultātā radīto atkritumu apsaimniekošanas nodrošināšanu atbilstošos apmēros, īstenojot ražotāju atbildības principu, kas izriet arī no ES prasībām.

### *4.7.3. Secinājumi*

1. DRN atbrīvojumi tiek piemēroti transportlīdzekļiem, kurus pirmo reizi pastāvīgi reģistrē LR, iepakojumam un vienreiz lietojamiem galda traukiem un piederumiem un videi kaitīgām precēm.
2. DRN atbrīvojumu kopējais apmērs 2018.gadā bija **211,2** milj. *euro*, kas ir **0,72%** no IKP un par **7 reizēm** lielāks nekā kopējie DRN ieņēmumi.
3. Tomēr nevar runāt par šādu summu kā potenciālo ieņēmumu daļu, jo nodokļa likmju apmērs, kas ir 2-3 reizes augstāks, nekā atbilstošo atkritumu apsaimniekošanas izmaksas, noteikts ar mērķi motivēt īstenot ražotāju atbildības principu un panākot ražotāju un tirgotāju aktīvu iesaisti un atbildību par viņu darbības rezultātā radīto atkritumu apsaimniekošanas nodrošināšanu atbilstošos apmēros, kas pretējā gadījumā būtu jānodrošina no valsts un pašvaldību budžetiem.

### 4.8. Transportlīdzekļu ekspluatācijas nodokļa un uzņēmumu vieglo transportlīdzekļu nodokļa atvieglojumi

### *4.8.1. Aktuālie transportlīdzekļu ekspluatācijas nodokļa un uzņēmumu vieglo transportlīdzekļu nodokļa atvieglojumi un atbrīvojumi*

Saskaņā ar *Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumu*Latvijā noteikti šādi transportlīdzekļa ekspluatācijas nodokļa (*turpmāk – TEN*) *atvieglojumi* :

1. **50%** apmērā Iekšlietu ministrijas padotībā esošu iestāžu transportlīdzekļiem;
2. **50%** apmērā Aizsardzības ministrijas padotībā esošu institūciju vai Nacio­nālo bruņoto spēku transportlīdzekļiem;
3. **50%** apmērā pašvaldības policijas iestāžu transportlīdzekļiem;
4. **75%** apmērā *(TEN maksā 25% apmērā)* lauksaimniecības produktu ražotāju, lauksaimniecības pakal­pojumu kooperatīvo sabiedrību un atzītu akvakultūras (dīķsaimniecības tipa) saimniecību kravas automobiļiem;
5. **75%** apmērā *(TEN maksā 25% apmērā)* transportlīdzekļiem, ar kuriem fi­ziskā vai juridiskā persona, kas iekļauta Lauku atbalsta dienesta maksā­jumu saņēmēju datubāzē, veic kravas pašpārvadājumus, ievērojot specifiskus nosacījumus;
6. **50%** apmērā daudzbērnu ģimeņu transportlīdzekļiem.

*TEN nemaksā* par *(detalizētāk skat. pielikumu Nr.1)*:

1. vienu personas ar invaliditāti īpašumā, turējumā vai valdījumā esošu vieglo automobili, motociklu, triciklu vai kvadriciklu;
2. diplomātiskās, konsulārās vai starptautiskās organizācijas pārstāvniecības vai tādas personas, kurai ir diplomātiskās vai konsulārās privilēģijas un imunitātes, īpašumā, turējumā vai valdījumā esošu transportlīdzekli;
3. transportlīdzekli, kuru noraksta vai arī noraksta vienlaikus ar citu reģistrācijas darbību*;*
4. operatīviem transportlīdzekļiem;
5. laiku, kad transportlīdzeklis normatīvajos aktos paredzētajos gadījumos bijis apķīlāts un tā izmantošana ceļu satiksmē bijusi liegta*;*
6. iepriekšējo periodu, ja transportlīdzeklis normatīvajos aktos noteiktajā kārtībā bijis atzīts par bezīpašnieka mantu*;*
7. laiku, kad transportlīdzeklis noziedzīga nodarījuma rezultātā, ko apliecina procesa virzītāja vai ārvalsts kompetentās iestādes izsniegti dokumenti vai informācija reģistrā par transportlīdzekli, nav bijis nodokļa maksātāja rīcībā*;*
8. laiku, kad Latvijā reģistrēts transportlīdzeklis bijis izvests no Latvijas un bijis reģistrēts ārzemēs*;*
9. transportlīdzekli, kas reģistrēti fiziskajai personai īpašumā, par laiku no šīs fiziskās personas nāves brīža līdz īpašnieka maiņas vai valdītāja reģistrācijas brīdim*;*
10. vēsturiskā spēkrata statusa transportlīdzekļiem;
11. sporta transportlīdzekli;
12. laiku, kad transportlīdzeklis noņemts no uzskaites atsavināšanai Latvijā vai izvešanai no Latvijas vai transportlīdzekļa reģistrācija pārtraukta uz laiku, nododot numura zīmes, vai arī transportlīdzeklis izslēgts no reģistra*;*
13. tādu transportlīdzekli, kas pēc savas konstrukcijas kā vienīgo mehānisko dzinējspēku izmanto enerģiju no transportlīdzeklī glabātās elektroenerģijas vai dzinējspēka glabāšanas iekārtas (piemēram, akumulators, kondensators, spararats vai ģenerators)*;*
14. vieglo transportlīdzekli, kura īpašniekam, turētājam vai valdītājam vai šādas personas laulātajam apgādībā ir bērns ar invaliditāti;
15. transportlīdzekli, kuru transportlīdzekļa īpašnieka maksātnespējas administrators noņem no uzskaites atsavināšanai Latvijā vai izvešanai no Latvijas, vai transportlīdzekli, kura reģistrāciju pārtrauc uz laiku, nododot numura zīmes*;*
16. vienu transportlīdzekli, kurš ir vai tiek reģistrēts īpašumā, turējumā vai valdījumā Sabiedroto spēku štāba loceklim vai viņa apgādājamam, ja šī persona nav Latvijas pilsonis vai pastāvīgais iedzīvotājs.

Savukārt saskaņā ar likumuuzņēmumu vieglo transportlīdzekļu nodokļa (*turpmāk tekstā – UVTN*) *nemaksā* par *(detalizētāk skatīt pielikumu Nr.1):*

* 1. operatīviem transportlīdzekļiem;
  2. demonstrācijas transportlīdzekļiem;
  3. iznomāšanai paredzētiem transportlīdzekļiem, ja transportlīdzekļu izno­mā­šanas pakalpojumi kopā ar transportlīdzekļu tirdzniecību veido ne mazāk kā 90% no kopējā apgrozījuma;
  4. transportlīdzekļiem, kuri tiek izmantoti tikai saimnieciskās darbības vajadzībām;
  5. lauksaimniecības zemes apstrādātāju transportlīdzekļiem, ievērojot likumā paredzētos noteikumus*;*
  6. laiku, kad transportlīdzeklis noziedzīga nodarījuma rezultātā, ko apliecina procesa virzītāja vai ārvalsts kompetentās iestādes izsniegti dokumenti vai informācija reģistrā par transportlīdzekli, nav bijis nodokļa maksātāja rīcībā;
  7. laiku, kad transportlīdzeklis normatīvajos aktos paredzētajos gadījumos bijis apķīlāts un tā izmantošana ceļu satiksmē bijusi liegta;
  8. laiku, kad transportlīdzeklis noņemts no uzskaites atsavināšanai Latvijā vai izvešanai no Latvijas vai transportlīdzekļa reģistrācija pārtraukta uz laiku, nododot numura zīmes*;*
  9. vēsturiskā spēkrata statusa transportlīdzekli;
  10. sporta transportlīdzekli;
  11. laiku, kad Latvijā reģistrēts transportlīdzeklis bijis izvests no Latvijas un bijis reģistrēts ārzemēs;
  12. transportlīdzekli, kuru transportlīdzekļa īpašnieka maksātnespējas administrators noņem no uzskaites atsavināšanai Latvijā vai izvešanai no Latvijas, vai transportlīdzekli, kura reģistrāciju pārtrauc uz laiku, nododot numura zīmes;
  13. fiziskās personas transportlīdzekli, kuru komersants vai ārvalsts komer­san­ta filiāle, vai zemnieku saimniecība lieto uz nomas līguma pamata un par kuru šai personai, izmaksājot nomas maksu par transportlīdzekli, ietur IIN;
  14. tādu transportlīdzekli, ko komersants vai ārvalsts komersanta filiāle, vai zemnieku saimniecība lieto, pamatojoties uz nomas līgumu, kurš noslēgts ar fizisko personu, kas reģistrēta VID kā saimnieciskās darbības veicēja, kas patstāvīgi rezumējošā kārtībā aprēķina un iemaksā IIN no nomas maksas par transportlīdzekli.

### *4.8.2. Transportlīdzekļu ekspluatācijas nodokļa un uzņēmumu vieglo transportlīdzekļu nodokļa atvieglojumu apmērs*

Kopā TEN un UVTN atvieglojumu apmērs, par kuriem ir pieejama informācija, **2018.gadā** bija **16,7** milj. *euro*, kas ir **14,4%** no kopējiem TEN un UVTN ieņēmumiem un **0,06%** no IKP.

20.tabula

**TEN un UVTN** **atvieglojumu1 apmērs 2016. – 2018.gadā**

| **Nodokļa atbrīvojumi un atvieglojumi** | **2016** | **2017** | *% pret iepr. gadu* | **2018** | | | |
| --- | --- | --- | --- | --- | --- | --- | --- |
| **Milj. *euro*** | | **Milj. *euro*** | *% pret iepr. gadu* | *% pret TEN vai UVTN ieņēm.* | *% pret IKP* |
| 1. **Transportlīdzekļi, kas atbrīvoti no TEN2:** | **4,9** | **7,8** | ***58,5*** | **8,7** | ***11,5*** | ***9,2*** | ***0,03*** |
| * 1. Motocikli, kvadricikli, tricikli | 0,02 | 0,03 | *37,1* | 0,02 | *-10,57* | *0,0* | *0,00* |
| * 1. Vieglie automobiļi (*reģ. pirms 2005.gada*) | 3,5 | 5,0 | *42,5* | 4,9 | *-0,7* | *5,2* | *0,00* |
| * 1. Vieglie automobiļi (*reģ. pēc 2005.gada*) | 1,3 | 2,1 | *57,7* | 2,8 | *34,3* | *3,0* | *0,00* |
| * 1. Vieglie automobiļi (*reģ. pēc 31.12.2008. līdz 31.12.2016.)* | - | 0,5 | *-* | 0,6 | *12,2* | *0,6* | *0,00* |
| * 1. Vieglie automobiļi (*reģ. pēc 31.12.2008.un pirmo reizi reģ. Latvijā ar 01.01.2017*) | - | 0,1 | *-* | 0,2 | *166,9* | *0,3* | *0,00* |
| * 1. Autobusi un kravas automobiļi | 0,1 | 0,1 | *3,1* | 0,1 | *0,1* | *0,1* | *0,00* |

20.tab. turpinājums

| **Nodokļa atbrīvojumi un atvieglojumi** | **2016** | **2017** | *% pret iepr. gadu* | **2018** | | | |
| --- | --- | --- | --- | --- | --- | --- | --- |
| **Milj. *euro*** | | **Milj. *euro*** | *% pret iepr. gadu* | *% pret TEN vai UVTN ieņēm.* | *% pret IKP* |
| 1. **Piemērotie TEN atvieglojumi:** | **1,9** | **2,7** | ***40,6*** | **3,1** | ***15,7*** | ***3,3*** | ***0,01*** |
| * 1. 50% apmērā IeM padotības iestāžu, AM padotības iestāžu, NBS, pašvaldības policijas iestāžu transportlīdzekļiem | 0,2 | 0,2 | *-0,8* | 0,2 | *11,8* | *0,2* | *0,00* |
| * 1. 75% apmērā (*50% pirms 2017.gada*) lauksaimniecības produktu ražotāju, lauksaimniecības pakalpojumu kooperatīvo sabiedrību un atzītu akvakultūras saimniecību transportlīdzekļiem | 0,5 | 1,3 | *166,1* | 1,4 | *14,1* | *1,5* | *0,00* |
| * 1. 50% apmērā (2*0% pirms 2016.gada*) personu, kuru apgādībā ir trīs vai vairāk nepilngadīgi bērni, transportlīdzekļiem | 1,3 | 1,3 | *0,0* | 1,5 | *18,0* | *1,6* | *0,00* |
| 1. **Transportlīdzekļi, kas atbrīvoti no UVTN 3** | **3,9** | **4,3** | ***9,4*** | **4,8** | ***12,5*** | ***22,5*** | ***0,02*** |
| **KOPĀ** | **10,8** | **14,8** | ***37,4*** | **16,7** | ***12,6*** | ***14,4*** | ***0,06*** |

1 *Galvenie atbrīvojumi un atvieglojumi, par kuriem pieejama informācija*

2 *Atbrīvojumi par invalīdu, diplomātisko, konsulāro vai starptautisko organizāciju pārstāvniecību transportlīdzekļiem, operatīvajiem transportlīdzekļiem, transportlīdzekļiem ar vēsturiskā spēkrata statusu, sporta transportlīdzekļiem, bērnu-invalīdu apgādnieku transportlīdzekļiem un transportlīdzekļiem ar elektromotoru, saskaņā ar Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likuma 6.pantu*

3 *Atbrīvojumi operatīvajiem transportlīdzekļiem, ražotāju demonstrācijas transportlīdzekļiem, nomas transportlīdzekļiem ar specifiskiem nosacījumiem, transportlīdzekļiem, kuri tiek izmantoti tikai saimnieciskās darbības vajadzībām, transportlīdzekļiem ar vēsturiskā spēkrata statusu, sporta transportlīdzekļiem, saskaņā ar Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likuma 14.pantu*

***Avots****: CSDD dati uz 2019.gada septembri un FM aprēķini*

2018.gadā, salīdzinot ar 2017.gadu, TEN un UVTN atvieglojumu apmērs pieaudzis par 1,9 milj. *euro* jeb par 12,6%.

Pēdējos gados būtiskāko atvieglojuma apmēru veido UVTN atbrīvojumi, kas 2018.gadā veidoja 22,5% no kopējiem UVTN ieņēmumiem. Šī atvieglojuma pozīcija ietver visus likumā noteiktos UVTN atbrīvojuma veidus, izņemot tos, kuri piemērojami par konkrētu laika periodu vai nomas līgumu vai transportlīdzeklis ar kuru apstrādā lauksaimniecībā esošu zemi. 2018.gadā no UVTN maksāšanas tika atbrīvoti 11 732 transportlīdzekļi.

Savukārt katru gadu apmēram trešdaļu no kopējā transportlīdzekļu nodokļu atvieglojuma apmēra veido TEN atbrīvojums vieglajiem automobiļiem, kas reģistrēti pirms 2005.gada. 2018.gadā šis atbrīvojums veidoja 5,2% no kopējiem TEN ieņēmumiem. Kopumā no TEN maksāšanas 2018.gadā atbrīvoti 67 837 transportlīdzekļi.

20.tabulā minētie atvieglojumi un atbrīvojumi 2018.gadā veidoja tikai 0,06% no IKP, līdz ar to salīdzinājumā ar citu nodokļu atvieglojumiem, transportlīdzekļu nodokļu atvieglojumu ietekme vērtējama kā nebūtiska.

### *4.8.3. Secinājumi*

1. *Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likums* paredz gan TEN atvieglojumus, samazinot nodokļa apmēru par konkrētiem procentiem, gan TEN un UVTN atbrīvojumus.

2. Kopā TEN un UVTN atvieglojumu apmērs, par kuriem ir pieejama informācija, 2018.gadā bija **16,7** milj. *euro*, kas ir **14,4%** no kopējiem TEN un UVTN ieņēmumiem un **0,06%** no IKP

3. Tā kā transportlīdzekļu nodokļu atvieglojumi 2018.gadā veidoja tikai **0,06%** no IKP, to ietekme vērtējama kā nebūtiska.

### 4.9. Elektroenerģijas nodokļa atvieglojumi

### *4.9.1. Aktuālie elektroenerģijas nodokļa* *atvieglojumi*

Saskaņā ar *Elektroenerģijas nodokļa likumu* (*turpmāk – likums*) no elektroenerģijasnodokļa *(turpmāk – EN)* tiek atbrīvota elektroenerģija, ko izmanto:

* 1. preču pārvadājumiem un sabiedriskajiem pasažieru pārvadājumiem, tajā skaitā dzelzceļa transportā un pilsētu sabiedriskajos pasažieru pārvadājumos;
  2. mājsaimniecību lietotāji.

No nodokļa tiek atbrīvota arī elektroenerģija, kas piegādāta citu ES vai citu ārvalstu pārstāvjiem vai organizācijām *(detalizētāk skatīt pielikumu Nr.1):*

* 1. saistībā ar diplomātiskajām vai konsulārajām attiecībām;
  2. starptautiskajām organizācijām, kas par tādām atzītas to valstu iestādēs, kurās šīs organizācijas atrodas, kā arī šo organizāciju biedriem saskaņā ar starptautiskajām šo organizāciju dibināšanas konvencijām vai to mītnes zemes nolīgumiem;
  3. jebkuras Ziemeļatlantijas līguma organizācijas dalībvalsts bruņotajiem spēkiem, izņemot dalībvalsti, kurā iekasē elektroenerģijas nodokli, kā arī bruņotajiem spēkiem, kas minēti Eiropas Padomes 1990.gada 3.decembra lēmuma [90/640/EEK](http://eur-lex.europa.eu/eli/dec/1990/640?locale=LV) [1.pantā](http://likumi.lv/doc.php?id=150692#p1), šo bruņoto spēku patēriņam un civilpersonālam, kas tos pavada, vai šo bruņoto spēku virtuves vai ēdnīcu vajadzībām;
  4. patēriņam saskaņā ar līgumiem, kas noslēgti ar ārvalstīm, kuras nav ES dalībvalstis, vai starptautiskajām organizācijām, ja vien attiecībā uz atbrīvojumu no pievienotās vērtības nodokļa šāds līgums ir atļauts vai apstiprināts.

Elektroenerģijai, ko piegādā personām ielu apgaismošanas pakalpojumu sniegšanai, nodokli aprēķina pēc likmes 0 *euro* par megavatstundu.

### *4.9.2. Elektroenerģijas nodokļa atvieglojumu apmērs*

Elektroenerģijas nodokļa atbrīvojumu kopējais apmērs **2018.gadā** bija **2,6** milj. *euro*, kas ir **0,01%** no IKP. 2018.gadā elektroenerģijas nodokļa atbrīvojumu apmērs bija 52,7% no faktiskajiem elektroenerģijas nodokļa ieņēmumiem (4,9 milj. *euro*). Salīdzinājumā ar iepriekšējo gadu, 2018.gadā kopējais atbrīvojumu apmērs ir palielinājies par 0,03 milj. *euro* jeb 1,3%.

21.tabula

**Elektroenerģijas nodokļa atbrīvojumu apmērs 2016. – 2018.gadā**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nodokļa atvieglojums** | **2016** | **2017** | *% pret iepr. gadu* | **2018** | | | |
| **Milj. *euro*** | | **Milj. *euro*** | *% pret iepr. gadu* | *% pret EN ieņēm.* | *% no IKP* |
| 1. **Elektroenerģija, kas atbrīvota no nodokļa saskaņā ar likuma 6.panta pirmo daļu***, tai skaitā,* kas iegūta: | **6,6** | **-** | **-** | **-** | **-** | **-** | **-** |
| * 1. No atjaunojamajiem energore­sursiem *(nav spēkā no 01.01.2017.)* | 1,4 | - | - | - | - | - | - |
| * 1. Hidroelektrostacijās *(nav spēkā no 01.01.2017.)* | 3,2 | - | - | - | - | - | - |
| * 1. Koģenerācijas stacijās *(nav spēkā no 01.01.2017.)* | 2,0 | - | - | - | - | - | - |
| 1. **Elektroenerģija, kas atbrīvota no nodokļa saskaņā ar likuma 6.panta otro un trešo daļu,** *t.sk.:* | **2,6** | **2,5** | ***-2,8*** | **2,5** | ***1,5*** | ***50,9*** | ***0,01*** |
| * 1. Elektroenerģija, kas izmantota elektroenerģijas ražošanai, sadalei un pārvadei *(nav spēkā no 01.01.2017.)* | 0,6 | - | - | - | - | **-** | **-** |
| * 1. Elektroenerģija, kas izmantota siltumenerģijas un elektro­enerģijas ražošanai koģenerācijā *(nav spēkā no 01.01.2017.)* | 0,1 | - | - | - | - | **-** | **-** |
| * 1. Elektroenerģija, kas izmantota preču pārvadājumiem un sabied­ris­kajiem pasažieru pārvadā­jumiem | 0,1 | 0,1 | *2,1* | 0,1 | *15,4* | *2,5* | *0,00* |
| * 1. Elektroenerģija, kas piegādāta mājsaimniecībām | 1,7 | 1,6 | *-5,2* | 1,7 | *1,1* | *33,1* | *0,01* |
| * 1. Elektroenerģija, kas izmantota citu Eiropas Savienības dalībvalstu vai citu ārvalstu pārstāvjiem vai organizācijām | 0,03 | 0,004 | *-84,4* | 0,00 | *-33,9* | *0,1* | *0,00* |
| * 1. Elektroenerģija, kas tiešā veidā izlietota elektroenerģijas sadalei un pārvadei1 | 0,0 | 0,76 | *100,0* | 0,8 | *0,8* | *15,3* | *0,00* |
| 1. **Apliekamais elektroenerģijas daudzums, kas piegādāts personām ielu apgaismošanas pakalpojumu sniegšanai, un kas atbrīvots no nodokļa saskaņā ar likuma 6.panta piekto daļu** | **0,01** | **0,09** | ***672,0*** | **0,09** | ***-4,8*** | ***1,8*** | ***0,00*** |
| **KOPĀ** | **9,2** | **2,6** | ***-71,8*** | **2,6** | ***1,3*** | ***52,7*** | ***0,01*** |

*1 Atbrīvojums nav detalizētāk atšifrējams. Tas ietvert elektroenerģiju, kas izmantota pārvadājumiem, ES dalībvalstu vai citu ārvalstu pārstāvjiem vai organizācijām vai piegādāta mājsaimniecībām*

***Avots:*** *FM aprēķini un dati no elektroenerģijas nodokļa deklarācijām uz 02.09.2019.*

Vislielākās izmaiņas EN atvieglojumu apmērā bijušas 2017.gadā, jo no 2017.gada 1.janvāra vairs nav spēkā nodokļa atbrīvojumi elektroenerģijai, kas iegūta no atjaunojamiem energoresursiem, hidroelektrostacijās, koģenerācijas stacijās un ko izmanto elektroenerģijas ražošanai un siltumenerģijas un elektroenerģijas ražošanai koģenerācijā.  Minētie EN atbrīvojumi tika atcelti, lai novērstu praksē izveidojušās situācijas, kad Latvijas Republikā reģistrēti EN maksātāji iegādājas elektroenerģiju Nord Pool Spot biržā, bet uzņēmums, kas ir reģistrēts valstī, kas nav Eiropas Savienības dalībvalsts piegādā Latvijas komersantam elektroenerģijas izcelsmes apliecinājumu, kas savukārt varēja tikt izdots citā Eiropas Savienības dalībvalstī. Līdz ar to tiek secināts, ka elektroenerģijas izcelsmes apliecinājuma pirkšana notika atsevišķi no elektroenerģijas iegādes biržā un šādos gadījumos nebija iespējams noteikt, vai no biržas iepirktā elektroenerģija ir iegūta no atjaunojamiem energoresursiem, kā arī nebija iespējams izsekot tam, vai šī elektroenerģija ir tā pati par kuru, citā Eiropas Savienības dalībvalstī ir izsniegts elektroenerģijas izcelsmes apliecinājums.

2018.gadā lielākie elektroenerģijas nodokļa atvieglojumi pēc to apmēra tiek piemēroti elektroenerģijai, kas piegādāta mājsaimniecībām (62,8%) un elektroenerģijai, kas tiešā veidā izlietota elektroenerģijas sadalei un pārvadei (29,1%).

16.att. **Elektroenerģijas nodokļa atvieglojumu procentuālais sadalījums pēc to apmēra 2018.gadā**

***Avots:*** *FM aprēķini*

### *4.9.3. Secinājumi*

1. Elektroenerģijas nodokļa likums paredz vairākus nodokļa atbrīvojumu veidus un vienu atvieglojumu, kas tiek piemērots ielu apgaismošanas pakalpojumu sniegšanai.
2. Elektroenerģijas nodokļa atbrīvojumu kopējais apmērs 2018.gadā bija **2,6** milj. *euro* jeb **0,01%** no IKP. 2018.gadā elektroenerģijas nodokļa atbrīvojumu apmērs bija 52,7% no faktiskajiem elektroenerģijas nodokļa ieņēmumiem.
3. 2018.gadā elektroenerģijas nodokļa atbrīvojumu apmērs salīdzinājumā ar iepriekšējo gadu **palielinājies par 0,03 milj. *euro*** jeb 1,3%, kam pamatā ir atbrīvojums elektroenerģijai, kas piegādāta mājsaimniecībām un izmantota preču pārvadājumiem un sabiedriskajiem pasažieru pārvadājumiem pieaugums.
4. 2018.gadā lielākie elektroenerģijas nodokļa atvieglojumi pēc to apmēra tiek piemēroti elektroenerģijai, kas piegādāta mājsaimniecībām (62,8%) un elektroenerģijai, kas tiešā veidā izlietota elektroenerģijas sadalei un pārvadei (29,1%).

### 4.10. Izložu un azartspēļu nodokļa atvieglojumi

### *4.10.1. Aktuālie izložu un azartspēļu nodokļa* *atvieglojumi*

Latvijā ir spēkā **divi** izložu un azartspēļu nodokļa atbrīvojumi:

1) no valsts nodevas par speciālās atļaujas (licences) izsniegšanu ir atbrīvotas un ar izložu nodokli netiek apliktas sabiedriskās organizācijas un to apvienības un reliģiskās organizācijas, ja tās organizē likumā noteiktās vietēja mēroga vienreizēja rakstura izlozes;

2) ar azartspēļu nodokli netiek apliktas 9

azartspēles, kas tiek organizētas transportlīdzekļos, kuri veic starptautiskus reisus, ja spēļu zāli var izmantot tikai reģistrēti pasažieri.

Pēc Izložu un azartspēļu uzraudzības inspekcijas informācijas ir piemērots izložu nodevas atbrīvojums tikai vietēja mēroga vienreizēja rakstura izlozēm, ko organizēja viena sabiedriskā organizācija (izložu nodevas atbrīvojuma apmērs ir 35 *euro*) 2018.gadā.

### Nobeiguma secinājumi un priekšlikumi

* 1. Nodokļu atvieglojumu ziņojums izstrādāts, lai veidotu sabiedrības labāku izpratni par nodokļu atvieglojumiem, to apmēru, mērķi un ietekmi uz budžeta ieņēmumiem.
  2. Regulāra nodokļu atvieglojumu efektivitātes izvērtēšana ir nepieciešama, jo jāpārliecinās, vai tie sasniedz izvirzīto mērķi, nerada konkurences kropļojumus, būtiskas papildizmaksas un administratīvo slogu.
  3. Nodokļu izdevumi (atvieglojumi) ir valsts nesaņemtie ienākuminodokļa atvieglojumu pastāvēšanas dēļ. Par nodokļu atvieglojumu var uzskatīt jebkuras novirzes no attiecīgās valsts likumos noteiktā vispārējā nodokļu režīma, kas kādam nodokļu maksātājam vai maksātāju grupai paredz nodokļa sloga samazinājumu vai izdevīgāku nodokļa nomaksas kārtību, vadoties pēc kritērija, ka nodokļu maksātājs vai to grupa atbilst nodokļu likumā noteiktai pazīmei (ienākumu apmērs, ģimenes stāvoklis, saimnieciskās darbības veids, reģions u.tml.).
  4. Ziņojumā nodokļu atvieglojumu ietekme vērtēta pēc zaudēto ieņēmumu metodes*,* kuri nenonāk budžetā šo nodokļu atvieglojumu piemērošanas rezultātā. Pie tam ziņojumā detalizētāk tiek aplūkoti būtiskākie nodokļu atvieglojumi, kuru īpatsvars no iekšzemes kopprodukta ir vismaz 0,05 procenti, kā arī tie, kuru apmēri ir nosakāmi.
  5. 2018.gadā kopējais būtiskāko nodokļu atvieglojumu apmērs bija **2 233,4**milj. *euro*, kas **ir vairāk kā 1/3 daļa jeb** **37%** no analizēto nodokļu kopējiem ieņēmumiem un **7,56%** no IKP
  6. 2018.gadā, salīdzinot ar 2017.gadu, kopējais nodokļu atvieglojumu apmērs ir samazinājies par 11,5%, ko, galvenokārt, ietekmēja nodokļu atvieglojumu izmantošanas intensitāte un nodokļu politikas izmaiņas.
  7. Lielākie nodokļu atvieglojumi pēc to apmēra 2018.gadā bija pievienotās vērtības nodokļa un iedzīvotāju ienākuma nodokļa atvieglojumi – attiecīgi **39,6**% un **35,8**% no visiem identificējamiem nodokļu atvieglojumiem pēc to apmēra. Pārējo nodokļu atvieglojumu apmērs nav tik būtisks.
  8. **Nodokļu atvieglojumus nosacīti var iedalīt pēc to mērķa**. Lielākie nodokļu atvieglojumi pēc to apmēra un mērķa tiek piešķirti *sociālā rakstura atvieglojumiem* – **76,3%** no visiem nodokļu atvieglojumiem pēc to apmēra. Tā kā no 2018.gada ir mainījusies uzņēmumu ienākuma nodokļa sistēma, mainījusies arī nodokļu atvieglojumu struktūra pēc tā mērķa. Proti, *investīciju veicināšanai* 2018.gadātika piešķirti vien **5,1%** (2017.gadā tie bija 13,4%) no visiem nodokļu atvieglojumiem pēc to apmēra, jo pati uzņēmumu ienākuma nodokļa sistēma jau ir veidota investīciju veicināšanai. *Dabas resursu aizsardzībai* un *lauksaimniecībai* tiek piešķirti attiecīgi – **9,5%** un **2,0%** no visiem nodokļu atvieglojumiem pēc to apmēra.
  9. **Iedzīvotāju ienākuma nodokļa atvieglojumu apmērs** 2018.gadā sastādīja **798,7** milj. *euro*, kas **ir aptuveni puse jeb 46,2% no kopējiem IIN ieņēmumiem** 2018.gadā. Procentuāli lielāko daļu no tiem 2018.gadā veidoja pensionāra neapliekamais minimums – 37,8%, neapliekamie ienākumi – 21,0%, neapliekamais minimums – 16,8% un atvieglojumi par apgādībā esošām personām – 16,1%. Saskaņā ar VID sniegto informāciju, pēdējo gadu laikā ir vērojams arī straujš IIN atmaksu pieaugums, kas skaidrojams ar diferencētā neapliekamā minimuma ieviešanu no 2016.gada.
  10. Kopējais **uzņēmumu ienākuma nodokļa atvieglojumu apmērs** 2018.gadā bija **6,7** milj. *euro*, kas ir **2,2%** no kopējiem UIN ieņēmumiem un sastāda **0,3%** no visiem identificējamiem nodokļu atvieglojumiem pēc to apmēra. Salīdzinot ar iepriekšējiem gadiem, UIN atvieglojuma apmērs ir būtiski samazinājies jeb 2018.gadā, salīdzinot ar 2017.gadu, UIN atvieglojumu apmērs ir samazinājies par**97,5%**,kas saistīts ar jaunā *Uzņēmumu ienākuma nodokļa likuma* stāšanos spēkā ar 2018.gadu, ar ko tika atcelti vairākums iepriekš piemēroto nodokļu atvieglojumu. Tā kā no 2018.gada ir spēkā jauna UIN sistēma, kas ir veidota investīciju veicināšanai, tā pēc būtības nav salīdzināma ar iepriekšējo sistēmu.
  11. **Mikrouzņēmumu nodokļa** režīmu kā atvieglotu nodokļu režīmu var uzskatīt par nodokļu atvieglojumu, jo tas paredz nodokļa sloga samazinājumu mikrouzņēmumos nodarbinātajiem, salīdzinot ar nodarbinātajiem, kas maksā darbaspēka nodokļus vispārējā režīmā. Tā 2018.gadā, pieņemot, ja pastāvošie MUN maksātāji būtu maksājuši IIN un VSAOI kā parastajā režīmā, neiegūto nodokļu ieņēmumu apmērs sastāda ap **112,4** milj. *euro*, kas ir **1,2 reizes** lielāki kā kopējie MUN ieņēmumi un sastāda **5,0%** no visiem identificējamiem nodokļu atvieglojumiem pēc to apmēra. Jāatzīmē, ka 2018.gadā, salīdzinot ar 2017.gadu, teorētiski neiegūtie ieņēmumi ir nedaudz samazinājušies par 34,7 milj. *euro* jeb 23,6%, kas skaidrojams ar to, ka Latvijas valdība veica pasākumus, lai ierobežotu šo režīmu: samazinot apgrozījuma slieksni, paaugstinot nodokļu likmi un citus pasākumus.
  12. **Nekustāmā īpašuma nodokļa** atvieglojumu apmērs **2018.gadā** bija **18,2 milj. *euro***, kas sastāda **8,2%** no NĪN ieņēmumiem un **0,06%** no IKP. Pie tam 2018.gadā, salīdzinot ar 2017.gadu, NĪN atvieglojumu apmērsir pieaudzis par2,2milj. *euro*, bet, salīdzinot ar 2015.gadu, jau par 8,1 milj. *euro*. Tā kā pašvaldībām ir piešķirtas plašas tiesības NĪN likmes un dažādu atvieglojumu noteikšanā, tad **88,8%** no kopējā NĪN atvieglojumu apmēra sastāda pašvaldību saistošajos noteikumos noteiktie nodokļu atvieglojumi (2018.gadā – 16,2 milj. *euro*). Pie tam gandrīz pusi no kopējā atvieglojumu apmēra, kas noteikts pašvaldību saistošajos noteikumos, sastāda Rīga domes piešķirtie nodokļa atvieglojumi (2018.gadā - 9,3 milj. *euro*). Īpaši jāizceļ *Rīgas* domes papildus piešķirtos nodokļa atvieglojumus ģimenēm ar bērniem, pie tam no 2018.gada Rīgā tiek piešķirts jauns nodokļa atvieglojums personām, kas pārņēmušas dzī­vo­ja­mās mājas pārvaldīšanu no pašvaldības. Savukārt *Jūrmalā* piešķirtais NĪN atvieglojums par zemes īpašumiem, ja fiziska persona deklarējusi pamata dzīvesvietu Jūrmalas administratīvajā teritorijā, veidoja 18,7% no kopējā atvieglojumu apmēra un 94,4% no Jūrmalas kopējā atvieglojumu apjoma.
  13. Kopējais **pievienotās vērtības nodokļa atvieglojumu apmērs** 2018.gadā sastādīja **884,7** milj. *euro*, kas ir **36,0%** no kopējiem PVN ieņēmumiem. Šajā summā ietilpst ar PVN neapliekamo preču un pakalpojumu apmērs (778,8 milj. *euro*) un ar PVN samazinātām likmēm apliekamo preču un pakalpojumu apmērs (105,9 milj. *euro*).
  14. 2018.gadā kopējais a**kcīzes nodokļa atvieglojumu apmērs** bija **182,1** milj. *euro*, kas ir **17,7%** no kopējiem AN ieņēmumiem un **0,62%** no IKP, tai skaitā AN samazināto likmi apliekamo darījumu apmērs bija 60,9 milj. *euro*, bet AN atbrīvojumu apmērs – 121,2 milj. *euro.* 2018.gadā, salīdzinot ar 2017.gadu, kopējais AN atvieglojumu apmērs palielinājies par 11,6%, tostarp: par samazinātām likmēm – par 6,2%, bet par atbrīvojumiem – par 14,6%. Lielāko daļu no ar samazinātām akcīzes nodokļa likmēm apliekamo darījumu apmēra veido *dīzeļdegviela, kas paredzēta izmantošanai lauksaimniecības mērķiem*. Arī attiecībā uz atbrīvojumiem lielākais atbrīvojums pēc tā apmēra tika piemērots naftas produktiem, no kuriem lielāko daļu veido atbrīvojums naftas produktiem, kurus piegādā un izmanto gaisakuģiem, kuri netiek izmantoti privātai atpūtai un izklaidei. Otrs lielākais atbrīvojumu apmērs ir par alkoholiskajiem dzērieniem, no kuriem lielāko daļu veido atbrīvojums par denaturēto spirtu, ko izmanto nepārtikas preču ražošanā vai izmanto tehniskajām vajadzībām.
  15. **Dabas resursu nodokļa atbrīvojumu kopējais apmērs** 2018.gadā bija **211,2** milj. *euro,* kas, lai gan sastāda tikai **9,5%** no visiem identificējamiem nodokļu atvieglojumiem pēc to apmēra, gandrīz **7 reizes pārsniedz** kopējos dabas resursu nodokļa ieņēmumus. Tomēr, kā norāda VARAM, nevar runāt par šādu summu kā potenciālo ieņēmumu daļu, jo nodokļa likmju apmērs veidots tādejādi, kas tas ir 2-3 reizes augstāks, nekā atbilstošo atkritumu apsaimniekošanas izmaksas, ar mērķi motivēt īstenot ražotāju atbildības principu un panākot ražotāju un tirgotāju aktīvu iesaisti un atbildību par viņu darbības rezultātā radīto atkritumu apsaimniekošanas nodrošināšanu atbilstošos apmēros. Piemērojot atbrīvojumus no DRN, tiek nodrošinātas Latvijas saistības attiecībā uz ES direktīvu prasībām noteiktu veidu atkritumu pārstrādei un reģenerācijai, īstenoti Direktīvās noteiktie principi un piemērojamie ekonomiskie instrumenti. DRN atbrīvojumu mehānisms nodrošina finansējumu specifisko atkritumu atbilstošai apsaimniekošanai, kas pretējā gadījumā būtu jāpiesaista no valsts un pašvaldību budžetiem.
  16. Turpmāk būtu lietderīgi noteikt terminētus nodokļa atvieglojumus, kā arī nodokļu atvieglojumu kopējo ierobežojumu attiecībā pret IKP. Tāpat, ieviešot jaunus atvieglojumus, būtu nepieciešams noteikt to mērķi un rezultatīvos rādītājus, kā arī izvērtēt, vai efektīvāk nebūtu sniegt tiešu valsts atbalstu subsīdiju vai pabalstu veidā mērķētai iedzīvotāju sociāli grupai, un atteikties no mazāk efektīviem nodokļu atvieglojumiem.
  17. Atsevišķu atvieglojumu apmērs, kas izteikts naudas izteiksmē (piemēram, iedzīvotāju ienākuma nodokļu atvieglojumi personām ar invaliditāti un politiski represētām personām) nav mainīts jau vairākus gadus, tāpēc būtu lietderīgi izvērtēt šo atvieglojumu paaugstināšanas iespējas.
  18. Finanšu ministrija lai nodrošinātu, ka nodokļu atvieglojumu piemērošanas rezultātā iedzīvotāju un komersantu rīcībā palikušie līdzekļi palīdz sasniegt valsts mērķus un prioritātes, atbilstoši 2018.gada 31.maijā publicētajam Valsts kontroles ziņojumam *“Nodokļu atlaides – neredzamie budžeta izdevumi”,* plāno iekļaut nodokļu politikas pamatnostādnēs nākamajam periodam konkrētu darbību plānu un termiņus secīgai un sistēmiskai spēkā esošo nodokļu atvieglojumu pārskatīšanai, definējot to mērķus, kā arī nosakot konkrētus sasnieguma rādītājus, kas ļautu novērtēt mērķu sasniegšanas pakāpi.

05.12.2019.

Finanšu ministrijas

Nodokļu analīzes departaments

I.Kodoliņa-Miglāne 67083902

[Ieva.Kodolina-Miglane@fm.gov.lv](mailto:Ieva.Kodolina-Miglane@fm.gov.lv)

V.Jureviča 67095560

[Viktorija.Jurevica@fm.gov.lv](mailto:Viktorija.Jurevica@fm.gov.lv)

M. Jaunzeme 67095657

M[adara.Jaunzeme@fm.gov.lv](mailto:adara.Jaunzeme@fm.gov.lv)

D. Dzelme-Urbāne 67095661

Daina[.Dzelme-Urbane@fm.gov.lv](mailto:.Dzelme-Urbane@fm.gov.lv)

1. ***Saite****: [Padomes Direktīva 2011/85/ES - EUR-Lex](http://eur-lex.europa.eu/LexUriServ/LexUriServ.do?uri=OJ:L:2011:306:0041:0047:LV:PDF)*  [↑](#footnote-ref-1)
2. *OECD (2010).Tax expenditures in OECD countries, OECD publishing with reference to Anderson, B. (2008)* [↑](#footnote-ref-2)
3. *Schick A., Performance Budgeting and Accrual Budgeting: Decision Rules or Analytic Tools, 2007* [↑](#footnote-ref-3)
4. *OECD, Seminar “Tax Incentives – Promises and Pitfalls”* [↑](#footnote-ref-4)
5. *OECD, „Policy Framework for Investment”, 2006*

   *A.Klemm, „Causes, Benefits, and Risks of Business Tax Incentives”, 2009* [↑](#footnote-ref-5)
6. *Valsts nodokļu politikas pamatnostādnēm 2018. – 2021.gadam.* ***Saite****:* [*https://likumi.lv/doc.php?id=291013*](https://likumi.lv/doc.php?id=291013) [↑](#footnote-ref-6)
7. *Ministru kabineta 2019.gada 13.septembra sēdes protokols Nr.41 1.§ “Informatīvais ziņojums “Par fiskālās telpas pasākumiem un izdevumiem prioritārajiem pasākumiem valsts budžetam 2020.gadam un ietvaram 2020.–2022.gadam”” 18.punkts.* ***Saite****:* <http://tap.mk.gov.lv/mk/mksedes/saraksts/protokols/?protokols=2019-09-13> [↑](#footnote-ref-7)
8. ***Nodokļa plaisa jeb ķīlis*** *(tax wedge) – raksturo starpību starp darba ņēmēja neto ienākumiem un to, cik šis darbaspēks izmaksā darba devējam. To aprēķina kā darba nodokļu (IIN un darba ņēmēja un darba devēja VSAOI) procentuālo attiecību pret darba algu pirms visu nodokļu nomaksas un darba devēja VSAOI summu* [↑](#footnote-ref-8)
9. *Eurostat dati par nodokļu plaisu rādītājiem Eiropas Savienības valstīs, zemo algu saņēmējiem.* **Saite:**[**http://appsso.eurostat.ec.europa.eu/nui/show.do?dataset=earn\_nt\_taxwedge&lang=en**](http://appsso.eurostat.ec.europa.eu/nui/show.do?dataset=earn_nt_taxwedge&lang=en) [↑](#footnote-ref-9)
10. *Izmaksas, kas netiek investētas uzņēmumu attīstībā, t.sk., dividendes, ar saimniecisko darbību nesaistītie izdevumi, reprezentācijas izmaksas, kas pārsniedz noteikto apmēru, u.c.* [↑](#footnote-ref-10)
11. *Labklājības ministrijas 2016.gada 30.augusta informatīvais ziņojums „Par Mikrouzņēmumu nodokļa likuma praktiskās īstenošanas gaitu un rezultātiem, kā arī mazās saimnieciskās darbības veicēju sociālo nodrošinājumu”* [↑](#footnote-ref-11)
12. *2011.gada 15.decembra (stājās spēkā 01.01.2012.) likumprojekta "Grozījumi Mikrouzņēmumu nodokļa likumā" sākotnējās ietekmes novērtējuma ziņojums (anotācija)*

    ***Saite****:* [*http://titania.saeima.lv/LIVS11/SaeimaLIVS11.nsf/0/7AF7735B137D539AC225795A0032B37A?OpenDocument*](http://titania.saeima.lv/LIVS11/SaeimaLIVS11.nsf/0/7AF7735B137D539AC225795A0032B37A?OpenDocument) [↑](#footnote-ref-12)
13. **No 2018.gada 1.janvāra** Rīgas dome(saskaņā ar 2017.gada 23.maijā veiktajiem grozījumiem Rīgas domes 2012.gada 18.decembra *saistošajos noteikumos Nr.198 “Nekustamā īpašuma nodokļa atvieg­lo­jumu piešķiršanas kārtība Rīgā”*, kas papildināti ar 4.24. apakšpunktu) piešķir nodokļa *atvieg­lojumus* ***90%*** *apmērā fiziskajai personai par dzīvojamo māju, ja ēka atbilst šādiem nosacījumiem:*

    *tās galvenais lietošanas veids ir triju vai vairāku dzīvokļu māja;*

    *tajā ir vismaz desmit dzīvokļa īpašumi;*

    *tās pārvaldīšanas tiesības pārņemtas no pašvaldības un ir noslēgts dzīvojamās mājas pārvaldīšanas līgums, vai dzīvojamajā mājā esošie dzīvokļi privatizēti un ir noslēgts dzīvojamās mājas pārvaldīšanas līgums* [↑](#footnote-ref-13)
14. *2017.gada 22.novembra (stājas spēkā no 01.01.2018.) likumprojekta "Grozījumi Pievienotās vērtības nodokļa likumā" sākotnējās ietekmes novērtējuma ziņojums (anotācija).*

    **Saite:** <http://titania.saeima.lv/LIVS12/SaeimaLIVS12.nsf/0/820E69C33B166D25C22581B60027D0B0?OpenDocument> [↑](#footnote-ref-14)
15. Regulējums saskaņots ar Padomes 2006.gada 28.novenbra direktīvu 2006/112/EK par kopējo pievienotās vērtības nodokļa sistēmu, pārņemot obligātas normas un nodrošinot regulējuma harmonizāciju. [↑](#footnote-ref-15)
16. Iezīmēta (marķēta) dīzeļdegviela, petroleja vai degvieleļļa (kuras kolorimetriskais indekss ir mazāks par 2,0 un kinemātiskā viskozitāte 50°C ir mazāka par 25 mm2/s), tā aizstājējprodukti un komponenti [↑](#footnote-ref-16)
17. Dīzeļdegvielas daudzumstiek noteikts uz 1 hektāru atkarībā no audzējamās kultūras:

    * augkopībai – 100 litri;
    * augļkopībai, ogulājiem un dārzkopībai – 130 litri;
    * zālāju platībai, ja tiek nodrošināts minimālais lauksaimniecības dzīvnieku blīvums vismaz 0,5 nosacītās liellopu vienības uz 1 hektāru (bioloģiskajās saimniecībās blīvums vismaz 0,4 nosacītās liellopu vienības uz 1 hektāru), – 130 litri;
    * zālāju platībai dzīvnieku barības ražošanai – 60 litri;
    * zemei zem zivju dīķiem – 60 litri;
    * citām kultūrām un platībām – 60 litri.

    [↑](#footnote-ref-17)